നവജാതശിശുക്കള് പരസ്പരം മാറിയ സംഭവം; വാദിയെ പ്രതിയാക്കി കൊല്ലം മെഡിസിറ്റി മെഡിക്കല് കോളേജ്\nകൊല്ലം: മെഡിസിറ്റി മെഡിക്കല് കോളേജ് ആശുപത്രിയില് നവജാതശിശുക്കള് പരസ്പരം മാറിപ്പോയ സംഭവത്തില് തങ്ങള് നിരപരാധികളാണെന്ന വാദവുമായി ആശുപത്രി അധികൃതര്. ആശുപത്രിക്ക് പുറത്തുവെച്ചാണ് കുട്ടികള് മാറിപ്പോയത്. ഇതില് ആശുപത്രി അധികൃതര്‍ക്ക് ഭാഗത്ത് തെറ്റില്ലെന്നും മെഡിസിറ്റി. നാല് മാസം തികയുന്നതു വരെ കുട്ടികളുമായി ഇരുകൂട്ടരും ആശുപത്രിയില് വന്നിട്ടുണ്ട്. എന്നാല് ഒരിക്കല് പോലും കുട്ടികള് മാറിയെന്ന് ആരോപണം ഉന്നയിച്ചിട്ടില്ലെന്നും മെഡിക്കല് സൂപ്രണ്ട്. വിവാഹം, പാലുകാച്ച് തുടങ്ങിയ ചടങ്ങുകള്‍ക്ക് ഇടയില് കുട്ടികള് മാറിപ്പോയതാവാമെന്നാണ് മെഡിസിറ്റിയുടെ കണ്ടെത്തല്.\nതങ്ങളുടെ അന്വേഷണത്തില് കുട്ടികളുടെ മാതാപിതാക്കള് ബന്ധുക്കളാണ്. ആശുപത്രിയില് ഉള്ളപ്പോഴും കുട്ടികളെ പലപ്പോഴും മുതിര്‍ന്നവരെ കാണിക്കാന് എന്നുപറഞ്ഞു എടുത്തുകൊണ്ട് പോയിട്ടുണ്ടെന്നും അറിഞ്ഞിട്ടുണ്ട്. ആശുപത്രി വിട്ട് കഴിഞ്ഞ് വിവാഹം, പാലുകാച്ച് പോലുള്ള ചടങ്ങുകളില് പങ്കെടുക്കാന് ഇരുകൂട്ടരും ഒത്തുകൂടുകയും കുഞ്ഞുങ്ങളെ ഓമനിക്കാന് കൈമാറുകയും ചെയ്തിട്ടുണ്ട്. ഇതിനിടയില് എപ്പോഴെങ്കിലും കുട്ടികള് മാറിപ്പോയതാകും എന്ന് മെഡിസിറ്റി മെഡിക്കല് സൂപ്രണ്ട് അറിയിച്ചു.\n2016 ഓഗസ്റ്റ് 22ന് രാവിലെ 9.02ന് ജംസീറയും 9.36ന് റംസിയും വ്യത്യസ്ത രക്തഗ്രൂപ്പുകളിലുള്ള ഒരേ നിറവും രൂപസാദൃശ്യവുമുള്ള ആണ്‍കുട്ടികള്‍ക്ക് ജന്മം നല്‍കി. ടാഗില്ലാതെയും തെറ്റായ ടാഗോടെയും കുട്ടിയെ ലഭിച്ചെന്നത് കരുതികൂട്ടിയുള്ള ആരോപണമാണെന്നാണ് മെഡിസിറ്റിയുടെ വാദം. അങ്ങനൊന്ന് സംഭവിച്ചിരുന്നെങ്കില് ബന്ധുക്കള്‍ക്ക് പരാതി പറയാനും ബഹളമുണ്ടാക്കാനും സാധിക്കുമായിരുന്നു. പരാതി പറഞ്ഞവരെ ഭീഷണിപ്പെടുത്തിയെന്നും കളിയാക്കിയെന്നും പറയുന്നത് സത്യവിരുദ്ധമാണെന്നും ഇവര് പറയുന്നു.\nഡിസംബര് 19ന് കുട്ടിയുമായി വന്നപ്പോഴാണ് അനീഷ് റംസി ദമ്പതികള് ശിശുരോഗ വിദഗ്ധനോട് സംശയം പറഞ്ഞത്. ഇതോടെയാണ് ഡിഎന്‍എ ടെസ്റ്റ് നടത്തിയാലെ തീരുമാനത്തിലെത്താന് കഴിയുവെന്ന് പറഞ്ഞത്. വക്കീല് നോട്ടീസിലൂടെയാണ് ഡിഎന്‍എ ടെസ്റ്റിലൂടെ കുട്ടികള് മാറിപ്പോയ കാര്യം സ്ഥിരീകരിച്ചതായും പരസ്പരം കുട്ടികളെ കൈമാറിയതായും അറിഞ്ഞത്.\nചൈല്‍ഡ് വെല്‍ഫയര് കമ്മിറ്റി ഈ സംഭവത്തില് ഒരിക്കല് പോലും ആശുപത്രി അധികൃതരെ വിളിച്ചുവരുത്തുകയോ ഫയലുകള് പരിശോധിക്കുകയോ ഭാഗം കേള്‍ക്കുകയോ ചെയ്തില്ലെന്നും മെഡിസിറ്റി പറയുന്നു. ആശുപത്രിക്കെതിരായി കമ്മിറ്റി പരാമര്‍ശം നടത്തിയത് അപകീര്‍ത്തികരമാണെന്നും സൂപ്രണ്ട് ആരോപിച്ചു.\nALSO READ: നവജാതശിശുക്കളെ പരസ്പരം മാറി നല്‍കി; കൊല്ലം മെഡിസിറ്റി ആശുപത്രിയുടെ അനാസ്ഥയ്ക്കെതിരെ പ്രസ് മീറ്റ് നടത്താനുള്ള മാതാപിതാക്കളുടെ ശ്രമം പ്രസ് ക്ലബ്ബ് തടഞ്ഞു\nമലങ്കര സഭയിലെ വിശ്വാസപരമായ തര്‍ക്കങ്ങള്‍ക്ക് കോടതികളിലൂടെ പരിഹാരം ഉണ്ടാകില്ല, സഭാമക്കള് സമാധാനം ആഗ്രഹിക്കുന്നു: പരിശുദ്ധ ഇഗ്നാത്തിയോസ് അപ്രേം ദ്വിതീയന് പാത്രിയര്‍ക്കീസ് ബാവാ\nഡല്‍ഹിയില് ലോക്കര് ഓപ്പറേഷനിലൂടെ ആദായ നികുതി പിടിച്ചെടുത്തത് 25 കോടി രൂപ\nമാപ്പുപറയില്ലെന്ന് മണി, വീട്ടില്‍നിന്ന് പുറത്തിറങ്ങിയില്ല\nനിരോധിത തീവ്രവാദ സംഘടനകളുമായി ബന്ധമുള്ളവര്‍ക്ക് ഡല്‍ഹി സ്കൂളുകളില് പ്രവേശനമില്ല


നിതാഖത്തില് വിരിഞ്ഞ കുഴിമന്തി സൂപ്പർ ഹിറ്റ് - Calicut Journal\nHome » അടുക്കള » നിതാഖത്തില് വിരിഞ്ഞ കുഴിമന്തി സൂപ്പർ ഹിറ്റ്\nമലബാറിന്‍റെ രുചിയേറുന്ന ഭക്ഷണം ആരെയും ആക്രാന്തം കൊള്ളിക്കുന്നതാണെന്നാണ് തെക്കരുടെയും മറ്റെല്ലാവരുടെയും വെപ്പ്. എന്നാല് ഇതൊരു വെപ്പ് മാത്രമല്ലെന്നും മലബാറന് ഭക്ഷണം കഴിക്കാനാഗ്രഹിക്കാത്തവരായി ആരുമുണ്ടാവില്ലെന്നത് പകല് പോലെ സത്യമാണ്. തലശ്ശേരി ബിരിയാണി മുതല് എന്തിനുപറയുന്നു പൊറോട്ട യും ചിക്കന്‍കറിയും വരെ മലബാറിന്‍റെ സ്പെഷ്യലാണ്.\nമലപ്പുറത്തെ ഭക്ഷണമാണെങ്കില് അതിലും കേമം. മലപ്പുറത്തേക്ക് യാത്ര ചെയ്യുന്ന വഴി എവിടെ നോക്കിയാലും ഇപ്പോള് കാണുന്നത് കുഴിമന്തിയുടെ ബോര്‍ഡുകളാണ്. കുഴിമന്തി എന്ന് എല്ലാവരും പറയുന്നുണ്ടെങ്കിലും യഥാര്‍ത്ഥത്തില് അതെന്താണെന്ന് അറിയണമെങ്കില് മലപ്പുറത്തു തന്നെ വരണം.\nമറ്റെല്ലാ ജില്ലയിലും മന്തിയുണ്ടെങ്കിലും രുചിയുടെ കാര്യത്തിലും നിര്‍മ്മാണത്തിലും മലപ്പുറം കുഴിമന്തി ഒന്നുവേറെ തന്നെ. അറബ് ഭക്ഷണത്തിന്‍റെ ലിസ്റ്റുകള് നിരത്തിയ ഹോട്ടലുകളാണ് മലപ്പുറത്തിന്‍റെ പ്രത്യേകത. വെന്ത കോഴി റൈസില്‍വെച്ച് പൂഴ്ത്തിയാല് കുഴിമന്തിയായി – ഇതാണ് കുഴിമന്തിയുടെ ചുരുക്കം. പക്ഷേ കോഴിയുടെ വേവ് നോക്കുന്നതിലും, അരിവേവുന്നതിലും ശ്രദ്ധിക്കുന്നിടത്താണ് മന്തി ഉണ്ടാക്കുന്നവന്‍റെ കഴിവ്.\nസൗദി സ്റ്റൈലിലാണ് ഇവിടെ കുഴിമന്തി ഉണ്ടാക്കുന്നത് എന്നാണ് ഭക്ഷണപ്രിയരെ ഏറെ ഇങ്ങോട്ടടിപ്പിക്കുന്നത്. ഒന്നര മീറ്റര് നീളവും, നാല്‍പ്പതിഞ്ച് വ്യാസവുമുള്ള ഇഷ്ടികകൊണ്ട് കെട്ടിയ കുഴിയിലാണ് മന്തി പാകം ചെയ്യുക. കുഴിയില് കനലിട്ട് കത്തിച്ചതിലേക്ക് ഇറച്ചി നിരത്തിവെച്ച തട്ടോടുകൂടിയ അരിച്ചെമ്പ് ഇറക്കിവെക്കും. ഇറച്ചിയില് നിന്നും എണ്ണ ഒലിച്ചു ചോറില് ചേര്‍ന്നാല് കുഴിമന്തി റെഡി.\nകനലിന്‍റെ അളവ് നോക്കിയാണ് മന്തിയുടെ വേവറിയുന്നത്. ഈ വേവറിയുന്നിടത്താണ് പാചകക്കാരന്‍റെ കഴിവ്. മസാല ചേര്‍ന്ന ചുവന്ന നിറത്തോടുകൂടിയ പാകമായ ഇറച്ചിയും ചോറും കൂടി മിക്സായാല് ഉണ്ടാകുന്ന മണം ആരെയും കുഴിമന്തിയിലേക്ക് ആകര്‍ഷിക്കുന്നതാണ്. ചിക്കനുപുറമെ ആടിനെയും മന്തിയാക്കാറുണ്ട്.\nഅറബികളുടെ ഭക്ഷണമായ കുഴിമന്തി ഇന്ന് മലയാളിയുടെ ഇഷ്ടവിഭവങ്ങളിലൊന്നായി തീര്‍ന്നിരിക്കുകയാണ്. അതുകൊണ്ടുതന്നെ കുഴിമന്തി ഉണ്ടാക്കുന്ന ഹോട്ടലുകളുടെ എണ്ണം ദിനംപ്രതി വര്‍ദ്ധിച്ചുകൊണ്ടിരിക്കുന്നു.\nഭക്ഷണപ്രിയരില് പ്രധാനികളായ മലബാറികള് കുഴിമന്തിയെ ഇരുകൈയ്യും നീട്ടി സ്വീകരിച്ചിരിക്കുകയാണ്. കുഴിമന്തിയെ നമുക്കു പരിചയപ്പെടുത്തിയതിന്‍റെ ക്രെഡിറ്റ് യഥാര്‍ത്ഥത്തില് നിതാഖത്തില് ജോലി നഷ്ടപ്പെട്ട് നാട്ടിലേക്ക് മടങ്ങിയെത്തിയ ആളുകള്‍ക്കാണ്. മറ്റുജോലികളില്ലാതെ ബുദ്ധിമുട്ടിയപ്പോള് ആരുടെയോ ബുദ്ധി പ്രവര്‍ത്തിച്ചതാണ് കുഴിമന്തി മലപ്പുറത്തെത്തിയതിനു പിന്നിലെ കഥ. എന്തായാലും കുഴിമന്തി ഇവിടെ ക്ലിക്കായി!\nkuzhimanthi malappuram food nitaqat 2015-12-02\nPrevious: കേക്ക് ആഗ്രഹിച്ചോളൂ, ‘ഷുഗര് സിസ്റ്റേഴ്സ്’ റെഡി!\nNext: കുട്ടികളിലെ വയറുവേദന നിസ്സാരമാക്കരുത്


മലേടിസിയോൺ | Published Stories Online | മലയാളം സാഹിത്യം | Malayalam Literature | Manorama Online\nഅശ്വിത് ശിവൻ September 01, 2018 04:53 PM IST\nപോർച്ചുഗൽ രാജ്യത്തെ ഏറ്റവും മനോഹരമായ നഗരമാണ് സെറ്റുബാൽ സിറ്റി. അറ്റ്ലാന്റിക് സമുദ്രത്തെ പ്രണയിച്ച ഒരു ചെറിയ പട്ടണം. വൈകുന്നേരം ആവുന്നു തണുപ്പ് പതിയെ പതിയെ പൊങ്ങി തുടങ്ങി. കിംഗ് പെർഡോ നാലാമന്റെ ഒരു സ്തൂപത്തിൽ ഇരുന്നു ഒരു കാക്ക എന്നെ നോക്കി അലമുറയിട്ടു കരയുന്നതു കണ്ടു. പണ്ട് കുട്ടിക്കാലത്തു നാട്ടിൽ ഒരുപാടു ഉരുളൻ കല്ലുകൾ കിട്ടുമായിരുന്നു അതിൽ പേരിന്റെ ആദ്യാക്ഷരം എഴുതി മാങ്ങാ കൊത്താൻ വരുന്ന കാക്കയെ എറിഞ്ഞു കളിച്ചതൊക്കെ ഒരു നിമിഷം ഓർത്തു പോയി.\nസെറ്റുബെൽ കുറച്ചു കൂടെ ഇരുട്ടിൽ വീണ്ടു. അപ്പോഴേക്കും ഡോക്ടർ വിൻസെന്റിന്റെ ഫോൺ കോൾ പ്രതീക്ഷിച്ചതു പോലെ വന്നു.\n‘‘അപ്പോൾ പോകാം അല്ലെ?’’ അപ്പുറത്തു നിന്നും ശബ്ദം വന്നു.\nഞാൻ ഒന്നു മൂളി കൊടുത്തു. ഫോൺ കട്ടു ചെയ്തു. ഫോൺ വിളിയിൽ അദ്ദേഹം എപ്പോഴും ഒരു പിശുക്കൻ ആയിരുന്നു എന്നു തോന്നാറുണ്ട്.\nഡോക്ടർ വിൻസെന്റ്. വളരെ ആകസ്മികമായിരുന്നു ആ പരിചയപ്പെടൽ. ശരിക്കും പറഞ്ഞാൽ എന്റെ കാർ നിയന്ത്രണം വിട്ടു അദ്ദേഹത്തിന്റെ കാറിൽ ഇടിക്കുകയായിരുന്നു. പിന്നീട് ഞങ്ങൾ നല്ല കൂട്ടുകാരായി മാറി. അദ്ദേഹം യൂണിവേഴ്സിറ്റി ഓഫ് ലിസ്ബണിലെ Psychogeography പഠിപ്പിക്കുന്ന അധ്യാപകൻ ആയിരുന്നു. ഒരു പ്രകൃതി സ്നേഹി, സാഹസികയാത്ര ഇഷ്ടപ്പെടുന്ന ഒരാൾ. തലയിൽ വട്ടും കണ്ണിൽ അത്ഭുതവും കൊണ്ടു നടക്കുന്ന ഒരു മനുഷ്യൻ.\nഒരുപാടു വായിക്കാൻ ഇഷ്ടം ഉണ്ടായിരുന്ന ആൾ ആയതു കൊണ്ടായിരിക്കണം അദ്ദേഹം ഔദ്യോഗികമായ കാര്യങ്ങൾ പോലും എന്നോടും സംസാരിക്കുമായിരുന്നു. ഇന്ത്യൻ ജനതയെ ഇത്രത്തോളം സ്നേഹിക്കുന്ന ഒരു മനുഷ്യനെ എന്റെ4കൊല്ലത്തെ പോർച്ചുഗൽ ജീവിതത്തിൽ കണ്ടിട്ടില്ല. ഒരു ലൈബ്രറി സംസാരത്തിന് ഇടയിലാണ് അദ്ദേഹം ഒരു പുതിയ സാഹസിക യാത്രയെക്കുറിച്ചു പറയുന്നത്.\nമെഡിറ്ററേനിയൻ കടലിനും അറ്റ്ലാന്റിക് കടലിനും ഇടയിൽ 400 മൈൽ കിഴക്കു മാറി ഒറ്റപ്പെട്ട ഒരു ദ്വീപ് ഉണ്ട്. വളരെ നിഗൂഢവും പൈശാചികവുമായ ഒരു സ്ഥലം എന്നു കേട്ടു കേൾവിയുണ്ട് അതിനെക്കുറിച്ച്. ആ ദ്വീപിന്റെ പേരാണ് മലേടിസിയോൺ! ഇറ്റാലിയൻ ഭാഷയിൽ ശാപം എന്നാണ് അർത്ഥം. ആരും അങ്ങോട്ടു പോകാറില്ല. എല്ലാരും അവിടം ഭയത്താൽ ഉപേക്ഷിച്ചതാണ്.\nഒരു യാത്ര നല്ലതാണ് എനിക്കും തോന്നി. അദ്ദേഹത്തിനൊപ്പം മെക്കാനിക്കൽ സഹായത്തിനു ഞാനും ചേർന്നു. ഞങ്ങൾ 10 പേരുണ്ടായിരുന്നു. ആ സംഘത്തിൽ. യാത്രയുടെ അന്ന് ഒരു കാക്ക എന്നെ പല തവണ വട്ടം ഇട്ടു കറങ്ങുന്നതു ഞാൻ കണ്ടിരുന്നു. അങ്ങനെ ക്വീൻ ബാർബറ എന്ന മീഡിയം യാത്ര കപ്പലിൽ ഞങ്ങൾ എല്ലാവരും മലേടിസിയോണിലേക്ക് യാത്ര തിരിച്ചു.\nഅറ്റ്ലാന്റിക് വളരെ ശാന്തമായിരുന്നു. തിമിംഗലങ്ങളും ഡോൾഫിനും ചാടി കളിക്കുന്നത് എനിക്കു വളരെ കൗതുകമുള്ള കാഴ്ചകളായിരുന്നു. ഞാൻ ഒരു നിഗൂഢതയിലേക്ക് ഒളിഞ്ഞു നോക്കാനാണ് പോകുന്നത് എന്ന ഭയം എല്ലാം അറ്റ്ലാന്റിക് മാറ്റി തന്നു എന്നു പറയാം.\nഫാൻസി ഫ്രഞ്ച് വോഡ്കയിൽ നിന്നും ഒരു സിപ് എടുക്കുമ്പോൾ ഡോ. വിൻസെന്റ് നമ്മുടെ ദ്വീപിന്റെ ചരിത്രം പറഞ്ഞു തന്നു....\n1936 ൽ ജർമനി നാസി പട്ടാളം അവിടെ ഒരു ഭ്രാന്താശുപത്രി പണിയാൻ പദ്ധതി ഇട്ടിരുന്നു. Santa rosa asylum എന്നായിരുന്നു ആശുപത്രിയുടെ പേര്. ആ ദ്വീപിൽ ഉള്ള ഉര്‍കി എന്ന ഒരു ചെറിയ ആദിവാസികളുടെ സഹായത്തോടെ അവർ ആശുപ ത്രിയുടെ പണി തീർത്തു. ആദ്യഘട്ടത്തിൽ 12 രോഗികള്‍ക്ക് അവിടെ ചികിത്സ കൊടുത്തു. പക്ഷെ ഒരു മാസം ആവുന്ന തിനു മുന്നേ ആ പന്ത്രണ്ടു പേരെയും കാണാതായി. അതോടെ പല കഥകളും പരന്നു. പിന്നീട് നാസി ആ സ്ഥലം ഉപേക്ഷിച്ചു തിരിച്ചു പോരുകയായിരുന്നു. പിന്നീട് അങ്ങനെ ആരും അങ്ങോട്ട് പോകാറില്ല. ശാപം പിടിച്ച ദ്വീപ് എന്നാണ് എല്ലാ വരും വിശ്വസിക്കുന്നത്.\nഇത്രയും ഡോക്ടർ പറഞ്ഞപ്പോഴേക്കും ഞങ്ങളിൽ ചിലരിൽ എങ്കിലും ഒരു ഭയം വന്നു കാണും എന്ന് എനിക്കു തോന്നി. അപ്പോഴേക്കും കടലിലെ തണുപ്പിന് ശക്തി കൂടിയിരുന്നു.\nഉര്‍കി ആദിവാസികളെ കുറിച്ച് ഞങ്ങളിൽ ഒരാൾ ചോദിച്ചു.\nആ ദ്വീപിനേക്കാൾ നിഗൂഢാത്മകമായ ജീവിതം നയിക്കു ന്നവരാണ് ഉർകികൾ. അവരിൽ സ്ത്രീകൾ ഇല്ല എന്നാണ് നാസി പട്ടാളം മേജറും സൈക്കോളജിസ്റ്റും ആയ മോറിസ് അറ്റോണോ ആ കാലത്തു റിപ്പോർട്ടു ചെയ്തത്. അദ്ദേഹം അന്ന് എടുത്ത ഒരു ഫോട്ടോഗ്രാഫി കൂടെ കാണിച്ചു കൊടുത്തു. ബ്ലാക്ക് ആൻഡ് വൈറ്റ് എന്ന് പറയാൻ പറ്റില്ല മഞ്ഞ നിറമുള്ള ഒരു പഴയ ഫോട്ടോ. ഞാൻ ഒന്നൂടെ സൂക്ഷി ച്ചു നോക്കിയപ്പോൾ ഒരു ഉർകി ആദിവാസി ആ ഫോട്ടോയ്ക്കു നല്ല രീതിയിൽ ചിരിച്ചു പോസ് ചെയ്യുന്നതു കാണാം. ഒരു അമ്മയില്ലാതെ ഒരു ജനത എങ്ങനെ നിലനിൽക്കും. എനിക്കു സംശയങ്ങൾ ഉണർന്നു.\nവളരെ വിചിത്രങ്ങൾ നിറഞ്ഞ ദിവസങ്ങൾ ആയിരിക്കും വരാൻ പോകുന്നത് എന്ന് മനസ്സിൽ തോന്നി. രണ്ടു രാത്രികളും രണ്ടു പകലുകളും അവസാനം ഞങ്ങൾ മലേടിസിയോൺ തീരം കണ്ടു.\n250 ഏക്കർ കൂടുതൽ വലുപ്പം ഉള്ള ഒരു ദ്വീപ്. കടലിനോട് ചേർന്ന 4–5 മൈൽ ദൂരം നിരപ്പായ ഭൂമിയും. അതിനു അപ്പുറം കൊടുംകാടും ആയിരുന്നു. വളരെ വന്യമായ ആ കാടിനുണ്ടാ യിരുന്നു. ഞങ്ങൾ ആ നിരപ്പായ പ്രദേശത്തു ടെന്റ് കെട്ടി.\nഡോക്ടർ ഞങ്ങളോട് പറഞ്ഞു ഈ ദ്വീപിൽ ഒരു ley line pass ചെയ്തു പോകുന്നു. അതുകൊണ്ടു തന്നെ എല്ലാവരും ഒന്ന് സ്വയം സൂക്ഷിക്കണം. ഈ ley line എന്നാൽ Earth energy geometry pattern ആണ് അതിൽ കൂടെ പല രീതികളും ശക്തികളും സഞ്ചരിക്കും. അത് എന്തെങ്കിലും സമയത്തു നമ്മളിൽ intersect ചെയ്തുപോയാൽ പിന്നീട് എന്ത് സംഭവിക്കും എന്ന് പറയാൻ പറ്റില്ല. ആൽഫ്രഡ് വാറ്കിൻസ് എഴുതിയ ഒരു ആർട്ടിക്കിൾ ഉണ്ട് the old straight track ൽ പറയുന്നുണ്ട് വിശദമായി. ഇങ്ങനെ കുറച്ചു കാര്യങ്ങൾ മാത്രമേ എനിക്കും അതിനെക്കുറിച്ച് അറിയുകയുള്ളൂ.\nപെട്ടെന്ന് എന്റെ മുന്നിൽ കൂടെ ഒരു കല്ല് പാഞ്ഞു പോയി. ഞാൻ ഞെട്ടലോടെ തിരിഞ്ഞു നോക്കി ആ ദിശയിൽ ആരേയും കണ്ടില്ല. മൊത്തം പാറക്കെട്ടുകൾ. ഒരുപാടു കാക്കകൾ അവിടെ ശബ്ദം ഉണ്ടാക്കി പറക്കുന്നുണ്ടായിരുന്നു. സീറ്റബെൽ നഗരത്തിൽ എന്റെ പുറകെ നടന്ന ആ കാക്കയെ ഞാൻ ഓർത്തുപോയി...\nകുറച്ചു നേരം കഴിഞ്ഞപ്പോൾ കാട്ടിൽ നിന്നും ഒരു ഉർകി എന്റെ അടുത്തേക്ക് ഓടി വന്നു. ഞാൻ ശരിക്കും ഭയന്നു പോയി എന്നു പറയാം. അയാൾ ഉർകിനി ഭാഷയിൽ എന്നോട് എന്തൊക്കെയോ പറഞ്ഞു. അയാളുടെ മുഖത്തു ഭയം ആയിരുന്നു ഞാൻ കണ്ടത്. അയാൾ എന്നെ തള്ളിമാറ്റി വീണ്ടും കാട്ടിലേക്കു ഓടിക്കയറി.\nഈ കാര്യം ഞാൻ ഡോക്ടറിനോട് പറഞ്ഞില്ല. വളരെ പ്രാകൃതമായ മനുഷ്യൻ. താടിയും മുടിയും വളർന്നിരുന്നു. ശരീരം മുഴുവൻ കറുത്ത എന്തോ തേച്ചിരിക്കുന്നു. ആ രൂപം ടെന്റിൽ കിടക്കുമ്പോഴും എന്നെ ഭയപ്പെടുത്തി. എന്റെ ഉറക്കത്തെ കാർന്നെടുത്തു. അയാൾ എന്തായിരിക്കും എന്നോട് പറയാൻ ശ്രമിച്ചത്? ഞാൻ അതൊക്കെ ആലോചിച്ചു കണ്ണ് തുറന്നു കിടന്നു.\nഞാൻ പതിയെ ടെന്റിന്റെ പുറത്തു വന്നു. ബാക്കി എല്ലാവരും നല്ല ഉറക്കം. ആകാശത്ത് ഒരു വാൽനക്ഷത്രം പോകുന്നതു കണ്ടു. ആ പോയ ദിക്കിൽ നിന്നും ആ വന്യതയിൽ ഒരു നീല വെളിച്ചം ഞാൻ കണ്ടു. അത് എന്നെ വല്ലാത്ത എന്തോ അവസ്ഥയിൽ എത്തിച്ചു. എന്നോട് വരൂ....വരൂ.... എന്നു പറയുന്നതു പോലെ തോന്നി. ഞാൻ ആ നീലവെളിച്ചത്തിന്റെ അടുത്തേക്ക് നീങ്ങി. അപ്പോഴാണ് ഇടിഞ്ഞു പൊളിഞ്ഞു കിടക്കുന്ന santa rosa asylum ഞാൻ കണ്ടത്. അതിൽ ഒരു ഭാഗത്തു മലയാളത്തിലെ ‘മ’ എന്ന അക്ഷരത്തോട് സാമ്യം തോന്നിക്കുന്ന ഒരു അക്ഷരം എഴുതിയിരിക്കുന്നത് ഞാൻ ശ്രദ്ധിച്ചു. ഉർകിയുടെ ഭാഷ ആണോ എന്ന് ഞാൻ വിചാരിച്ചു. ആ സമയം എന്റെ പുറത്ത് ഒരു ഉരുളൻ കല്ല് എവിടെ നിന്നോ വന്നു പതിച്ചു. ആ കല്ലിലും ‘മ’ എന്ന് എഴുതിയിട്ടുണ്ടായിരുന്നു. താഴെ നോക്കിയപ്പോൾ അതു പോലെ അക്ഷരങ്ങൾ ഉള്ള നൂറോളം ഉരുളൻ കല്ലുകൾ കിടക്കുന്നു.\nഅപ്പോഴേക്കും ആ നീല വെളിച്ചം എന്റെ അടുത്ത് എത്തിയിരുന്നു. എന്റെ കണ്ണിൽ വെളിച്ചം കുത്തിക്കയറി. ഇരുട്ട്. ഞാൻ നിലത്തു വീണു.\nഞാൻ കണ്ണു തുറക്കാൻ ശ്രമിച്ചു കൊണ്ടേയിരുന്നു. ചെറിയ വെളിച്ചം മാത്രമുള്ള ഒരു ഇടുങ്ങിയ മുറി. എന്റെ ശരീരം മുഴുവൻ എന്തോ പശപോലത്തെ ഒന്ന്. പെട്ടെന്ന് എന്റെ ശരീരത്തിൽ സൂര്യപ്രകാശം എത്തി. കുറെ കൈ എന്നെ വലിച്ചു പുറത്തെടുത്തു. ഞാൻ ഒരു വലിയ മുട്ടയുടെ അകത്തായിരുന്നു ഇത്ര നേരവും കിടന്നത് എന്ന് ബോധ്യമായി. കൊടുംകാടിന് നടുവിൽ ഉള്ള ഒരു ഗുഹയിൽ ആണ് ഞാൻ ഇപ്പോൾ. ചുറ്റും ഉർകി മനുഷ്യർ. ഞാൻ പൂർണ നഗ്നൻ ആയിരുന്നു എന്നു തോന്നി. അവർ എനിക്കു ചോരനിറമുള്ള എന്തോ ദ്രവം കുടിക്കാൻ തന്നു. ഞാൻ മുഴുവനും കുടിച്ചു തീർത്തു. അവർ ഭക്ഷണവും തന്നു.\nപിന്നീട്. അവർ എന്നെ പല നിറത്തിൽ ഉള്ള ചായം തേച്ചു. എന്റെ ചുറ്റും ഇരുന്നു. അവർ ഏകദേശം 25 ഓളം കാണുമായിരിക്കും. എന്നിട്ടു പല രീതിയിൽ ഉള്ള പ്രാർഥന ചൊല്ലി തുടങ്ങി. ഓരോ പ്രാർത്ഥന അവസാനിക്കുമ്പോഴും ആകാശത്തു നോക്കി കാക്ക കരയുന്നതുപോലെ അവർ ശബ്ദം ഉണ്ടാക്കി. ആ സമയം ആകാശത്തു കുറെ കാക്കകൾ വട്ടമിട്ടു പറക്കുന്നുണ്ടായിരുന്നു.\nക്ഷീണം മാറിയപ്പോൾ. ഞാൻ അവിടെ നിന്നും കടൽക്കരയിലേക്ക് ഓടി. അവർ ആരും എന്നെ തടഞ്ഞില്ല. ഡോ. വിൻസെന്റിനെ കാണാൻ ഉള്ള ഓട്ടമായിരുന്നു അത്. പക്ഷേ\nഅവിടെ ആരുമുണ്ടായിരുന്നില്ല. ഒരു മനുഷ്യജീവിപോലും ! എല്ലാവരും പോയിരിക്കുന്നു.\nപിന്നീട് ഞാൻ ഓർത്തു. ഉർകികൾ എന്നെ പിടിച്ചിട്ട് ഇപ്പോ കുറച്ചു ദിവസങ്ങൾ ആയിട്ടുണ്ടായിരിക്കും. എന്നെ അന്വേഷിച്ചു കാണാതെ നിരാശയോടെ ഡോക്ടറും സംഘവും തിരിച്ചു പോയിട്ടുണ്ടായിരിക്കും. പൊലീസ് സഹായത്തോടെ ഡോക്ടർ തീർച്ചയായും തിരിച്ചു വരും. ഡോക്ടർക്ക് എന്നെ ഇവിടെ ഉപേക്ഷിച്ചു പോകാൻ പറ്റില്ല. ഇപ്പോ ഉർകികൾക്കൊപ്പം ജീവിക്കുന്നതാണ് നല്ലത്.\nപക്ഷേ ആരും തിരിച്ചു വന്നില്ല. മാസങ്ങൾ പോയി. ചിലപ്പോൾ വർഷങ്ങളും.\nഎന്നാൽ കുറച്ചു നാളുകൾക്കു ശേഷം അവിടെ ഒരു വലിയ പട്ടാളക്കപ്പൽ നങ്കൂരമിട്ടു. ഒരുപാടു മിലിറ്ററി ഓഫീസർമാര് ആ ദ്വീപിലേക്കു ഇടിച്ചു കയറി. ഞാൻ അടക്കം 7–8 പേര് വളരെ സന്തോഷത്തോടെ അവരുടെ അടുത്തേക്ക് ഓടി. എന്നാൽ അവർ അവരുടെ തോക്കു കൊണ്ട് ഞങ്ങളെ തല്ലിതെറിപ്പിച്ചു. ബൂട്ടുകൊണ്ടു ചവിട്ടി. അവരുടെ ഉദ്ദേശം ഞങ്ങളെ രക്ഷിക്കുക എന്നായിരുന്നില്ല. മറ്റൊന്നായിരുന്നു.\nഅവരുടെ അടയാളങ്ങൾ കണ്ടിട്ടു എനിക്കു നാസി പട്ടാളത്തിന്റെ പോലെ തോന്നി. അവർ കൂടുതലും ജർമൻ ഭാഷയായിരുന്നു സംസാരിച്ചതും. പക്ഷേ, ഈ കാലത്തു എവിടെയാണ് നാസി പട്ടാളം? എന്നെ ഞെട്ടിച്ചു കൊണ്ട് അവർ അവിടെ ഒരു വലിയ ബോർഡ് വച്ചു.\nsanta mariya asylum പണിയാൻ പോകുന്ന മുന്നറിയിപ്പ് ബോർഡ്. കാലഘട്ടം 1936. എനിക്കു കുറെ നേരം ഒന്നും മനസ്സിലാകാതെ പകച്ചു നിൽക്കാനെ സാധിച്ചുള്ളൂ.\nഞാൻ ജീവിക്കുന്നത് 1936 ൽ ആണെന്ന ബോധം എന്നെ തളർത്തി. എന്നാലും ഞാനും എന്റെ കൂട്ടുകാരും അവർക്കു ചെറിയ ചെറിയ സഹായം ചെയ്തു കൊടുത്തു. അവർ ഞങ്ങൾക്ക് എല്ലാം നല്ല ഭക്ഷണവും തന്നിരുന്നു. മോറിസ് അന്റോണോ എന്ന അവരുടെ മേജർ ഞങ്ങളുടെ ഫോട്ടോ എടുക്കാൻ നിൽക്കുന്നത് കണ്ടു. ഞാൻ ആദ്യമായിട്ടാണ് അങ്ങനെ ഒരു ക്യാമറ കാണുന്നത്. ഞാൻ നന്നായി ഒന്ന് ചിരിച്ചു കൊടുത്തു.\nമാസങ്ങൾക്കു ശേഷം അവിടെ 12 രോഗികളെ കൊണ്ട് വന്നു. അതോടെ അവർ ഞങ്ങൾക്ക് ഭക്ഷണം തരുന്നത് നിർത്തി. ഞങ്ങൾക്കു അവരോട് ദേഷ്യം തോന്നി തുടങ്ങിയിരുന്നു. എന്നാലും ആ 12 രോഗികളെ ഞാൻ നേരത്തെ കണ്ടിട്ടുള്ളതു പോലെ തോന്നി. അവർ എന്റെ കൂട്ടത്തില് ഉള്ളവരെ പോലെ.\nഎന്നാൽ ഓരോ ദിവസവും അവരുടെ രോഗികളെ കാണാതായി തുടങ്ങി. എന്നെ ആദ്യം കൊണ്ടു വന്നതു പോലെ അവരെ എല്ലാം വലിയ മുട്ടയിൽ നിന്നും ഞങ്ങൾ എടുത്തു. എന്നിട്ടു കാക്കയും പ്രാർത്ഥിച്ചു. എന്നാൽ ആ സമയം എന്റെ കൂടെ നടന്ന ഇവരുടെ മുഖഛായ ഉള്ളവർ അപ്രതീക്ഷിതമായി കൊണ്ടേ ഇരുന്നു. അതുകൊണ്ടു ഞങ്ങളുടെ എണ്ണം തുല്യമായി നിന്നു.\nവൈകാതെ തന്നെ നാസി പട ഞങ്ങളുടെ ദ്വീപ് ഉപേക്ഷിച്ചു പോയി. ഞങ്ങൾ വീണ്ടും സന്തോഷത്തിലായി. പിന്നെയും വർഷങ്ങൾ കടന്നു പോയി. ഞാൻ പൂർണമായി എന്റെ ഭാഷ മറന്നു എന്നു പറയാം. ഉർകി മാത്രം ആണ് ഇപ്പോ അറിയുന്നത്.\nസത്യത്തിൽ എന്റെ പേര് എന്തായിരുന്നു? ഞാൻ മറന്നു. ഇവിടെ ഞങ്ങൾക്കു പ്രത്യേകിച്ചു പേര് ഒന്നുമില്ല. എനിക്കു ചെറിയ ഒരു ഓർമയുണ്ട്. എന്റെ ആദ്യാക്ഷരം ‘മ’ എന്നാണ്. അത് മറന്നു പോകാതെയിരിക്കാൻ ഞാൻ ആശുപത്രിയിലെ ഒരു ചുമരിൽ വലുതായി എഴുതി വച്ചു. അതാണ് എന്റെ പേരിന്റെ ആദ്യാക്ഷരം ‘മ’.\nപിന്നെയും വർഷങ്ങൾ പോയി. ഒരു നാൾ ഒരു പുതിയ ഒരു കപ്പൽ ഞങ്ങളുടെ തീരത്തു വീണ്ടും നങ്കൂരമിട്ടു. ഞാൻ പാറക്കെട്ടുകളിൽ ഒളിഞ്ഞിരുന്ന് അവരെ നോക്കി.\nപണ്ട് എവിടെയോ കണ്ടു മറന്ന മുഖങ്ങൾ. അത്.... അത് ഡോക്ടർ ആണ്. ഡോക്ടർ വിൻസെന്റ്. ഞാൻ സന്തോഷത്തോടെ എഴുന്നേറ്റു. അവരുടെ അടുത്തേക്ക് ഓടാൻ. അവർ തിരിച്ചു വന്നിരിക്കുന്നു. പക്ഷേ പെട്ടെന്ന് ഞാൻ നിന്നു പോയി. ഡോക്ടറിന്റെ ഒപ്പം അതാ പഴയ ഞാനും!\nഎന്റെ പഴയ മുഖം! എന്റെ പഴയ ചിരി! എന്റെ കണ്ണു നിറഞ്ഞു എന്ന് പറയാം. അയാളെ ഒന്നു ൃകൂടെ കാണാൻ ഞാൻ ഒരു കല്ല് എടുത്ത് എറിഞ്ഞു. അവൻ എന്നെ തിരിഞ്ഞു നോക്കി. ഞാൻ ആ പാറക്കെട്ടിൽ ഒളിച്ചിരുന്നു പഴയ എന്നെ ഞാൻ നോക്കി.\nഅവൻ അപകടത്തിൽ പെടും. അവനെ രക്ഷിക്കണം എന്നൊക്കെ എനിക്കു തോന്നി. ആരും ഇല്ലാത്ത സമയത്തു ഞാൻ അവന്റെ അടുത്ത് ഓടി ചെന്നു. തിരിച്ചു പോ... ഇവിടെ അപകടം ആണ് എന്നൊക്കെ പറഞ്ഞു നോക്കി. അവന് ഒന്നും മനസ്സിലായില്ല. ഞാന് അവനെ തട്ടി മാറ്റി വീണ്ടും കാട് കയറി.\nരാത്രി ആയപ്പോൾ എന്റെ ശരീരത്തിൽ എന്തോ വല്ലാത്ത തണുപ്പു തോന്നി തുടങ്ങിയിരുന്നു. ഞാൻ ആകാശത്ത് നോക്കി അവിടെ ഒരു വാൽ നക്ഷത്രം പോയതു കണ്ടു. അതു വന്ന വഴിയിൽ നോക്കിയപ്പോൾ ഒരു നീലവെളിച്ചം ദൂരെ നിൽക്കുന്നു. ഞാൻ പതിയെ അങ്ങോട്ടു നടന്നു. ആ വെളിച്ചം ഞാൻ ‘മ’ എന്ന് എഴുതിയത് നോക്കി നിക്കുന്നുണ്ടായിരുന്നു. ഞാൻ ആ വെളിച്ചത്തിലേക്കു കയറി. അവിടെ ഞാൻ എന്നെ തന്നെ കണ്ടു.\nഅവൻ നിലത്തു വീണിരുന്നു. അപ്പോഴേക്കും എന്റെ കൂട്ടുകാർ അങ്ങോട്ടു വന്നു. അവനെ താങ്ങി പിടിച്ചു കാട്ടിലേക്കു കയറി. ഞങ്ങളുടെ ഗുഹയിൽ കൊണ്ട് പോയി അവനെ വെച്ചു. അവന്റെ ശരീരത്തിൽ ചില പച്ചിലകൾ േതച്ചു. ആ സമയം ഞാൻ കണ്ണു തുറന്നപ്പോൾ ആ ദ്വീപിലെ ഏറ്റവും വലിയ കുന്നിന്റെ മുകളിൽ ആയിരുന്നു. എന്റെ രോമങ്ങൾ എല്ലാം പൊഴിയുന്നു. അവിടെ ചെറിയ ചെറിയ തൂവലുകൾ എല്ലാം പൊങ്ങി വരുന്നു.\nഞാൻ പതിയെ പതിയെ ഒരു കാക്കയായി മാറി. ആകാശത്തേക്കു പറന്നുയരുന്നു.\nഞാൻ സന്തോഷത്തോടെ പറന്നു പറന്നു നീങ്ങി. കടലിന്റെ മുകളിലൂടെ പറന്നപ്പോൾ പിറ്റേന്ന് രാവിലെ ഞാൻ ഒരു കപ്പൽ കണ്ടു. ഞാൻ താഴ്ന്നു പറന്നു അതിൽ ഇറങ്ങി. ജനലിൽ കൂടെ നോക്കി. അതിൽ ഞാനും ഡോ. വിൻസെന്റും ആയി സംസാരിച്ച് ഇരിക്കുന്നു. അവർ ദ്വീപിലേക്കുള്ള യാത്രയിൽ ആണ്.\nഞാൻ ജനലിൽ തട്ടി നോക്കി. പക്ഷേ വലിയ കാര്യം ഒന്നും ഉണ്ടായില്ല. ഞാൻ വീണ്ടും പറന്നു.\nസീറ്റുബെൽ നഗരം. അവിടെ കടൽ നോക്കി നിൽക്കുന്ന എന്നെ ഞാൻ കണ്ടു. ഞാൻ ഒരു പ്രതിമയുടെ മുകളിൽ പോയിരുന്നു. ഞാൻ കുറെ നേരം കരഞ്ഞു നോക്കി. അവൻ എന്നെ നോക്കിയിട്ടു വീണ്ടും ഒരു ചിരിയോടെ നടന്നു നീങ്ങി. ഞാൻ പിന്നെയും പറന്നു.\nഅവൻ ഒരു ദിവസം കാർ എടുത്തു വേഗത്തിൽ പോകുന്നത് ഞാൻ കണ്ടു. ഞാൻ പലരീതിയിലും അവന്റെ വേഗത കുറയ്ക്കാൻ നോക്കി. ഒരു ഗ്രാമപ്രദേശത്തു എത്തിയപ്പോ കാർ ഒന്ന് തെന്നി മറ്റൊരു കാറിന്റെ പുറകില് പോയി ഇടിച്ചു.\nആ സമയം താഴ്ന്നു പറന്ന കാക്കയുടെ ശരീരവും അതിന്റെ ഇടയിൽ പെട്ടിരുന്നു. ആ ആക്സിഡന്റിലാണ് അവനും ഡോ. വിൻസെന്റും പരിചയപ്പെടുന്നത്.\nകാക്കയുടെ ശരീരം അപ്പുറത്തുള്ള ബാർലി പാടത്തേക്കു മാറ്റി ഇട്ടു അവൻ. കാക്കയുടെ ശരീരം പുഴുക്കൾ വന്നു തിന്നു. അതിൽ ഒരു പുഴു. പൂമ്പാറ്റയായി വളർന്നു. പറന്നു പറന്നു പോയി. ആ പൂമ്പാറ്റ മുട്ടകൾ ഇട്ടു. അതിൽ വീണ്ടും പുഴു കുഞ്ഞുങ്ങൾ ഉണ്ടായി. അതിൽ ഒരെണ്ണം നീങ്ങി നീങ്ങി പോയത് ഒരു മനുഷ്യന്റെ കയ്യിൽ കൂടെ ആയിരുന്നു. അയാൾ വണ്ടി ഓടിക്കുകയായിരുന്നു. കയ്യ് ഒന്ന് തെറ്റി മുന്നിൽ പോകുന്ന കാറിൽ വണ്ടി പോയി ഇടിച്ചു. എന്നാൽ അവിടുന്നു രക്ഷപ്പെട്ട ആ പുഴുവിന് തിന്നാൽ അവിടെ ഒരു കാക്കയുടെ ശരീരം കൂടെ ഉണ്ടായിരുന്നു. നൂറായിരം കാക്ക അസ്ഥികൾക്കിടയിൽ ഒരെണ്ണം കൂടി.


പ്രധാനമന്ത്രി കിസാന് നിധി സഹായം 10000 ആക്കുന്നു | Business Malayali\nHome News പ്രധാനമന്ത്രി കിസാന് നിധി സഹായം 10000 ആക്കുന്നു\nപ്രധാനമന്ത്രി കിസാന് നിധി സഹായം 10000 ആക്കുന്നു\nകര്‍ഷകര്‍ക്ക് കേന്ദ്ര സര്‍ക്കാര്‍് നല്‍കുന്ന സാമ്പത്തിക സഹായം 6000 രൂപയില് നിന്ന് 10000 രൂപയാക്കുന്നു. വരുന്ന ബജറ്റില് ഇതു സംബന്ധിച്ച് പ്രഖ്യപനം ഉണ്ടായേക്കും. കര്‍ഷകസമരം ശക്തമായ സാഹചര്യത്തില് ബജറ്റില് കാര്‍ഷിക മേഖലക്ക് കൂടുതല് പ്രാധാന്യം നല്‍കാനായിരിക്കും കേന്ദ്ര നീക്കം.\nപ്രധാനമന്ത്രികിസാന് സമ്മന് നിധി പദ്ധതി പ്രകാരം കര്‍ഷകര്‍ക്ക് മൂന്നു ഘഡുക്കളായി 6,000 രൂപയാണ് നിലവില് നല്‍കിവരുന്നത്. അത് 10,000 രൂപയാക്കി ഉയര്‍ത്തി കര്‍ഷകരെ പ്രീണിപ്പെടുത്താനാണ് കേന്ദ്ര നീക്കം. കൂടുതല് ഭൂമിയുള്ള കര്‍ഷകര്‍ക്ക് 6000 രൂപ സഹായം പര്യാപതമല്ലെന്ന പരാതി നേരത്തെ ഉയര്‍ന്നു വന്നിരുന്നു. ഈ പദ്ധതിയില് 11.47 കോടി ഗുണഭോക്താക്കളാണുള്ളത്\nഡല്‍ഹി അതിര്‍ത്തിയില് കര്‍ഷകരുടെ പ്രതിഷേധം ശക്തമായ സാഹചര്യത്തില് ബജറ്റില് കാര്‍ഷിക മേഖലക്ക് കൂടുതല് ഊന്നല് നല്‍കിയേക്കും. കര്‍ഷകരുടെ താല്‍പ്പര്യാര്‍ത്ഥം നിരവധി പ്രഖ്യാപനങ്ങള് നടത്താന് സര്‍ക്കാര് നിര്‍ബന്ധിതമാകും.\nകഴിഞ്ഞ വര്‍ഷം കേന്ദ്രം മൂന്ന് കാര്‍ഷിക നിയമങ്ങള് അവതരിപ്പിച്ചതുമുതല് സര്‍ക്കാറിന്റെ ശ്രദ്ധ കര്‍ഷകരുടെ മേലുണ്ട്. 2021 ലെ ബജറ്റില് ധനമന്ത്രി നിര്‍മ്മല സീതാരാമന് കര്‍ഷകര്‍ക്ക് പുതിയൊരു പാക്കേജ് അവതരിപ്പിക്കാനാണ് നീക്കം. കാര്‍ഷിക നിയമത്തിനെതിരെ പ്രതിഷേധിക്കുന്ന കര്‍ഷകരെ പ്രീതിപ്പെടുത്താനുതകുന്നതായിരിക്കും വരാനിരിക്കുന്ന ബജറ്റ്.\nകാര്‍ഷിക മേഖലയുടെ വികസനത്തിന് കഴിഞ്ഞ ബജറ്റില് അവതരിപ്പിച്ച വാര്‍ഷിക കാര്‍ഷിക തുക പര്യാപ്തമല്ലെന്ന പരാതി നിലവിലുണ്ട്. കഴിഞ്ഞ ബജറ്റില് 1.51 ലക്ഷം കോടി രൂപയായിരുന്നു ഇതിനായി നീക്കിവെച്ചിരുന്നത്. വരുന്ന ബജറ്റില് ഇത് 1.54 ലക്ഷം കോടി രൂപയാക്കിയേക്കും.\nPM kissan nidhi\nPrevious articleആസൂത്രണ ബോര്‍ഡിന്‍റെ രാജ്യാന്തര സമ്മേളനം: വ്യവസായ നിക്ഷേപ സാധ്യതകള് സംസ്ഥാനം അവതരിപ്പിക്കും\nNext article859 രൂപയ്ക്ക് വിമാന ടിക്കറ്റുകളുമായി ഗോ എയര്\nഅംബാനിയുടെ ആസ്തിയില് ഇടിവ്; ആറാം സ്ഥാനത്തുനിന്ന് ഒമ്പതിലേക്ക്\nസിനിമ തിയേറ്ററുകള്‍ക്ക് മാര്‍ച്ച് വരെ വിനോദ നികുതി ഒഴിവാക്കി, വൈദ്യുതി ബില് എഴുതിത്തള്ളും\nസൗദി മലയാളി വ്യവസായി സിദ്ദീഖ് അഹമ്മദിനടക്കം പ്രവാസി ഭാരതീയ സമ്മാന്\nഇനി മൂന്നാറിലെ സഞ്ചാരത്തിന് കെഎസ്ആർടിസിയും; കുറഞ്ഞ ചിലവിൽ മൂന്നാർ ചുറ്റിക്കറങ്ങാം\nകോവിഡ്: ടൈറ്റാന്റെ ലാഭം 38 ശതമാനം ഇടിഞ്ഞു\nഓഹരി വിപണിയില് മുന്നേറ്റം; സെന്‍സെക്‌സില് 314 പോയന്റ് നേട്ടം: നിഫ്റ്റി 13800ന് മുകളില്\nസമുദ്രോത്പന്ന കയറ്റുമതി; പദ്ധതികള് സമന്വയിപ്പിക്കാന് എംപിഇഡിഎ – എന്‍സിഡിസി ധാരണ\nബാങ്ക് ഇതര ധനകാര്യ സ്ഥാപനങ്ങള്‍ക്കെതിരെ നടപടിയുമായി ആര്‍ബിഐ


മുഖ്യമന്ത്രിയെ തട്ടിക്കൊണ്ടുപോയാലും ഇവിടെ ആരുമറിയില്ല; പരിഹസിച്ച് രമേശ് ചെന്നിത്തല - Keralabhooshanam Daily മുഖ്യമന്ത്രിയെ തട്ടിക്കൊണ്ടുപോയാലും ഇവിടെ ആരുമറിയില്ല; പരിഹസിച്ച് രമേശ് ചെന്നിത്തല\nHome/NEWS/BREAKING NEWS/മുഖ്യമന്ത്രിയെ തട്ടിക്കൊണ്ടുപോയാലും ഇവിടെ ആരുമറിയില്ല; പരിഹസിച്ച് രമേശ് ചെന്നിത്തല\nമുഖ്യമന്ത്രിയെ തട്ടിക്കൊണ്ടുപോയാലും ഇവിടെ ആരുമറിയില്ല; പരിഹസിച്ച് രമേശ് ചെന്നിത്തല\nപാലക്കാട്: കേരളത്തില് മുഖ്യമന്ത്രിയെ തട്ടിക്കൊണ്ടുപോയാലും ആരുമറിയില്ലെന്ന് പ്രതിപക്ഷ നേതാവ് രമേശ് ചെന്നിത്തല. കൊട്ടാരക്കരയില് കെ.എസ്.ആര്.ടി.സി. ബസ് മോഷണം പോയ സംഭവത്തില് പോലീസിന് ഇതുവരെ പ്രതിയെക്കുറിച്ച് വിവരങ്ങള് ലഭിച്ചില്ലെന്ന വാര്‍ത്ത ഉദ്ധരിച്ച് സംസാരിക്കുന്നതിനിടെയായിരുന്നു അദ്ദേഹത്തിന്റെ പരിഹാസം.\n‘കൊട്ടാരക്കര ഡിപ്പോയിലെ കെ.എസ്.ആര്.ടി.സി. ബസ് അര്‍ധരാത്രി ആരോ മോഷ്ടിച്ച് കൊണ്ടുപോയിരിക്കുന്നു. ആ മോഷ്ടാവിനെക്കുറിച്ച് ഇതുവരെ പോലീസിന് യാതൊരു വിവരവും ഇല്ല. മുഖ്യമന്ത്രിയെ തട്ടിക്കൊണ്ടുപോയാലും ഇവിടെ ആരുമറിയില്ല. എന്തൊരു നാടാണിത്. കള്ളന്മാരെല്ലാം ഇപ്പോള് കേരളത്തിലാണ്. തമിഴ്‌നാട്ടിലെ തിരുട്ടുഗ്രാമത്തില് ഇപ്പോള് കള്ളന്മാരില്ല. കാരണം പിണറായി ഭരിക്കുന്നത് കൊണ്ട് അവരെല്ലാം ഇപ്പോള് കേരളത്തിലാണ്. ഇത്രയും മോഷണവും പിടിച്ചുപറിയും നടക്കുന്ന കാലം കേരളത്തിലുണ്ടായിട്ടുണ്ടോ? സ്ത്രീകള്‍ക്കും കുട്ടികള്‍ക്കും എതിരായ അതിക്രമങ്ങള് ഇത്രയേറെ നടന്ന കാലമുണ്ടായിട്ടുണ്ടോ? 35 രാഷ്ട്രീയ കൊലപാതകങ്ങള്, ഏഴ് കസ്റ്റഡി മരണങ്ങള്, വാളയാറിലെ പിഞ്ചുകുട്ടികളോട് പോലും നീതി പുലര്‍ത്താന് സര്‍ക്കാരിന് കഴിഞ്ഞില്ല’ രമേശ് ചെന്നിത്തല പറഞ്ഞു.\nകേരളത്തില് അരാജകത്വം കൊടികുത്തി വാഴുകയാണെന്നും ചോദിക്കാനും പറയാനും ആരുമില്ലാത്ത അവസ്ഥയാണെന്നും അദ്ദേഹം ആരോപിച്ചു. ‘മുഖ്യമന്ത്രിയുടെ ഓഫീസ് കേന്ദ്രീകരിച്ച് സ്വര്‍ണക്കടത്ത് നടക്കുന്നു, പാര്‍ട്ടി സെക്രട്ടറിയുടെ മകന് കഞ്ചാവ് കച്ചവടം നടത്തുന്നു. കേരളത്തെ അപമാനിച്ച സര്‍ക്കാരാണിത്, പാവപ്പെട്ടവനെ വേട്ടയാടിയ സര്‍ക്കാരാണിത്’ അദ്ദേഹം പറഞ്ഞു.\nഐശ്വര്യ കേരള യാത്രയ്ക്ക് പാലക്കാട് തരൂരില് നല്‍കിയ സ്വീകരണയോഗത്തിലാണ് പ്രതിപക്ഷ നേതാവ് സംസ്ഥാന സര്‍ക്കാരിനെതിരേ ആഞ്ഞടിച്ചത്. രമ്യ ഹരിദാസ് എം.പി. അടക്കമുള്ള കോണ്‍ഗ്രസ് നേതാക്കളും സ്വീകരണയോഗത്തില് പങ്കെടുത്തിരുന്നു.\nഅമ്മ മകനെ ബലി നല്‍കിയ സംഭവം ; ഷഹീദ അംഗമായ വാട്‌സാപ്പ് ഗ്രൂപ്പുകള് കേന്ദ്രീകരിച്ച് അന്വേഷണം\nഉത്തരാഖണ്ഡ് ദുരന്തം: മരണം 19ആയി,170പേരെ ഇനിയും കണ്ടെത്താനുണ്ടെന്ന് അധികൃതര്\nനാല് വര്‍ഷമായി ലഹരി ഉപയോഗിക്കുന്നുവെന്ന് ചോദ്യംചെയ്യലില് സമ്മതിച്ച് ആര്യന് ഖാന്\nസ്‌പെഷ്യല് ബ്രാഞ്ച് ഇന്‍സ്‌പെക്ടറായിരുന്ന വിജയന് ലൈംഗികാതിക്രമത്തിന് ശ്രമിച്ചു; ചാരക്കേസ് പ്രതികാരമെന്ന് ഫൗസിയ ഹസന് ഹൈക്കോടതിയില്\nമുട്ടില് മരംമുറി കേസ്; മുഖ്യ പ്രതികളായ മാംഗോ സഹോദരങ്ങള് ഒളിവില്, വലയെറിഞ്ഞ് പൊലീസ്


കതിരുകാളകളൊരുങ്ങി, വേങ്കമല ഉത്സവം ഇന്നു തുടങ്ങും | Venjaramoodu\nകതിരുകാളകളൊരുങ്ങി, വേങ്കമല ഉത്സവം ഇന്നു തുടങ്ങും\nPublished: Mar 23, 2016, 01:00 AM IST\nവെഞ്ഞാറമൂട്: നാടിന്റെ വിവിധ ഭാഗങ്ങളില് കതിരുകാളകളൊരുങ്ങി. വേങ്കമല ആദിവാസി ക്ഷേത്രത്തിലെ ഉത്സവത്തിന് 23ന് തുടക്കമാകും.\nഉത്സവാഘോഷത്തിന്റെ പ്രധാന ചടങ്ങാണ് കതിരുകാളകെട്ടിയാടല്. കാര്‍ഷിക സമൃദ്ധികൊണ്ട് പുകള്‍പെറ്റ പുല്ലമ്പാറയുടെ കാര്‍ഷിക പാരമ്പര്യം വിളംബരം ചെയ്യുന്നതിനു കൂടിയാണ് ഈ നാട്ടില് ഉത്സവത്തിന് കതിരുകാള കെട്ടിയാടുന്നത്. ക്ഷേത്രത്തില് നിന്ന് പൂജിച്ച നിറകതിരുകളാണ് കതിരുകാള കെട്ടാന് ഉപയോഗിക്കുന്നത്.\nകൈയേണിയില് കാളയുടെ രൂപമുണ്ടാക്കി കതിരുകള് പീലികള് പോലെ കെട്ടിയാണ് കതിരുകാളകള് ഒരുക്കുന്നത്. നാലുപേര് കതിരുകാളയെ തോളത്തുവച്ച് നടന്നുനീങ്ങും. ചെണ്ടമേളത്തിനൊത്ത് കതിരുകാളയെ പൊക്കുകയും താഴ്ത്തുകയും മേളത്തിനൊത്ത് പാരമ്പര്യ നൃത്തം ചവിട്ടുകയും ചെയ്യും. കതിരുകാളക്കാരുടെ ചുവടുകള്‍ക്കൊപ്പം ഒപ്പം കൂടുന്നവരും താളം ചവിട്ടുന്നതോടെ കതിരുകാള മേളക്കാഴ്ചയാകും.\nറാന്തല് വിളക്കുകള് കൊളുത്തി നാട്ടിടവഴികളിലൂടെയാണ് കതിരുകാളകള് വരുന്നത്. ഓരോ വീടുകളിലും കയറി അല്പനേരം മുറ്റത്തും താളം ചവിട്ടും. നേര്‍ച്ചയായി വീട്ടുകാര് കാണിക്കയും നല്‍കും.\nസ്വന്തം നാട്ടിലെ നിറക്കതിരുകളാണ് കതിരുകാളയ്ക്കായി ഉപയോഗിക്കുന്നത്. അതുകൊണ്ടു തന്നെ ഗ്രാമങ്ങളില് നെല്‍കൃഷി മുടങ്ങാതെ നടത്തുകയും ചെയ്യും.\n23ന് രാവിലെ 6ന് പാരമ്പര്യ ചടങ്ങുകള് അനുസരിച്ച് മുടിപ്പുരയ്ക്ക് കാല്‍നാട്ടല് നടത്തും. രാത്രി 7ന് ചാറ്റുപാട്ട് തുടങ്ങും. 7ന് ചെണ്ടമേളം, 9ന് ഗാനമേള.\n24ന് രാവിലെ 10 മുതല് അന്നദാനം, വൈകിട്ട് 6ന് ചാറ്റുപാട്ട്, 7ന് ചെണ്ടമേളോത്സവം, 7.30ന് നൃത്തസന്ധ്യ, 9ന് മിമിക്‌സ് പരേഡ്, പുലര്‍ച്ചെ 3ന് നിറപറയും വിളക്കും.\n25ന് രാവിലെ 9ന് വേങ്കമല ദേവിക്ക് പൊങ്കാല, രാത്രി 9ന് നാടന്‍പാട്ട് കുങ്കുമപ്പൊട്ട്, പുലര്‍ച്ചെ 1ന് ബാലെ ശ്രീഭദ്രായനം, 2ന് തേരുവിളക്ക്, പുലര്‍ച്ചെ 3ന് പുറത്തെഴുന്നള്ളത്തും താലപ്പൊലിയും.\nചുള്ളാളം ആയിരവില്ലി ക്ഷേത്രം\nപിരപ്പൻകോട് എൽ.പി.യിൽ പഠനോത്സവം\nബൈക്കിലെത്തിയ സംഘം പണം തട്ടിയെടുത്തു\nഅച്ഛനെയും മകനെയും അക്രമിച്ച രണ്ടുപേർ അറസ്റ്റിൽ


Acharavedi whataspp group issue | ആചാരവെടി വാട്‌സാപ്പ് ഗ്രൂപ്പ് പ്രവർത്തിച്ചിരുന്നത് അതീവരഹസ്യമായി; അംഗങ്ങളെ ചേർത്തിരുന്നത് വിവരങ്ങൾ പുറത്തുവിടരുതെന്ന കർശന നിബന്ധനകളോടെ; കുട്ടികളുടെ അശ്ലീലദൃശ്യങ്ങൾ ഡൗൺലോഡ് ചെയതത് ഡാർക് വെബിൽ നിന്നെന്ന് സംശയം; 256 പേരുള്ള ഗ്രൂപ്പിലെ 33 മലപ്പുറത്തുകാർ അറസ്റ്റിൽ; എല്ലാവരുടെയും മൊബൈലുകളിൽ അശ്ലീല ദൃശ്യങ്ങളുടെ വൻ ശേഖരം - MarunadanMalayalee.com\nJune 02, 2020 | 10:40 PM IST | Permalink\nമലപ്പുറം: കുട്ടികളുടെ അശ്ശീല ചിത്രങ്ങളും വീഡിയോകളും വാട്സ് ആപ്പ് ഗ്രൂപ്പിലുടെ പ്രചരിപ്പിച്ച ആചാര വെടി വാട്സ്ആപ്പ് ഗ്രൂപ്പിലെ 33 മലപ്പുറത്തുകാർ അറസ്റ്റിൽ. മലപ്പുറം കുറ്റിപ്പാല സ്വദേശി അശ്വന്ദാണ് ക്രിയേറ്റ് ചെയ്ത ഗ്രൂപ്പിൽ കേരളത്തിന്റെ വിവിധ ഭാഗങ്ങളിലുള്ളവർക്ക് പുറമെ വിദേശത്തുനിന്നുള്ളവർ അടക്കം 256 പേരാണുള്ളത്. ഇതിൽനിന്നും കണ്ടെത്തിയ 33 പേർ മലപ്പുറം ജില്ലയിലെ വിവിധ ഇടങ്ങളിലുള്ളവരെയാണ് മലപ്പുറം ജില്ലാ പൊലീസ് മേധാവി യു. അബ്ദുൽ കരീമിന്റെ മേൽനോട്ടത്തിൽ അറസ്റ്റ് ചെയ്തത്.\nഗ്രൂപ്പിന്റെ വിവരങ്ങൾ പുറത്തുവിടരുതെന്നും നിബന്ധനകൾ കർശനമായി പാലിച്ചിരിക്കണമെന്നും മുന്നറിയിപ്പ് നൽകിയാണ് ഈഗ്രൂപ്പിൽ അംഗങ്ങളെ ചേർത്തിരുന്നത്. ഗ്രൂപ്പിൽ അംഗങ്ങളായിരുന്ന മുഴുവൻ പേർക്കും എതിരെ കേസെടുക്കാനാണ് തീരുമാനം. അറസ്റ്റിലായ ഗ്രൂപ്പ് അഡ്‌മിന്റേതുൾപ്പടെയുള്ളവരുടെ ഫോണുകളിൽ കുട്ടികളുടേത് ഉൾപ്പെടെ അശ്ലീല ദൃശ്യങ്ങളുടെ വൻ ശേഖരമാണ് കണ്ടെത്തിയത്.\nകുട്ടികളുടെ ദൃശ്യങ്ങളോടു താൽപര്യമുള്ളവരാണ് ഗ്രൂപ്പിലെ എല്ലാ അംഗങ്ങളും എന്നാണ് വ്യക്തമായത്. ഇന്ത്യയിൽ നിന്നുള്ള കുട്ടികളുടെയും വിദേശികളായ കുട്ടികളുടെയും ദൃശ്യങ്ങൾ ഇവരിൽ നിന്നു കണ്ടെത്തിയിട്ടുണ്ട്. സാധാരണ നിലയിൽ ഇന്റർനെറ്റിൽ ഇത്തരം ദൃശ്യങ്ങൾ ലഭ്യമല്ലാതിരിക്കെ ഇവ ഡാർക് വെബ് വഴി ഡൗൺലോഡ് ചെയ്തെടുത്തതാകും എന്നാണ് വിലയിരുത്തൽ. രാജ്യാന്തര നിയമങ്ങൾ പ്രകാരം, കുട്ടികളുടെ നഗ്നത അന്വേഷണത്തിന്റെ ഭാഗമായി പോലും കാണുന്നത് കുറ്റമായാണു പരിഗണിക്കുക. അതുകൊണ്ടു തന്നെ ഗ്രൂപ്പിൽ ദൃശ്യങ്ങൾ പങ്കുവച്ചവർ മാത്രമല്ല, അതിൽ അംഗങ്ങളും കുറ്റക്കാരാകും. ഇന്റർപോളിന്റെ സഹായത്തോടെയാണ് പ്രതികളെ പിടികൂടിയത്.\nകുട്ടികളുടെ അശ്ശീല ചിത്രങ്ങളും വീഡിയോകളും വാട്സ് ആപ്പ് ഗ്രുപ്പിയുടെ പ്രചരിപ്പിച്ച ഈസംഘത്തിലെ രണ്ടു പേരെ ചങ്ങരംകുളം പൊലീസ് ഇന്നലെയാണ് പിടികൂടിയത്. വട്ടംകുളം കുറ്റിപ്പാല സ്വദേശി അശ്വന്ദ് (21), ചങ്ങരംകുളം സ്വദേശി രാഗേഷ് (40) എന്നിവരെയാണ് ചങ്ങരംകുളം സിഐ ബഷീർ ചിറക്കൽ സംഘവും പിടികൂടിയത്. ആചാരവെടിയെന്നാണ് വാട്സ്ആപ്പ് ഗ്രൂപ്പിന്റെ പേര്. ഇത്തരത്തിൽ ഒരു ഗ്രൂപ്പ് പ്രവർത്തിക്കുന്ന വിവരം യൂണിസേഫ് (യുണൈറ്റഡ് ഇന്റർനാഷണൽ ചിൽഡ്രൻ എമർജൻസി ഫണ്ട് ) എന്ന സംഘടനയുടെ ശ്രദ്ധയിൽ പെടുകയും ഈ വിവരം കേരളത്തിലെ ഉന്നത പൊലിസ് ഉദ്യോഗസ്ഥർക്ക് കൈമാറി. ഇതിന്റെ അടിസ്ഥാനത്തിൽ കോഴിക്കോട് പൊലീസിന്റെ സൈബർ ഡോമിൽ നടത്തിയ പരിശോധനയിലാണ് ഗ്രൂപ്പ് ക്രിയേറ്റ് ചെയ്തത് വട്ടംകുളം കുറ്റിപ്പാല സ്വദേശിയാണെന്ന് വ്യക്തമായത്. തുടർന്ന് വിവരം മലപ്പുറം ജില്ലാ പൊലീസ് മേധാവിയെ അറിയിക്കുകയും പൊലീസ് മേധാവിയുടെ നിർദേശപ്രകാശം ജില്ലയിലെ മറ്റു പൊലിസ് സ്റ്റേഷനുകളിലും പരിശോധന നടത്തി. ചങ്ങരംകുളം സിഐയുടെ നേതൃത്വത്തിൽ നടത്തിയ റെയ്ഡിലാണ് സംഘത്തിലെ രണ്ടു പേർ പിടി കുടിയത്.


ഗായിക രാധിക തിലക് അന്തരിച്ചു - RoundupKerala.com\nHome Current Affairs ഗായിക രാധിക തിലക് അന്തരിച്ചു\nകൊച്ചി: പ്രശസ്ത ചലച്ചിത്ര പിന്നണി ഗായിക രാധിക തിലക് (45) അന്തരിച്ചു. ഞായറാഴ്ച രാത്രി കൊച്ചിയിലെ സ്വകാര്യ ആശുപത്രിയിലായിരുന്നു അന്ത്യം.\nഅര്‍ബുദബാധയെ തുടര്‍ന്ന് ഒന്നര വര്‍ഷമായി ചികിത്സയിലാായിരുന്നു. പനിയെ തുടര്‍ന്നാണ് ഇന്നലെ രാവിലെ ആശുപത്രിയില് പ്രവേശിപ്പിക്കുകയായിരുന്നു. സംസ്‌കാരം ഇന്ന് നടക്കും. അരൂര് ഫ്‌ളെമിങ്‌ഗോ മോട്ടോഴ്‌സ് ഉടമ സുരേഷ് കൃഷ്ണനാണ് ഭര്‍ത്താവ്. ഏക മകള് ദേവിക കളമശേരി നുവാല്‍സില് നാലാം വര്‍ഷ എല്‍എല്‍ബി വിദ്യാര്‍ഥിയാണ്.\nഎഴുപതോളം സിനിമകളില് പാടി…\nകലോല്‍സവ വേദികളിലൂടെയും പിന്നീട് ലളിത ഗാനങ്ങളിലൂടെയുമാണ് രാധിക ഗാനരംഗത്തേക്ക് പ്രവേശിക്കുന്നത്. 1991 ല് പുറത്തിറങ്ങിയ ഒറ്റയാള്‍പട്ടാളം എന്ന സിനിമയിലെ ‘മായാ മഞ്ചലില്’ എന്ന യുഗ്മഗാനത്തോടെയാണ് സിനിമയില് അരങ്ങേറ്റം. തൊണ്ണൂറുകളില് ദൂരദര്‍ശനിലും ആകാശവാണിയിലും നിത്യസാന്നിധ്യമായിരുന്ന രാധിക ആലപിച്ച മലയാള പഴമ തന്, ദ്വാപരയുഗത്തിന്റെ തുടങ്ങിയ ലളിതഗാനങ്ങളും ഏറെ ജനപ്രിയമായി. ഒട്ടേറെ ഭക്തി ഗാനങ്ങളും ആലപിച്ചിട്ടുണ്ട്.\nപിന്നീട് എഴുപതോളം സിനിമാ ഗാനങ്ങള് ആലപിച്ചു. അരുണ കിരണ ദീപം, ദേവ സംഗീതം നീയല്ലേ (ഗുരു), കൈതപ്പൂ മണം (സ്‌നേഹം), തിരുവാതിര, മഞ്ഞക്കിളിയുടെ മൂളിപ്പാട്ടുണ്ടേ (കന്‍മദം), നിന്റെ കണ്ണില് വിരുന്നു വന്നു (ദീപ സ്തംഭം മഹാശ്ചര്യം ), മനസ്സില് മിഥുനമഴ (നന്ദനം) തുടങ്ങിയവ ശ്രദ്ധേയമായ ഗാനങ്ങള്.\nPrevious articleക്രിക്കറ്റ് ടീമിനെ പ്രഖ്യാപിച്ചു; ധോനി നയിക്കും\nNext articleസോഷ്യല് മീഡിയകളില് നിയന്ത്രണം കൊണ്ടുവരാനുള്ള നീക്കം ഉപേക്ഷിച്ചു\nരാജ്യത്ത് എല്ലാവര്‍ക്കും സൗജന്യ കോവിഡ് വാക്സിന്, ബില് ജപ്പാന് പാര്‍ലിമെന്‍റ് പാസ്സാക്കി


അതിവേഗം 300ഉം ഒരു വര്‍ഷത്തിനുള്ളില് 50ഉം കടന്ന് അശ്വിന് - India News 24\nനാഗ്പുര് ടെസ്റ്റില് ശ്രീലങ്കയ്‌ക്കെതിരെ ടീം ഇന്ത്യ ത്രസിപ്പിക്കുന്ന വിജയം നേടിയപ്പോള് ഇന്ത്യന് താരങ്ങള്‍ക്കും നിരവധി നേട്ടങ്ങളാണ് ലഭിച്ചുകൊണ്ടിരുന്നത്. ഞായറാഴ്ച്ച ഇന്ത്യന് താരങ്ങള് ബാറ്റുകൊണ്ട് മികച്ച ടോട്ടല് പടുത്തുയര്‍ത്തിയെങ്കില് ടെസ്റ്റിന്റെ നാലാം ദിവസമായ തിങ്കളാഴ്ച്ച ബോളിംഗിലൂടെ ശ്രീലങ്കയെ പാടെ തകര്‍ക്കുകയായിരുന്നു. അതിനായി മുന്നില് നിന്നും നയിച്ചത് സ്പിന്നര് രവിചന്ദ്രന് അശ്വിന്.\nശ്രീലങ്കയെ ഇന്നിംഗ്‌സിനും 239 റണ്‍സിനും തോല്‍പ്പിച്ച പ്രകടനത്തില് നാല് വിക്കറ്റ് നേടിയാണ് അശ്വിന് തന്റെ ഭാഗം ഗംഭീരമാക്കിയത്. ഈ പ്രകടനത്തോടെ താരം ടെസ്റ്റില് 300 വിക്കറ്റ് സ്വന്തമാക്കി. അശ്വിന്റെ 54-ാം ടെസ്റ്റാണ് ഇത്. അതിവേഗം 300 വിക്കറ്റ് നേടുന്ന ബോളര്‍മാരെയെല്ലാം പിന്തള്ളിക്കൊണ്ടാണ് അശ്വിന് ഈ നേട്ടം കൈവരിച്ചത്. ഓസ്‌ട്രേലിയയുടെ ഡെന്നീസ് ലില്ലിയുടെ പതിറ്റാണ്ടുകള് പഴക്കമുള്ള റെക്കോഡാണ് അശ്വിന് പഴങ്കഥയാക്കിയത്. 56 ടെസ്റ്റുകളില് നിന്നാണ് അദ്ദേഹം 300 വിക്കറ്റ് നേടിയത്. സ്പിന് ഇതിഹാസങ്ങളായ മുത്തയ്യ മുരളീധരനും(58) ഷെയ്ന് വോണും(61) ആണ് ഇതിനു പിന്നാലെയുള്ള താരങ്ങള്. ഇന്ത്യയുടെ എക്കാലത്തെയും മികച്ച സ്പിന്നര്‍മാരിലൊരാളായ അനില് കുംബ്ലെ ഈ നേട്ടം കൈവരിച്ചത് 66-ാം ടെസ്റ്റ് മത്സരത്തിലാണ്.\nനാഗ്പുരിലെ വിക്കറ്റെടുക്കുമ്പോള് മറ്റൊരു നേട്ടം കൂടി കൈവരിച്ചാണ് അശ്വിന് പിച്ചില് നിന്നും മടങ്ങുന്നത്. ഒരു കലണ്ടര് വര്‍ഷം അമ്പത് വിക്കറ്റ് നേടിയ ബോളര്. ലോകത്തില് അശ്വിന് അടക്കം മൂന്ന് ബോളര്‍മാരാണ് ഒരു വര്‍ഷം അമ്പതിലേറെ വിക്കറ്റുകള് നേടിയിട്ടുള്ളത്. മുന് ശ്രീലങ്കന് ടെസ്റ്റ് ടീം ക്യാപ്റ്റന് രംഗണ ഹെറാത്തും അശ്വിനും ഒരു കലണ്ടര് വര്‍ഷം പൂര്‍ത്തിയാക്കുന്നതിനിടെ നേടിയത് 52 വിക്കറ്റുകളാണ്. ഓസ്‌ട്രേലിയന് ഓഫ് സ്പിന്നര് നഥാന് ലിയോണ് ഒരു വര്‍ഷത്തില് 51 വിക്കറ്റുകള് നേടിയിട്ടുണ്ട്.


'ഒരു മിനിറ്റില് വേദനയില്ലാത്ത മരണം'; 3ഡി പ്രിന്‍റഡ് ആത്മഹത്യാ മെഷീന് സ്വിറ്റ്‌സര്‍ലാന്‍ഡില് നിയമസാധുത - 'Painless death inaminute'; 3D printed suicide machine legal in Switzerland\n‘ഒരു മിനിറ്റില് വേദനയില്ലാത്ത മരണം’; 3ഡി പ്രിന്‍റഡ് ആത്മഹത്യാ മെഷീന് സ്വിറ്റ്‌സര്‍ലാന്‍ഡില് നിയമസാധുത\nബേണ്: സ്വിറ്റ്‌സര്‍ലാന്‍ഡില് ആത്മഹത്യാ മെഷീന് നിയമസാധുത. ഒരു മിനിറ്റില് താഴെ സമയം കൊണ്ട് വേദനയില്ലാത്ത മരണമാണ് 3ഡി ആത്മഹത്യാ മെഷീന്റെ നിര്‍മാതാക്കള് അവകാശപ്പെടുന്നത്. ശവപ്പെട്ടിയുമായി രൂപസാദൃശ്യമുള്ളതാണ് മെഷീന്. മെഷീന് നിയമസാധുത ലഭിച്ചതായി നിര്‍മാതാക്കള് അറിയിച്ചു. മെഷീനുള്ളില് ഓക്‌സിജന്റെ അളവ് കുറച്ചുകൊണ്ടാണ് ഉള്ളിലുള്ള വ്യക്തിയ്ക്ക് വേദനയില്ലാത്ത മരണം ഉറപ്പുവരുത്തുന്നത്.\nഉള്ളില് നിന്നും പ്രവര്‍ത്തിപ്പിക്കാവുന്ന രീതിയിലാണ് മെഷീന് തയാറാക്കിയിരിക്കുന്നത്. അഥവാ മെഷീനുള്ളില് കയറിയാല് സംസാരിക്കാന് ബുദ്ധിമുട്ട് അനുഭവപ്പെടുകയാണെങ്കില് കണ്ണിന്റെ ചലനം കൊണ്ടും മെഷീന് പ്രവര്‍ത്തിപ്പിക്കാമെന്നാണ് നിര്‍മാതാക്കള് പറയുന്നത്. ഉപയോഗിക്കുന്ന ആളുടെ സൗകര്യത്തിനനുസരിച്ച് മെഷീന് എങ്ങോട്ട് വേണമെങ്കിലും കൊണ്ടുപോകാം.\nഡോ. ഫിലിപ് നിറ്റ്ഷ്‌കെ ആണ് മെഷീന് നിര്‍മിച്ചിരിക്കുന്നത്. ‘ഡോക്ടര് ഡെത്ത്’ എന്നാണ് ഇദ്ദേഹത്തെ ഇതുകാരണം വിശേഷിപ്പിക്കുന്നത്. ആക്ടിവേറ്റ് ചെയ്ത് കഴിഞ്ഞാല് കാപ്‌സ്യൂളിനുള്ളിലെ ഓക്‌സിജന് അളവ് കുറയ്ക്കുകയും നൈട്രജന്റെ അളവ് വര്‍ധിപ്പിക്കുകയും ചെയ്യുന്നതാണ് മെഷീന്റെ പ്രവര്‍ത്തനം. ഇതോടെ ക്യാപ്‌സൂളിനുള്ളിലെ വ്യക്തിയ്ക്ക് ബോധം നഷ്ടപ്പെടുകയും വൈകാതെ മരിക്കുകയുമാണ് ചെയ്യുക.\nചുമയോ മറ്റുതരത്തിലുള്ള പരിഭ്രാന്തിയോ മരണസമയത്ത് ഇത് കാരണം ഉണ്ടായിരിക്കില്ല. ഈ പ്രക്രിയകള്‍ക്ക് ശേഷം മെഷീന്റെ ബേസില് നിന്നും ബയോഡീഗ്രേഡബിള് ക്യാപ്‌സ്യൂള് വേര്‍പെടുകയും അത് തന്നെ മരിച്ചയാളുടെ ശവപ്പെട്ടിയായി മാറുകയുമാണ് ചെയ്യുക.\nഅതേസമയം മെഷീന് ഉപയോഗിച്ചിരിക്കുന്ന രീതിക്കെതിരെ ദയാവധത്തെ എതിര്‍ക്കുന്നവര് വിമര്‍ശനവുമായും രംഗത്തെത്തിയിട്ടുണ്ട്. ദയാവധം സ്വിറ്റ്‌സര്‍ലാന്‍ഡില് നിയമവിധേയമല്ല. എന്നാല് ചില മാനദണ്ഡങ്ങൾ പാലിച്ചുകൊണ്ട് ഒരാൾക്ക് സ്വയം വിഷം കുത്തിവെച്ച് ആത്മഹത്യചെയ്യാം. ഈ രീതിയെ അസിസ്റ്റഡ് സൂയിസൈഡ് (Assisted Suicide) എന്നാണ് വിശേഷിപ്പിക്കുന്നത്.


60 കിലോ സ്വര്‍ണ്ണമണിഞ്ഞ് അനങ്ങാന് പോലുമാകാതെ ഒരു കല്യാണപ്പെണ്ണ് | Bridde In China | Gold Ornament\nവരന്‍റെ വീട്ടുകാരുടെ വിവാഹസമ്മാനം; 60 കിലോ സ്വര്‍ണമണിഞ്ഞ് അനങ്ങാന് പോലുമാകാതെ ഒരു കല്യാണപ്പെണ്ണ്\nOctober 15, 2021 11:10 AM IST\nRepresentative Image. Photo Credit : Inan Sinanoglu / Shutterstock.com\nസ്വര്‍ണത്തോടുള്ള ഇന്ത്യക്കാരുടെ, പ്രത്യേകിച്ച് മലയാളികളുടെ ഭ്രമം കുപ്രസിദ്ധമാണ്. വിവാഹദിവസം വധുവിനെ സ്വര്‍ണം കൊണ്ട് മൂടുന്നത് തങ്ങളുടെ അന്തസ്സിന്‍റെ പ്രതീകമായി പല കുടുംബങ്ങളും കാണുന്നു. വിവാഹ ദിവസത്തിലെ അതിരുവിടുന്ന ഈ സ്വര്‍ണാഭരണ പ്രദര്‍ശനം പല കോണുകളില് നിന്നുള്ള വിമര്‍ശനത്തിനും കാരണമാകാറുണ്ട്. എന്നാല് ഇക്കാര്യത്തില് മലയാളികളെയും കടത്തി വെട്ടി ചൈനയിലെ ഒരു വധു കഴിഞ്ഞ ദിവസം വാര്‍ത്തകളില് ഇടം പിടിച്ചു. ഒന്നും രണ്ടുമല്ല 60 കിലോയിലധികം സ്വര്‍ണം ധരിച്ചാണ് ചൈനയിലെ ഹുബേ പ്രവിശ്യയില് നിന്നുള്ള ഈ വധു വിവാഹത്തിനെത്തിയത്.\nവരന്‍റെ വീട്ടുകാരുടെ വിവാഹസമ്മാനമായിരുന്നു ഈ 60 കിലോ സ്വര്‍ണാഭരണം. സ്വര്‍ണത്തിന്‍റെ ഭാരം കൊണ്ട് നേരെ ചൊവ്വേ നടക്കാന് പോലും ബുദ്ധിമുട്ടിയാണ് വെളുത്ത വിവാഹ വസ്ത്രത്തില് വധു വേദിയിലെത്തിയത്. മറിഞ്ഞു വീഴാതിരിക്കാന് പലപ്പോഴും വരന്‍റെ സഹായം തേടേണ്ടി വന്നു.\nഒരു കിലോഗ്രാം തൂക്കമുള്ള 60 സ്വര്‍ണ നെക്‌ലേസുകളാണ് വരന്‍റെ വീട്ടുകാര് സമ്മാനമായി നല്‍കിയത്. ഇതിനു പുറമേ രണ്ടു കൈകളിലും രണ്ടു ഭീമന് വളകളും ഇട്ടിട്ടുണ്ടായിരുന്നു. സ്വര്‍ണാഭരണ വിഭൂഷിതയായി വേദിയിലെത്തിയ വധുവിന്‍റെ പരിതാപകരമായ നില കണ്ട് സഹായിക്കാനായി പലരും മുന്നോട്ട് വന്നെങ്കിലും ഒരു ചിരിയോടെ വധു അവരെ വിലക്കി. വിവാഹത്തിന്‍റെ ചിത്രങ്ങളും റിപ്പോര്‍ട്ടുകളും സാമൂഹിക മാധ്യമങ്ങളില് വൈറലാണ്.\nContent Summary : Bride in China wears 60 Kg of gold gifted by husband on wedding day


ചാണകം ഉപയോഗിച്ച് കാറുകള് ഓടിക്കാന് ടൊയോട്ട - FUTURE KERALA - Future Kerala\nടൊയോട്ട : കാറുകള് ഓടിക്കുന്നതിന് ചാണകം ഉപയോഗിക്കുന്ന കാര്യം ടൊയോട്ട ആലോചിക്കുന്നു. ഇലക്ട്രിക് കാറുകള്‍ക്കും ഹൈഡ്രജന് ഫ്യൂവല് സെല് വാഹനങ്ങള്‍ക്കും ഇന്ധനമായി ചാണകം ഉപയോഗിക്കാമെന്ന ആത്മവിശ്വാസത്തിലാണ് ടൊയോട്ട മോട്ടോര് നോര്‍ത്ത് അമേരിക്ക. ഇതുസംബന്ധിച്ച് ലോസ് ആഞ്ജലസ് ഓട്ടോ ഷോയില് ടൊയോട്ട പുതിയ പദ്ധതി പ്രഖ്യാപിച്ചു. അമേരിക്കയിലെ ആദ്യ പുനരുപയോഗ ഊര്‍ജ്ജ പ്ലാന്റ് കാലിഫോര്‍ണിയയില് സ്ഥാപിക്കാനാണ് തീരുമാനം. സംസ്ഥാനത്തെ ഡയറി ഫാമുകളില്‍നിന്നുള്ള ചാണകമായിരിക്കും ഇവിടെ ഉപയോഗിക്കുന്നത്. ചാണകത്തിലെ മീഥെയ്‌നില്‍നിന്ന് വെള്ളം, വൈദ്യുതി, ഹൈഡ്രജന് എന്നിവ ഉല്‍പ്പാദിപ്പിക്കും.\nചാണകത്തിലെ മീഥെയ്‌നില്‍നിന്ന് വെള്ളം, വൈദ്യുതി, ഹൈഡ്രജന് എന്നിവ ഉല്‍പ്പാദിപ്പിക്കുമെന്ന് ടൊയോട്ട മോട്ടോര് നോര്‍ത്ത് അമേരിക്ക\nപോര്‍ട്ട് ഓഫ് ലോംഗ് ബീച്ചിലായിരിക്കും പ്ലാന്റ് സ്ഥാപിക്കുന്നത്. ഇവിടെയാണ് ടൊയോട്ട തങ്ങളുടെ സീറോ-എമിഷന് ഹൈഡ്രജന് ഫ്യൂവല് സെല് സെമി ട്രക്കിന്റെ പരീക്ഷണ ഓട്ടം നടത്തുന്നത്. ദിവസേന 200 മൈല് ദൂരമാണ് ട്രക്ക് പരീക്ഷണാര്‍ത്ഥം ഓടുന്നത്.\n2020 ല് പ്ലാന്റ് പ്രവര്‍ത്തനം തുടങ്ങുമെന്ന് ടൊയോട്ട മോട്ടോര് നോര്‍ത്ത് അമേരിക്ക അറിയിച്ചു. ദിവസവും 2.35 മെഗാവാട്ട് വൈദ്യുതിയും 1.2 ടണ് ഹൈഡ്രജനും ഉല്‍പ്പാദിപ്പിക്കാന് കഴിയുമെന്നാണ് പ്രതീക്ഷിക്കുന്നത്. ശരാശരി വലുപ്പമുള്ള ഏകദേശം 2,350 വീടുകള്‍ക്ക് വെളിച്ചം പകരാനും ദിവസവും 1,500 വാഹനങ്ങള് ഓടിക്കുന്നതിനും ഈ വൈദ്യുതി മതിയാകും. ജപ്പാനില്‍നിന്ന് ഇറക്കുമതി ചെയ്യുന്ന ടൊയോട്ട മിറായ് എന്ന പുതിയ സെഡാന് ഈ പ്ലാന്റില്‍നിന്നുള്ള ഹൈഡ്രജന് ഉപയോഗിക്കും. ലോകത്തെ ഏറ്റവും വലിയ ഇന്ധന സ്റ്റേഷനുകളിലൊന്നായിരിക്കും നിര്‍ദ്ദിഷ്ട ട്രൈ-ജെന് പ്ലാന്റില് പ്രവര്‍ത്തിക്കുന്ന ഹൈഡ്രജന് ഫ്യൂവല് സ്റ്റേഷന്.\nഡയറി ഫാമുകളില്‍നിന്നുള്ള ചാണകം ഉപയോഗിക്കുന്ന പുനരുപയോഗ ഊര്‍ജ്ജ പ്ലാന്റ് ദിവസവും 2.35 മെഗാവാട്ട് വൈദ്യുതിയും 1.2 ടണ് ഹൈഡ്രജനും ഉല്‍പ്പാദിപ്പിക്കും\nസുസ്ഥിര ഗതാഗതത്തിലേക്കുള്ള പ്രധാന ചുവടുവെപ്പാണ് ട്രൈ-ജെന് പ്ലാന്റ് എന്ന് ടൊയോട്ട നോര്‍ത്ത് അമേരിക്കയുടെ പ്ലാനിംഗ് ഗ്രൂപ്പ് വൈസ് പ്രസിഡന്റ് ഡൗഗ് മൂര്‍ത്ത പറഞ്ഞു. 2050 ഓടെ കാര്‍ബണ് ഡൈഓക്‌സൈഡ് ബഹിര്‍ഗമനം തീരെ നടത്തില്ലെന്ന ടൊയോട്ടയുടെ ലക്ഷ്യം പൂര്‍ത്തീകരിക്കപ്പെടുമെന്ന് അദ്ദേഹം ആത്മവിശ്വാസം പ്രകടിപ്പിച്ചു. നിലവില് കാലിഫോര്‍ണിയയില് ടൊയോട്ടയുടേതായി 31 ഹൈഡ്രജന് ഫില്ലിംഗ് സ്റ്റേഷനുകളാണ് ഉള്ളത്. എണ്ണ കമ്പനിയായ ഷെല്ലുമായി ചേര്‍ന്ന് കൂടുതല് സ്റ്റേഷനുകള് തുറക്കുന്നതിന് ശ്രമിച്ചുവരികയാണ്.\nതങ്ങളുടെ ഹെവി-ഡ്യൂട്ടി ട്രക്കുകളില് ഫ്യൂവല് സെല് ടെക്‌നോളജി നല്‍കുമെന്ന് ഈ വര്‍ഷമാദ്യം ടൊയോട്ട പ്രഖ്യാപിച്ചിരുന്നു. സീറോ എമിഷന് ഉറപ്പുവരുത്തുകയാണ് ലക്ഷ്യം. 322 കിലോമീറ്ററാണ് ടൊയോട്ട ഫ്യൂവല് സെല് ട്രക്കുകളുടെ റേഞ്ച്.\nപുതിയ ടിഗോര് വിപണിയില്; വില്‍പ്പന തകൃതിയാകും


മൂളിപ്പറക്കുന്നു, ആ കൊലയാളി :: Janmabhumi Daily\nThursday 25 April 2019 11:09 am IST\nഇന്ന് മലേറിയ ദിനം\nതിരുവനന്തപുരം: ആനയെ പെരുവിരല് കൊണ്ട് മെരുക്കുന്ന മനുഷ്യന് ഇന്നും മരീചികയാണ് വിരലിനോളം പോലും വലിപ്പമില്ലാത്ത, മൂളിപ്പറക്കുന്ന ആ കൊലയാളി. മലേറിയ എന്ന മാരക രോഗം പരത്തുന്ന കൊതുകിനെ നിയന്ത്രിക്കാന് നാളിതുവരെ അവന് കഴിഞ്ഞിട്ടില്ല.\nലോകചരിത്രത്തില് ഏറ്റവും കൂടുതല് മനുഷ്യരെ കൊന്നൊടുക്കിയ ജീവിയെന്ന പരിവേഷമുണ്ട് കൊതുകിന്. 'ക്യൂലിസിഡേ' കുടുംബത്തില്‍പ്പെടുന്ന പ്രാണിയാണ് കൊതുക്. 15 മില്ലീ മീറ്ററിലധികം നീളമില്ലാത്ത, രണ്ടര മില്ലീ ഗ്രാമിലധികം ഭാരമില്ലാത്ത ഒരു കൊച്ചുപ്രാണി. കൊതുക് മുട്ടയിടുന്നതും അവയുടെ ലാര്‍വകള് വളരുന്നതും വെള്ളത്തിലാണ്. ഇത് തടയുന്നതിനായി വിവിധ പദ്ധതികള് പ്രഖ്യാപിച്ച് സര്‍ക്കാര് വര്‍ഷാവര്‍ഷം ചെലവഴിക്കുന്നത് കോടികള്. ശുചീകരണ പ്രവര്‍ത്തനങ്ങളിലെ പിഴവും കൃത്യമായ ആസൂത്രണമില്ലാത്തതും മൂലം ഈ കോടികളുടെ പദ്ധതികള് ലക്ഷ്യം കാണുന്നില്ല.\nമനുഷ്യന് ഉണ്ടാകുന്നതിനു മുമ്പു തന്നെ കൊതുക് ഭൂമിയിലുണ്ടെന്നാണ് പഠനങ്ങള് പറയുന്നനത്. പകര്‍ച്ചവ്യാധികള് പരത്തുന്നതില് ലോകത്ത് കൊതുകു കഴിഞ്ഞേ മറ്റൊരു ജീവിയുള്ളു. മലേറിയ, യെല്ലോ ഫീവര്, മന്ത്, ഡെങ്കിപ്പനി, ചിക്കുന്‍ഗുനിയ തുടങ്ങിയ മാരകരോഗങ്ങള് കൊതുകു വഴിയാണ് പടരുന്നത്.ലോകത്താകെ വര്‍ഷത്തില് 30 മുതല് 50 കോടി വരെ ആളുകള്‍ക്ക് കൊതുക് പരത്തുന്ന വിവിധ പകര്‍ച്ചവ്യാധികള് പിടിപെടുന്നതായാണ് ശാസ്ത്രലോകത്തിന്റെ നിരീക്ഷണം. കൊതുകു പരുത്തുന്ന രോഗങ്ങള് മൂലം വര്‍ഷം തോറും മരണമടയുന്ന കുട്ടികള് 10 മുതല് 30 ലക്ഷം വരെയും.\nലോകത്തിലാകെ മൂവായിരത്തോളം തരം കൊതുകുകളുണ്ട്. ശരീരവലുപ്പം, ആകൃതി, പെരുമാറ്റരീതി, പരിസരങ്ങളുമായി ഇണങ്ങിച്ചേരാനുള്ള കഴിവ്, ക്രോമസോം ഘടനയിലെ മാറ്റങ്ങള് എന്നിവ കണക്കിലെടുത്താണ് കൊതുകിനെ വ്യത്യസ്ത വര്‍ഗങ്ങളായി തിരിച്ചിരിക്കുന്നത്.\nക്യൂലക്‌സ്, കുലിസെറ്റാ, കോക്വിലെറ്റിഡിയ, പ്ലോറോഫോറ, ഓര്‍ത്തോപോഡാമിയ, ടോക്‌സോറിങ്കൈറ്റിസ്, വെയോമിയ തുടങ്ങിയവ കൊതുകുകളിലെ പ്രധാന ജനുസുകളാണ്. ഇവയില് തന്നെ ക്യൂലിക്‌സ്, ഏഡീസ്, അനോഫിലീസ് എന്നിവയാണ് മനുഷ്യനെ സംബന്ധിച്ച് ഏറ്റവും അപകടകാരികള്. മലേറിയ പരത്തുന്ന പ്ലാസ്‌മോഡിയം എന്ന രോഗാണു കൊതുകുകളിലൂടെയാണ് മനുഷ്യരിലെത്തുന്നത്. 1897 ഓഗസ്റ്റ് 20 ന് ആയിരുന്നു ഈ സുപ്രധാന കണ്ടെത്തല്.\nആ നിശബ്ദ കൊലയാളി ലിച്ചിപ്പഴമല്ല\nഹെപ്പറ്റൈറ്റിസ്: ഒരു നിശബ്ദ കൊലയാളി\nനാസി കൊലയാളി അറസ്റ്റില്


velipadinte pusthakam | പ്രേക്ഷകരെ ആവേശത്തിലാക്കാനുള്ള മരുന്ന് വെളിപാടിന്റെ പുസ്തകത്തിലില്ലേ? ലാൽ ജോസ്-മോഹൻലാൽ ചിത്രത്തിന് സമിശ്ര റിവ്യൂ; മോശം അഭിപ്രായത്തിന് പിന്നിൽ ദിലീപിന്റെ ആരാധകരെന്ന് ലാൽ ഫാൻസ്; ഇനി പ്രതീക്ഷ പുള്ളിക്കാരൻ സ്റ്റാറിലും ഞണ്ടുകളുടെ നാട്ടിലൊരു ഇടവേളയിലും: മമ്മൂട്ടിയിലും നിവിൻ പോളിയിലും ഓണക്കാല സ്വപ്‌നം കണ്ട് മലയാള സിനിമ - MarunadanMalayali.com\nAugust 31, 2017 | 02:06 PM IST | Permalink\nകൊച്ചി: ദിലീപിന്റെ അറസ്റ്റോടെ പ്രതിസന്ധിയിലായ മലയാള സിനിമ ഓണചിത്രങ്ങളെ ഏറെ പ്രതീക്ഷയോടെയാണ് കണ്ടത്. മോഹൻലാലിന്റെ വെളിപാടിന്റെ പുസ്തകം തരംഗമാകുമെന്നും വിലയിരുത്തി. എന്നാൽ ലാൽ ജോസ് ഒരുക്കിയ മോഹൻലാൽ ചിത്രം ആദ്യ ദിനം സമിശ്ര പ്രതികരണങ്ങളാണ് ഏറ്റുവാങ്ങുന്നത്. പുലിമുരുകന് സമാനമായി അതിഗംഭീരമെന്ന ഒറ്റ വാക്കിലെ അഭിപ്രായം ആരും ഈ സിനിമയ്ക്ക് നൽകുന്നില്ല. അതുകൊണ്ട് തന്നെ ലാൽ ജോസ്-മോഹൻലാൽ സിനിമ വേണ്ട രീതിയിൽ ബോക്‌സ് ഓഫീസിനെ പിടിച്ചു കുലുക്കില്ലെന്നാണ് പ്രാഥമിക വിലയിരുത്തൽ. എന്നാൽ ലാൽ ചിത്രം സൂപ്പറാണെന്നും ദിലീപ് ആരാധകർ തിയേറ്ററിൽ കയറി ചിത്രത്തെ കൂകി തോൽപ്പിക്കകയാണെന്നും ലാൽ ഫാൻസിനും ആക്ഷേപമുണ്ട്. ഇതോടെ തർക്കം മൂക്കുകയാണ്. നേരത്തേയും പല സിനിമകളും ദിലീപ് ആളെ വിട്ട് കൂകി തോൽപ്പിച്ചെന്ന ആരോപണം ഉയർന്നിരുന്നു.\nദിലീപിന് ഹൈക്കോടതി ജാമ്യം നൽകുമെന്നായിരുന്നു ആരാധകരുടെ പ്രതീക്ഷ. എന്നാൽ കോടതി വിരുദ്ധ പരമാർശമാണ് നടത്തിയത്. അപ്പോൾ തന്നെ ദിലീപിന്റെ ആരാധകർ മലയാള സിനിമയിലെ പ്രമുഖർക്കെതിരെ രംഗത്തു വന്നിരുന്നു. പ്രധാനമായും രോഷം പ്രകടിപ്പിച്ചത് സൂപ്പർ താരങ്ങൾക്കെതിരെയാണ്. ഇവർ ദിലീപിന് അനുകൂലമാകുന്ന പരമാർശം നടത്താത്തതായിരുന്നു ഇതിന് കാരണം. മോഹൻലാൽ മഞ്ജു വാര്യർ പക്ഷത്താണെന്ന് പരോക്ഷമായി പറയുകയും ചെയ്തു. ഇതിന് തിരിച്ചടിയുണ്ടാകുമെന്ന മുന്നറിയിപ്പും നൽകി. ഇതാണ് ലാൽ ജോസ് ചിത്രത്തിന് തിയേറ്ററിൽ ആദ്യ ദിനം വിനയായതെന്നാണ് ലാൽ ഫാൻസുകാർ പറയുന്നത്. വെളിപാടിന്റെ പുസ്തകം സൂപ്പറാണെന്നും വിശദീകരിക്കുന്നു. എന്നാൽ പുറത്തുവരുന്ന വിലയിരുത്തലുകൾ സമിശ്രമാണ്. അതുകൊണ്ട് തന്നെ പ്രതിസന്ധിയിൽ നിന്ന് മലയാള സിനിമയെ ഉയർത്തെഴുന്നേൽപ്പിന് പാകപ്പെടുത്തുന്ന മരുന്ന് വെളിപാടിന്റെ പുസ്തകത്തിനില്ലെന്നാണ് വിലിയരുത്തൽ.\nദിലീപ് അഴിക്കുള്ളിലായ ശേഷം ഇറങ്ങിയ ഏക ബിഗ് സിനിമ പൃഥ്വിരാജിന്റെ ടിയാൻ ആയിരുന്നു. അത് വലിയ നഷ്ടമാണ് നിർമ്മാതാവിന് ഉണ്ടാക്കിയത്. അതി ഗംഭീരമെന്ന് ഏവരും വിലയിരുത്തിയ തൊണ്ടി മുതലും ദൃക്‌സാക്ഷിയും തിയേറ്ററിൽ ഓടുന്നുണ്ടെങ്കിലും വലിയ കളക്ഷൻ നേടിയില്ല. ദിലീപിന്റെ അറസ്റ്റിന്റെ പ്രതിസന്ധിക്ക് ഏറ്റവും വലിയ ഉദാഹരണമായിരുന്നു ഇത്. ഈ സാഹചര്യത്തിൽ മോഹൻലാലിന് മാത്രമേ എല്ലാ വിധ പ്രേക്ഷകരേയും തിയേറ്ററിലേക്ക് അടുപ്പിക്കാനാകൂവെന്നും വിലയിരുത്തി. പുലിമുരുകന് സമാനമായ ഹിറ്റ് വെളിപാടിന്റെ പുസ്തകത്തിൽ പ്രതീക്ഷിച്ചു. അത്തരത്തിലൊരു വിജയം കാത്തിരുന്നവർക്ക് നിരാശ നൽകുന്നതാണ് ആദ്യ ദിവസത്തെ റിപ്പോർട്ടുകൾ. എന്നാൽ ലാൽ ആരാധകരെന്ന വ്യാജേന ചിലർ നുഴഞ്ഞു കയറിയെന്നും അവരാണ് സോഷ്യൽ മീഡിയയിൽ ലാൽ ചിത്രത്തെ മോശമാക്കുന്നതെന്നും ലാൽ ഫാൻസും പറയുന്നു.\nലാൽ ജോസ് സംവിധാം ചെയ്യുന്ന ചിത്രത്തിൽ മോഹൻലാൽ അഭിനയിക്കുന്നു എന്നത് തന്നെയായിരുന്നു ഈ ചിത്രത്തിന്റെ പ്രധാന ആകർഷണം. തീയേറ്ററുകളിൽ വൻ ജനാവലിയാണുള്ളത്. മോഹൻലാൽ രണ്ടു വ്യത്യസ്ത ലുക്കുകളിലെത്തുന്ന ചിത്രത്തിൽ അന്ന രേഷ്മ രാജനാണ് നായിക. ഇത്തവണത്തെ ഓണം മോഹൻലാലിന്റെ ഇടിക്കുള കൊണ്ടുപോയെന്നാണ് ആരാധകർ പറയുന്നത്. ബെന്നി പി നായരമ്പലമാണ് ചിത്രത്തിന്റെ രചന നിർവ്വഹിച്ചത്. ആന്റണി പെരുമ്പാവൂരാണ് നിർമ്മാണം. മോഹൻലാലും ലാൽജോസും സിനിമയിലെത്തിയിട്ട് വർഷം കുറേയായി. പക്ഷേ ഇരുവരും ഇതാദ്യമായാണ് ഒരുമിക്കുന്നത്. നേരത്തെ മോഹൻലാലിനെ നായകനാക്കി രണ്ടു പ്രൊജക്ടുകളെക്കുറിച്ച് പ്ലാൻ ചെയ്തിരുന്നുവെങ്കിലും അതു നടക്കാതെ പോവുകയായിരുന്നു. അതുകൊണ്ട് കൂടിയാണ് ഈ സിനിമയിൽ പ്രതീക്ഷകൾ ഏറെയായത്.\nഫീനിക്സ് എന്ന തീരദേശ കാമ്പസിന്റെ കഥയാണ് വെളിപാടിന്റെ പുസ്തകം പറയുന്നത്. ഈ കോളജ് എങ്ങനെയുണ്ടായി എന്നത് ഒരു വലിയ കഥയാണ്. അത് ഈ സിനിമ പറയുന്നുണ്ട്. ഇവിടെ പഠിക്കുന്ന കുട്ടികൾ തീരദേശത്തുനിന്നുള്ളവരാണ്. അവിടെ ഒരു വലിയ പ്രശ്നമുണ്ടാകുന്നു. അത് പരിഹരിക്കാനായി പ്രൊഫസർ മൈക്കിൾ ഇടിക്കുളയെ കോളജിന്റെ വൈസ് പ്രിൻസിപ്പലായി നിയമിക്കുകയാണ്. അദ്ദേഹം കുട്ടികളുടെ ഇടയിലേക്കിറങ്ങുന്നു. പ്രൊഫ. ഇടിക്കുള തന്റെ സ്നേഹപൂർണവും സൗഹൃദപരവുമായ ഇടപെടലുകളിലൂടെ കാമ്പസിനെ മുന്നോട്ടുനയിക്കുകയാണ്'' - ഇതാണ് കഥ തന്തു.\nസെവൻത്ഡേക്കുശേഷം ശ്യാംധർ സംവിധാനം ചെയ്ത് ബി. രാകേഷ് നിർമ്മിക്കുന്ന മമ്മൂട്ടി ചിത്രമാണ് 'പുള്ളിക്കാരൻ സ്റ്റാറാ'. ഒരു സാറിന്റെ കഥ, അദ്ദേഹം സ്റ്റാറാകുന്ന കഥ, അതാണ് ഈ ചിത്രത്തിന്റെ കഥ. അദ്ധ്യാപകരെ പരിശീലിപ്പിക്കുന്ന രസികനായൊരു അദ്ധ്യാപകനായാണ് മമ്മൂട്ടി പ്രത്യക്ഷപ്പെടുന്നത്. നായകന്റെ പേരും രസകരംതന്നെ, 'രാജകുമാരൻ'. അദ്ധ്യാപകർ ആസ്വദിച്ച് പഠിപ്പിച്ചാൽ കുട്ടികളും ആസ്വദിച്ച് പഠിച്ചോളും എന്നാണ് അദ്ദേഹത്തിന്റെ ന്യായം. അതുൾക്കൊ ണ്ടുകൊണ്ടാണ് അദ്ദേഹവും പഠിപ്പിക്കുന്നത്. നായകന്റെ ഔദ്യോഗിക ജീവിതവും വ്യക്തി ജീവിതവും രസകരമായി കോർത്തിണക്കിയാണ് കഥ പറഞ്ഞിരിക്കുന്നത്.\nനിഷ്‌കളങ്കനായ നായകനൊപ്പം മറ്റുകഥാപാത്രങ്ങൾകൂടി എത്തുമ്പോഴുണ്ടാകുന്ന നർമമുഹൂർത്തങ്ങളിലൂടെ ചിത്രത്തിന്റെ കഥ പുരോഗമിക്കുന്നു. എറണാകുളത്ത് എത്തുന്ന നായകൻ, അവിടെവെച്ച് കുര്യച്ചൻ എന്ന തന്റെ ബാല്യകാല സുഹൃത്തിനെ കണ്ടുമുട്ടുന്നു. ദിലീഷ് പോത്തനാണ് കുര്യച്ചനായി എത്തുന്നത്. റിട്ടയേഡ് ഡി.വൈ. എസ്‌പി. ഓമനാക്ഷൻ പിള്ളയായി ഇന്നസെന്റും ഭരതൻ എന്ന കെയർടേക്കറായി ഹരീഷ് കണാരനും കൂടിച്ചേരുമ്പോൾ പുള്ളിക്കാരൻ സ്റ്റാറാ കലക്കുമെന്നാണ് അണിയറക്കാർ പറയുന്നത്. അങ്ങനെ മമ്മൂട്ടിയും ഓണക്കാലത്ത് പ്രതീക്ഷയിലാണ്.\nഈ ഓണക്കാലത്ത് യുവത്വത്തെ തിയേറ്റളിലെത്തിക്കുകയെന്ന ദൗത്യം നിവിൻ പോളിക്കാണ്. ഞണ്ടുകളുടെ നാട്ടിലൊരു ഇടവേളയെന്ന സിനിമയുടെ പേരു പോലെ തന്നെ പ്രേക്ഷക ശ്രദ്ധനേടുമെന്നാണ് വിലയിരുത്തൽ. മിനിമം ഗാരന്റി സിനിമകളുടെ നായകനാണ് ഇന്ന് നിവിൻ പോളി. വലിയൊരു ഇടവേളയ്ക്ക് ശേഷം നിവിൻ പോളി എത്തുമ്പോൾ അത് യുവാക്കളെ തിയേറ്ററിൽ സജീവമാക്കും. ഇതിനൊപ്പം പൃഥ്വിരാജിന്റെ ആദം ജോണും എത്തും. രൺജി പണിക്കരുടെ നിർമ്മാണ വിതരണക്കമ്പനിയായ രൺജി പണിക്കർ എന്റർടെയ്‌ന്മെന്റ് സാണ് പൃഥ്വിരാജിന്റെ ആദം ജോൺ പ്രദർശനശാലകളിലെത്തിക്കുന്നത്.\nനിവിൻ പോളി ചിത്രങ്ങളായ പ്രേമത്തിലും സഖാവിലും ശ്രദ്ധേയമായ വേഷങ്ങൾ അവതരിപ്പിച്ച അൽത്താഫ് സലിം രചനയും സംവിധാനവും നിർവഹിക്കുന്ന ഞണ്ടുകളുടെ നാട്ടിൽ ഒരു ഇടവേളയിൽ ഒരു പ്രവാസിയുടെ വേഷമാണ് നിവിൻ പോളിക്ക്. ഐശ്വര്യ ലക്ഷ്മിയും, അഹാനകൃഷ്ണകുമാറുമാണ് നായികമാർ. പോളി ജൂനിയർ ഫിലിംസിന്റെ ബാനറിൽ നിവിൻ പോളി നിർമ്മിക്കുന്ന ചിത്രം ഇ ഫോർ എന്റർടെയ്‌ന്മെന്റാണ് തിയേറ്ററുകളിലെത്തിക്കുന്നത്.\nഅതേസമയം ഓണം റിലീസ് നിശ്ചയിച്ചിരുന്ന ലവകുശ, ആകാശമിഠായി, നിവിൻപോളിയുടെ തമിഴ് ചിത്രം റിച്ചി എന്നിവ ഓണത്തിന് ശേഷമേ തിയേറ്ററുകളിലെത്തൂ.


എട്ടാം ക്ലാസിൽ സ്കൂൾ ഉപേക്ഷിച്ചു, സ്വന്തമായി ബിസിനസ് തുടങ്ങി സിഇഒ ആയി, തനുഷിന്റെ വ്യത്യസ്തമായ ജീവിതം | inspiring story of Tanish Mittal\nഎട്ടാം ക്ലാസിൽ സ്കൂൾ ഉപേക്ഷിച്ചു, സ്വന്തമായി ബിസിനസ് തുടങ്ങി സിഇഒ ആയി, തനുഷിന്റെ വ്യത്യസ്തമായ ജീവിതം\nസാധാരണ അച്ഛനമ്മമ്മാരെ പോലെയായിരുന്നില്ല, തനിഷിന്റെ മാതാപിതാക്കൾ. കുട്ടികൾ കമ്പ്യൂട്ടറിന്റെ മുന്നിൽ ഒരുപാട് നേരം ചിലവഴിക്കുന്നത് നിരുത്സാഹപ്പെടുത്തുന്നവരാണ് പൊതുവെ. എന്നാൽ, തനിഷിന്റെ കഴിവുകൾ മനസിലാക്കിയത് കൊണ്ടാകാം, അവന്റെ ആ ആഗ്രഹത്തെ നിതിൻ പിന്തുണച്ചു.\nJalandhar, First Published Aug 14, 2021, 11:07 AM IST\nവലിയവരുടെ മാത്രം ലോകമല്ല ബിസിനസ് എന്ന് തെളിയിക്കുകയാണ് സ്വന്തമായൊരു കമ്പനി നടത്തുന്ന പതിനഞ്ചു വയസുകാരനായ തനിഷ് മിത്തൽ. മിക്കവരും ക്രിക്കറ്റും, ഓൺലൈൻ ഗേമുകളും കളിയ്ക്കാൻ ഇഷ്ടപ്പെടുന്ന പ്രായത്തിൽ തനിഷിന് കച്ചവടത്തിന്റെ വലിയ കളികളോടായിരുന്നു താല്പര്യം. അതുകൊണ്ട് തന്നെ അവൻ വെറും പത്ത് വയസ്സിൽ ജലന്ധറിൽ ഇൻനോബ്സ് ടെക് എന്ന വെബ് അധിഷ്ഠിത കമ്പനി സ്ഥാപിച്ചു. ഏറ്റവും പ്രായം കുറഞ്ഞ സംരംഭക അവാർഡ് ജേതാവ് കൂടിയാണ് തനിഷ്.\nതനിഷിന്റെ ലോകം കമ്പ്യൂട്ടറായിരുന്നു. തനിഷ് എട്ടാം ക്ലാസിൽ പഠിക്കുമ്പോൾ, വ്യത്യസ്ത തരം സോഫ്റ്റ്‌വെയർ, ആനിമേഷൻ, വെബ് ഡിസൈൻ, ടെക് സെക്യൂരിറ്റി എന്നിവയിൽ അറിവ് നേടിയെടുത്തു. വെറും 10 വയസ്സുള്ളപ്പോൾ, സ്വന്തമായി ഒരു വെബ് അധിഷ്ഠിത കമ്പനി ആരംഭിച്ചു. 2005 നവംബർ7-നാണ് തനിഷ് ജനിച്ചത്. അവൻ മറ്റെല്ലാ കുട്ടികളിൽ നിന്നും വ്യത്യസ്തനായിരുന്നുവെന്ന് തനിഷിന്റെ പിതാവ് നിതിൻ മിത്തൽ പറഞ്ഞു. "ഞാൻ വീട്ടിൽ കമ്പ്യൂട്ടറിൽ ജോലി ചെയ്യുമ്പോഴെല്ലാം, കുട്ടിയായ അവൻ വളരെ അത്ഭുതത്തോടെ സ്ക്രീനിലേക്ക് നോക്കിയിരിക്കുമായിരുന്നു," തനിഷിന്റെ അച്ഛൻ പറഞ്ഞു.\nകമ്പ്യൂട്ടറിനോടുള്ള തനിഷിന്റെ താൽപര്യം മനസ്സിലാക്കിയ അച്ഛൻ വെറും ആറ് വയസ്സുള്ളപ്പോൾ തന്നെ അവനെ അടിസ്ഥാന കമ്പ്യൂട്ടർ പാഠങ്ങൾ പഠിപ്പിച്ചു. സാധാരണഗതിയിൽ ആ പ്രായത്തിലെ കുട്ടികൾ കളിപ്പാട്ടങ്ങളുമായി കളിക്കുമ്പോൾ, തനിഷിന്റെ വിരലുകൾ കമ്പ്യൂട്ടറിന്റെ കീബോർഡിൽ നിർത്താതെ ഓടി നടന്നു. വയസ് ഒൻപതായപ്പോഴേക്കും തനിഷിന് ഇന്റർനെറ്റിനെക്കുറിച്ച് നല്ല ധാരണയായി. ചെറുപ്പത്തിൽത്തന്നെ, തനിഷ് വീട്ടിൽ ഇന്റർനെറ്റിന്റെ സഹായത്തോടെ ആനിമേഷൻ, ഓഡിയോ, വീഡിയോ എഡിറ്റിംഗ്, ഫോട്ടോഷോപ്പ്, വെബ് ഡിസൈനിംഗ് തുടങ്ങി നിരവധി കാര്യങ്ങൾ പഠിച്ചു.\nസാധാരണ അച്ഛനമ്മമ്മാരെ പോലെയായിരുന്നില്ല, തനിഷിന്റെ മാതാപിതാക്കൾ. കുട്ടികൾ കമ്പ്യൂട്ടറിന്റെ മുന്നിൽ ഒരുപാട് നേരം ചിലവഴിക്കുന്നത് നിരുത്സാഹപ്പെടുത്തുന്നവരാണ് പൊതുവെ. എന്നാൽ, തനിഷിന്റെ കഴിവുകൾ മനസിലാക്കിയത് കൊണ്ടാകാം, അവന്റെ ആ ആഗ്രഹത്തെ നിതിൻ പിന്തുണച്ചു. അത് മാത്രമല്ല, സ്കൂൾ പഠനം ഉപേക്ഷിക്കാനുള്ള തനിഷിന്റെ തീരുമാനത്തെ നിതിൻ എതിർത്തുമില്ല. എട്ടാം ക്ലാസ്സ് കഴിഞ്ഞപ്പോൾ തനിഷ് സ്കൂൾ പഠനം ഉപേക്ഷിച്ചു.\nതുടർന്ന്, കമ്പ്യൂട്ടർ സംബന്ധമായ കോഴ്സ് പഠിക്കാൻ താല്പര്യപ്പെട്ട തനിഷിനെ എന്നാൽ ഒരു സ്ഥാപനവും എടുത്തില്ല. ഇത്രയും ചെറിയ കുട്ടിക്ക് പ്രവേശനം നൽകാൻ അവരാരും തയ്യാറായില്ല. ഒടുവിൽ ഒരു സ്വകാര്യ സ്ഥാപനം തനിഷിനോട് ഇൻസ്റ്റിറ്റ്യൂട്ടിന്റെ പ്രവേശന പരീക്ഷയെഴുതാൻ ആവശ്യപ്പെട്ടു. ഇതിൽ വിജയിച്ചാൽ പ്രവേശനം അനുവദിക്കാമെന്ന് അവർ ഉറപ്പും നൽകി. എന്നാൽ അവന്റെ ഉത്തരക്കടലാസ് കണ്ട് അധ്യാപകർ ഞെട്ടി. കോഴ്സിന്റെ പകുതിയിലധികം കാര്യങ്ങളും അവന് ഇതിനകം തന്നെ അറിയാമെന്ന് അവർ കണ്ടെത്തി. തനിഷിന്റെ പ്രതിഭയിൽ മതിപ്പുളവായ ഇൻസ്റ്റിറ്റ്യൂട്ട് അവന് പ്രവേശനം നൽകുകയും, അങ്ങനെ അവൻ തന്റെ പ്രൊഫഷണൽ ഡിപ്ലോമ വിജയകരമായി പൂർത്തിയാക്കുകയും ചെയ്തു.\nടെക് വ്യവസായത്തിൽ നിന്നുള്ള നിരവധി വിദഗ്ധരുടെ പിന്തുണ അവന് ലഭിച്ചിരുന്നു. തനിഷിന്റെ പിതാവ് പറയുന്നതനുസരിച്ച്, തനിഷ് തന്റെ നഗരത്തിലെ നിരവധി ശാസ്ത്ര പരിപാടികളിൽ പങ്കെടുത്തു. ഇത് അവന്റെ അറിവിനെ വിപുലീകരിക്കാൻ സഹായിച്ചു. അവന്റെ പ്രവർത്തനത്തെ ആളുകൾ അഭിനന്ദിച്ചു. ഇന്ന് തനിഷ് സ്വന്തമായി ഒരു കമ്പനി നടത്തുകയും അതിന്റെ സിഇഒ സ്ഥാനം അലങ്കരിക്കുകയും ചെയ്യുന്നു. കഴിഞ്ഞ അഞ്ച് വർഷത്തിനിടയിൽ അവൻ കഠിനാധ്വാനവും, അർപ്പണബോധവും കൊണ്ട് ബിസിനസ്സ് ലോകത്ത് സ്വന്തമായൊരു സ്ഥാനം നേടിയെടുത്തു. ഇതിന്റെ പേരിൽ നിരവധി അവാർഡുകളും, ബഹുമതികളും അവന് ലഭിച്ചിട്ടുണ്ട്. ഇത് കൂടാതെ തനിഷ് വിവിധ സ്കൂളുകളിലും കോളേജുകളിലും സർവകലാശാലകളിലും നിരവധി പ്രചോദനാത്മക പ്രഭാഷണങ്ങളും നടത്തുന്നു.\nLast Updated Aug 14, 2021, 11:06 AM IST


ആദ്യ ദിനം നഗ്നയായി നില്‍ക്കേണ്ടിവന്നു; പതിനാറാം വയസ്സില് സംഭിവിച്ചതെല്ലാം തുറന്ന് പറഞ്ഞ് സാറാസിഫ് | Daily Indian Herald\nആദ്യ ദിനം നഗ്നയായി നില്‍ക്കേണ്ടിവന്നു; പതിനാറാം വയസ്സില് സംഭിവിച്ചതെല്ലാം തുറന്ന് പറഞ്ഞ് സാറാസിഫ്\nമോഡലിംഗിലേക്ക് വന്ന ആദ്യ ദിനം തനിക്ക് പൂര്‍ണ്ണനഗ്‌നയായി നില്‍ക്കേണ്ടി വന്നെന്ന് പ്രമുഖ മോഡലിന്റെ വെളിപ്പെടുത്തല്. പ്രമുഖ മോഡലും മോഡലുകളുടെ അവകാശത്തിന് വേണ്ടി പോരാടുകയും ചെയ്യുന്ന ന്യൂയോര്‍ക്കിലെ സൂപ്പര്‍മോഡല് സാറാസിഫാണ് മോഡലിംഗ് മേഖലയിലെ ലൈംഗീക ചൂഷണത്തെക്കുറിച്ച് തുറന്നടിച്ചത്. പതിനാലാം വയസ്സില് സംഭവിച്ച ആദ്യ ദുരനുഭവത്തിന് ശേഷമാണ് അവള് ലൈംഗിക ചൂഷകര്‍ക്കെതിരേ പോരാട്ടം തുടങ്ങിയതെന്നും. തുടക്കകാലം മുതല് തനിക്ക് ഇത്തരം അനേകം തവണ ഇരയാകേണ്ടി വന്നിട്ടുണ്ടെന്നും അവര് വെളിപ്പെടുത്തി.\nപതിനാലാം വയസ്സില് ന്യൂയോര്‍ക്കില് മോഡലിംഗിന് എത്തിയപ്പോഴത്തെ ആദ്യ അനുഭവം ഞെട്ടിക്കുന്നതായിരുന്നെന്നാണ് സാറാ സിഫ് പങ്കുവെച്ചത്. പല തവണ ലൈംഗിക പീഡനങ്ങള്‍ക്കും മോശം പെരുമാറ്റത്തിനും ഇന്‍ഡസ്ട്രിയില് നിന്നും ഇരയായിട്ടുണ്ട്. കരിയറിന്റെ തുടക്കത്തില് ഒരു ഫോട്ടോഗ്രാഫറുടെ അപ്പാര്‍ട്ട്മെന്റിലേക്ക് ചെന്നപ്പോള് തന്നെ ഷര്‍ട്ട് ഇല്ലാതെ കാണണമെന്നാണ് അയാള് ആദ്യം ആവശ്യപ്പെട്ടത്. പെട്ടെന്ന് വരാന് പറഞ്ഞതിനാല് മാതാപിതാക്കള്‍ക്ക് ഒപ്പം പോകാനായില്ല. ആദ്യം ഷര്‍ട്ട് അഴിച്ചുമാറ്റാന് ആവശ്യപ്പെട്ട അയാള് പിന്നീട് പാന്റ്സും ഊരി മാറ്റാന് ആവശ്യപ്പെട്ടു. അടിവസ്ത്രങ്ങള് മാത്രമണിഞ്ഞ് നില്‍ക്കേണ്ടി വന്നു. മാറിടം പോലും അന്ന് പൂര്‍ണ്ണ വളര്‍ച്ചയെത്തിയിരുന്നില്ല. തുടര്‍ന്ന് അയാള് പറഞ്ഞത് അടിവസ്ത്രം ഇല്ലാതെ കാണണമെന്നായിരുന്നു. ജോലി കിട്ടാന് അയാള്‍ക്ക് എന്നെ ഇഷ്ടപ്പെടുമോ എന്ന ആശങ്കയിലായിരുന്നു താനെന്നും സിഫ് പറഞ്ഞു.\nപതിനഞ്ചാം വയസ്സില് ഒരു ഫോട്ടോഷൂട്ടിന് പോയപ്പോള് അവിടെ മയക്കുമരുന്നിന്റെ വിളയാട്ടമായിരുന്നു. ഒരു അശ്ലീല ചിത്രത്തിന് മുന്നില് പോസ് ചെയ്യേണ്ടി വന്നു. 18 തികഞ്ഞപ്പോള് 2010 ല് ഒരു ഡോക്യുമെന്ററിയില് ജോലി ചെയ്യേണ്ടി വന്നു. അവിടെ ഒരു മോഡലിനോട് പ്രമുഖ ഫോട്ടോഗ്രാഫര് വസ്ത്രം ഉരിയാന് ആവശ്യപ്പെട്ടു. അവര് അങ്ങനെ ചെയ്തപ്പോള് അയാളുടെ ലൈംഗികാവയവത്തില് തൊടാനായിരുന്നു അടുത്ത ആവശ്യം. ടെറി റിച്ചാര്‍ഡ്സണ് എന്ന ഫോട്ടോഗ്രാഫറായിരുന്നു അത്. പിന്നീട് ഇയാളെ വന്‍കിട പബ്ലിക്കേഷനുകള് നിരോധിക്കുകയും ചെയ്തു.\nഈ ഫോട്ടോഗ്രാഫര് യുവ മോഡലുകളോടുള്ള മോശം പെരുമാറ്റത്തിന്റെ പേരില് പിന്നീട് നീണ്ടുനിന്ന ഒരു പീഡന ആരോപണത്തിന്റെ കേന്ദ്രബിന്ദുവായി മാറുകയും ചെയ്തു. ഇതേ തുടര്‍ന്നാണ് 2012 ല് സിഫ് ഇത്തരം അനീതികളെ ചെറുക്കുന്ന മോഡലുകളുടെ കൂട്ടായ്മ രൂപീകരിച്ചത്. ഈ സംഘം മോഡലിംഗ് രംഗത്ത് കൂടുതല് നിയന്ത്രണങ്ങളും നഷ്‌ക്കര്‍ഷതകളും കൊണ്ടുവന്നു. മോഡലുകളെ ജോലിക്കിടയിലെ ഏതു തരത്തിലുമുള്ള പീഡനങ്ങളില് നിന്നും സംരക്ഷിക്കണം എന്നാവശ്യപ്പെടുന്ന ബില്ല് കൊണ്ടുവരാനുള്ള സമ്മര്‍ദ്ദത്തിലാണ് സിഫ്.\nമൂന്ന് വയസിനുള്ളില് ഇവള് കീഴടക്കിയത് നിരവധി സ്റ്റേജുകള്; മാസം അഞ്ഞൂറ് ഡോളര് ചെലവഴിച്ച് തന്റെ കുഞ്ഞു മകളെ സൗന്ദര്യ റാണി ആക്കി ഒരമ്മ കോണ്ടം മുതല് പാത്രങ്ങള് വരെ; മോഡലുകള് റാംപിലെത്തിയത് പ്ലാസ്റ്റിക് കോലങ്ങളായി ഭിന്നശേഷിക്കാരിയായ രാജ്യത്തെ ആദ്യ പരസ്യമോഡല്… ഫാഷന് ഷോ രംഗത്ത് ഞെട്ടിക്കുന്ന നിയമവുമായി ഫ്രാസന്‍സ്; മെലിഞ്ഞവരെ മോഡലിങ്ങില് നിന്നും വിലക്കി; തെറ്റായ പ്രവണത തടയുക ലക്ഷ്യം


തുലാവർഷത്തിൽ മഴ കുറയുമെന്ന് കാലാവസ്ഥ നിരീക്ഷണ കേന്ദ്രത്തിന്റെ പ്രവചനം - Samakalika Malayalam\nBy സമകാലിക മലയാളം ഡെസ്‌ക് | Published: 14th September 2019 09:06 AM |\nLast Updated: 14th September 2019 09:06 AM | A+A A- |\nതിരുവനന്തപുരം : ഇക്കുറി തുലാവർഷത്തിൽ മഴ കുറയുമെന്ന് കാലാവസ്ഥ നിരീക്ഷണ കേന്ദ്രത്തിന്റെ പ്രവചനം. മൺസൂൺ കാലയളവിൽ പ്രതീക്ഷിച്ചതിലും അധികമഴയാണ് സംസ്ഥാനത്ത് ലഭിച്ചത്. എന്നാൽ തുലാവർഷം കനക്കുന്ന പതിവ് ഇക്കുറി തെറ്റുമെന്നാണ് നിഗമനം. മണ്‍സൂണിന്റെ അവസാനഘട്ടത്തില് മഴ കുറയുമെന്നും കാലാവസ്‌ഥാ നിരീക്ഷണകേന്ദ്രം അറിയിച്ചു.\nഈ മണ്‍സൂണില് സംസ്‌ഥാനത്ത് ഇതുവരെ കിട്ടിയത് 14 ശതമാനം അധികമഴയാണ്. പ്രതീക്ഷിച്ചത് 189 സെന്റീമീറ്റര് മഴയാണ്. എന്നാല് ജൂണ് ഒന്നു മുതല് ഈ മാസം 12 വരെ സംസ്‌ഥാനത്ത് 215 സെന്റീമീറ്റര് മഴ പെയ്‌തു. നാലു ജില്ലകളില് പ്രതീക്ഷിച്ചതിനേക്കാള് കൂടുതല് മഴ കിട്ടി. പാലക്കാട് ജില്ലയില് 42 ശതമാനത്തോളം അധികമഴ പെയ്‌തു. ഏറ്റവും കൂടുതല് മഴ പെയ്‌തത് കോഴിക്കോട് ജില്ലയിലാണ്, 334 സെന്റീമീറ്റര്. കാസര്‍കോട്,കണ്ണൂര് ജില്ലകളിലും മുന്നൂറ് സെന്റീമീറ്ററിലേറെ മഴ പെയ്‌തു.\nഇടുക്കി, വയനാട് ജില്ലകളില് പ്രതീക്ഷിച്ച മഴ കിട്ടിയില്ല. സാധാരണ മഴക്കണക്കില് 20 ശതമാനം വരെ വ്യതിയാനമുണ്ടാകാറുണ്ട്. ജൂണ്, ജൂലൈ മാസങ്ങളില് മഴ കുറവായിരുന്നു. ഓഗസ്‌റ്റ് ആദ്യ ആഴ്‌ച മുതല് പെയ്‌ത കനത്തമഴയാണ് മഴക്കുറവ് പരിഹരിച്ചത്. മണ്‍സൂണില് ആകെ കിട്ടേണ്ട മഴ കുറച്ചു കാലയളവില് തന്നെ കിട്ടുന്ന സാഹചര്യം കാലാവസ്‌ഥാ വ്യതിയാനത്തിന്റെ ഫലമാണ്. ഇത് കൃഷിയടക്കമുളള കാര്യങ്ങളെ ദോഷകരമായി ബാധിച്ചതായും കാലാവസ്‌ഥാ നിരീക്ഷണകേന്ദ്രം അറിയിച്ചു. ഈമാസം 30 വരെയാണ് മണ്‍സൂണ് കാലയളവ്.\nഅധികമഴ മൺസൂൺ തുലാവര്‍ഷം


എഴുപതോളം കേരളനേതാക്കള് ഡല്‍ഹിയില്; രാഹുലുമായി രണ്ടു ദിവസം നീളുന്ന ചര്‍ച്ചകള്; നേതൃമാറ്റം അജണ്ടയിലില്ല | Keralabhooshanam.com | Breaking News, Latest News, Kerala, India and World news\nഎഴുപതോളം കേരളനേതാക്കള് ഡല്‍ഹിയില്; രാഹുലുമായി രണ്ടു ദിവസം നീളുന്ന ചര്‍ച്ചകള്; നേതൃമാറ്റം അജണ്ടയിലില്ല\nBy webmaster on 07/07/2016 Comments Off on എഴുപതോളം കേരളനേതാക്കള് ഡല്‍ഹിയില്; രാഹുലുമായി രണ്ടു ദിവസം നീളുന്ന ചര്‍ച്ചകള്; നേതൃമാറ്റം അജണ്ടയിലില്ല\nന്യൂഡല്‍ഹി: കേരളത്തില് നിന്നുള്ള എഴുപതോളം കേണ്‍ഗ്രസ് നേതാക്കള് ഡല്‍ഹിയിലെത്തി. കോണ്‍ഗ്രസ് ഉപാധ്യക്ഷന് രാഹുല് ഗാന്ധിയാണ് എല്ലാവരെയും ഡല്‍ഹിക്കു വിളിപ്പിച്ചത്. കെ.പി.സി.സി പുനഃസംഘടന,സംഘടനാപ്രശ്‌നങ്ങള് എന്നിവ ചര്‍ച്ച ചെയ്യാനാണ് രണ്ടുദിവസം നീളുന്ന യോഗം. പാര്‍ട്ടിയുടെ പ്രതിഛായ മെച്ചപ്പെടുത്തല്, നേതാക്കളുടെ ശൈലീമാറ്റം, ജനകീയ വിഷയങ്ങള് ഏറ്റെടുക്കല് എന്നിവയായിരിക്കും ഇന്നും നാളെയുമായി നടക്കുന്ന ചര്‍ച്ചകളുടെ പ്രധാന അജണ്ട.\nസംസ്ഥാന പാര്‍ട്ടിയില് നേതൃമാറ്റം വേണമെന്ന ആവശ്യമാണ് എ, ഐ ഗ്രൂപ്പുകള് മുന്നോട്ടുവയ്ക്കുന്നത്. എന്നാല് നേതൃമാറ്റം അജണ്ടയില്ലെന്നാണ് സൂചന. കെ.പി.സി.സി വൈസ് പ്രസിഡന്റുമാര്, എം.പിമാര്, എം.എല്.എമാര്, ലോക്‌സഭാ തിരഞ്ഞെടുപ്പില് മത്സരിച്ചവര്, മുന് ഗവര്‍ണര്‍മാര് തുടങ്ങി സംസ്ഥാനത്തെ 70 ഓളം നേതാക്കളെയാണു രാഹുല്‍ഗാന്ധി വിളിപ്പിച്ചത്. കെ.പി.സി.സി ജനറല് സെക്രട്ടറിമാരെയും ഡി.സി.സി പ്രസിഡന്റുമാരെയും നാളെ രാഹുല്‍ഗാന്ധി പ്രത്യേകം കാണുന്നുണ്ട്.\nകെ.പി.സി.സി പ്രസിഡന്റ് വി.എം സുധീരന്, പ്രതിപക്ഷ നേതാവ് രമേശ് ചെന്നിത്തല, മുന് മുഖ്യമന്ത്രി ഉമ്മന്‍ചാണ്ടി തുടങ്ങിയ നേതാക്കള് ഇന്നലെത്തന്നെ ഡല്‍ഹിയിലെത്തിയിരുന്നു. മുതിര്‍ന്ന നേതാവ് എ.കെ ആന്‍ണിയുമായി നേതാക്കള് കൂടിക്കാഴ്ച നടത്തിയിരുന്നു.\nയോഗത്തില് നേതാക്കളുടെ അഭിപ്രായം ക്രോഡീകരിച്ചശേഷം എ.കെ ആന്റണിയുടെ കൂടി അഭിപ്രായത്തിന്റെ അടിസ്ഥാനത്തില് രാഹുല്‍ഗാന്ധി പിന്നീട് പ്രത്യേക മാര്‍ഗനിര്‍ദേശം നല്‍കും. സെപ്തംബറില് പാര്‍ട്ടി അധ്യക്ഷ പദവിയിലേക്ക് എത്തുമെന്ന റിപ്പോര്‍ട്ടുകള്‍ക്കിടെയാണു കോണ്‍ഗ്രസിന്റെ ശക്തി കേന്ദ്രങ്ങളിലൊന്നായ കേരളത്തിലെ സംഘടനാ സംവിധാനം മെച്ചപ്പെടുത്താന് രാഹുല്‍ഗാന്ധി നേരിട്ട് ഇടപെടുന്നത്.\nഎഴുപതോളം കേരളനേതാക്കള് ഡല്‍ഹിയില്; രാഹുലുമായി രണ്ടു ദിവസം നീളുന്ന ചര്‍ച്ചകള്; നേതൃമാറ്റം അജണ്ടയിലില്ല added by on 07/07/2016


ആരും ഉണ്ടാക്കാത്ത വിധത്തിലുള്ള ഒരു വിഭവമാണ് ഇത്. ഒരു അടിപൊളി നാലുമണി പലഹാരമായി കഴിക്കാം - Ruchi Melam\nആരും ഉണ്ടാക്കാത്ത വിധത്തിലുള്ള ഒരു വിഭവമാണ് ഇത്. ഒരു അടിപൊളി നാലുമണി പലഹാരമായി കഴിക്കാം\nJuly 23, 2020 June 17, 2020 by Kitchen Desk\nആരും ഉണ്ടാക്കാത്ത വിധത്തിലുള്ള ഒരു വിഭവമാണ് ഇത്. ഒരു അടിപൊളി നാലുമണി പലഹാരമായി കഴിക്കാം.. ചിക്കൻ കൊണ്ടൊരു കേക്ക്. അധികം പണിയൊന്നുമില്ല കേട്ടോ. മറ്റുള്ള കെയ്ക്കിനെക്കാളും കുറച്ച് അധികം സമയം വേണമെന്നു മാത്രം. അപ്പോൾ നമുക്ക് തുടങ്ങാം. ഇതിനു വേണ്ട ചേരുവകൾ ഞാൻ പറഞ്ഞു തരാം.\nബോൺ ലസ്സ് ചിക്കൻ –3കഷണം, ഉപ്പ്, മഞ്ഞൾ പൊടി, കുരുമുളക് പൊടി, ഇഞ്ചി വെളുത്തുള്ളി പെയ്സ്റ്റ് – അര ടീസ്പൂൺ, ഉള്ളി –4,വെളിച്ചെണ്ണ –3ടീസ്പൂ ൺ, കറിവേപ്പില, പച്ചമുളക് –4എണ്ണം, പെരും ജീരകം – കാൽ ടീസ്പൂൺ, മഞ്ഞൾ – കാൽ ടീ സ്പൂൺ, ഖരം മസാല – കാൽ ടീസ്പൂൺ, കുരുമുളക് പൊടി – കുറച്ച്, ഉപ്പ്, എണ്ണ – ആവശ്യത്തിന്. മുട്ട 3, പാൽ – ഒരു കപ്പ്, മൈദ – 1 കപ്പ്.\nഇത്തരം ചേരുവകൾ കൊണ്ട് സൂപ്പർ ചിക്കൻ കെയ്ക്ക് ഉണ്ടാക്കാം. ആദ്യം തന്നെ ചിക്കൻ ഉപ്പ്, മഞ്ഞൾ പൊടി, കുരുമുളക് പൊടി, ഇഞ്ചി വെളുത്തുള്ളി പെയ്സ്റ്റ് ഇവയിട്ട് കുറച്ച് വെള്ളം ഒഴിച്ച് കുക്കറിലിട്ട് വേവിച്ചെടുക്കുക. ശേഷം പാകമായ ചിക്കൻ വെന്തു കഴിഞ്ഞ ശേഷം ചിക്കൻ തണിയാൻ വയ്ക്കുക. തണിഞ്ഞാൽ ചെറിയ കഷണങ്ങളായി മുറിക്കുക.\nപിന്നീട് ഒരു കടായ് എടുത്ത് ഗ്യാസിൽ വച്ച് ഗ്യാസ് ഓണാക്കുക.അതിൽ എണ്ണ ഒഴിക്കുക. കറിവേപ്പില ഇടുക. പിന്നെ ചെറിയ കഷണങ്ങളായി അരിഞ്ഞ ഉള്ളി , ഇഞ്ചി, വെളുത്തുള്ളി, പച്ചമുളക് ഇതൊക്കെ ഇട്ട് വഴറ്റുക. പിന്നെ ഉപ്പിടുക. ശേഷം അതിൽ മഞ്ഞൾ പൊടി, പെരുംജീരകപ്പൊടി, കുരുമുളക് പൊടി, ഖരം മസാലപ്പൊടി ഇതൊക്കെ ഇട്ട് വഴറ്റുക. പിന്നീട് ചെറിയ കഷണങ്ങളായി വച്ച ചിക്കൻ കഷണങ്ങൾ ഇടുക. ശേഷം ചിക്കൻ വേവിച്ച വെള്ളം ഒഴിച്ച് വരട്ടി എടുക്കുക. ശേഷം അത് ഇറക്കിവയ്ക്കുക.\nഅതിനു ശേഷം മിക്സിയുടെ ജാറിൽ മൈദ ഇടുക. പിന്നെ മുട്ടയിടുക, എണ്ണ ഒഴിക്കുക, പാൽ ഒഴിക്കുക. നല്ലവണ്ണം അരച്ചെടുക്കുക. അത് ഒരു ബൗളിൽ ഒഴിക്കുക. അതിൽ ചിക്കൻ്റെ കൂട്ട് ഒഴിച്ച് മിക്സാക്കുക. ഉപ്പ് കുറച്ചിടുക. പിന്നീട് ഒരു പാനിൽ കുറച്ച് എണ്ണ തടവുക. അതിൽ ഈ കൂട്ടൊഴിച്ച് അര മണിക്കൂർ വയ്ക്കുക. ലോ ഫ്ലെയ് മിൽ സാധാ കെയ്ക്ക് ഉണ്ടാക്കുന്നതു പോലെ ഉണ്ടാക്കിയെടുക്കുക. നല്ല സൂപ്പർ ടേസ്റ്റി കെയ്ക്ക് റെഡി. തണിഞ്ഞതിനു ശേഷം കഷണങ്ങളാക്കി കഴിക്കാം. എല്ലാവരും ട്രൈ ചെയ്തു നോക്കു. എല്ലാവർക്കും ഇഷ്ടമാവും.


രാജ്യത്ത് വൈറസ് ബാധിതരുടെ എണ്ണം 17 ലക്ഷത്തിലേക്ക്; കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 57000ത്തിലധികം പേര്‍ക്ക്, മരണസംഖ്യ 36000 കടന്നു - BIGNEWSLIVE | Latest Malayalam News\nരാജ്യത്ത് വൈറസ് ബാധിതരുടെ എണ്ണം 17 ലക്ഷത്തിലേക്ക്; കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 57000ത്തിലധികം പേര്‍ക്ക്, മരണസംഖ്യ 36000 കടന്നു\nന്യൂഡല്‍ഹി: രാജ്യത്ത് വൈറസ് ബാധിതരുടെ എണ്ണത്തില് വന് വര്‍ധനവ്. കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 57117 പേര്‍ക്കാണ്. ഇതോടെ രാജ്യത്തെ വൈറസ് ബാധിതരുടെ എണ്ണം 1695988 ആയി ഉയര്‍ന്നു.\nകേന്ദ്ര ആരോഗ്യ മന്ത്രാലയം പുറത്തുവിട്ട കണക്ക് പ്രകാരം രാജ്യത്ത് കഴിഞ്ഞ 24 മണിക്കൂറിനിടെ 764 പേരാണ് മരിച്ചത്. ഇതോടെ മരണസംഖ്യ 36511 ആയി ഉയര്‍ന്നു. നിലവില് 565103 ആക്ടീവ് കേസുകളാണ് ഉള്ളത്. ഇതുവരെ 1094374 പേരാണ് രോഗമുക്തി നേടിയത്.\nരാജ്യത്ത് ഏറ്റവും കൂടുതല് വൈറസ് ബാധിതരുള്ള മഹാരാഷ്ട്രയില് കഴിഞ്ഞ 24 മണിക്കൂറിനിടെ പുതുതായി 10320 പേര്‍ക്കാണ് രോഗം സ്ഥിരീകരിച്ചത്. ഇതോടെ വൈറസ് ബാധിതരുടെ എണ്ണം 422118 ആയി ഉയര്‍ന്നു. കഴിഞ്ഞ ദിവസം 265 പേരാണ് മരിച്ചത്. ഇതോടെ മരണസംഖ്യ 14994 ആയി ഉയര്‍ന്നു. നിലവില് 150662 ആക്ടീവ് കേസുകളാണ് ഉള്ളത്.\nകൊവിഡിന്റെ രണ്ടാം വരവ്; ഇറ്റലിയില് തീയ്യേറ്ററുകളും ജിംനേഷ്യങ്ങളും വീണ്ടും അടക്കും\nഎറണാകുളം ജനറല് ആശുപത്രിയില് അഞ്ച് നഴ്‌സുമാര്‍ക്ക് കൊവിഡ് സ്ഥിരീകരിച്ചു\nഇന്ത്യയിൽ കൊവിഡ് മരണനിരക്ക് മറ്റുരാജ്യങ്ങളിലേക്കാൾ കുറവ്; ഒടുവിൽ കാരണം കണ്ടെത്തി വിദഗ്ധർ\nലൈംഗിക തൊഴിലാളികളുടെ മക്കളുടെ പഠനച്ചെലവ് ഏറ്റെടുത്ത് ഗംഭീർ; 25 പെൺകുട്ടികൾക്ക് പുതുജീവിതം


IPl 2020:delhi defeat kings xi punjab in super over | സ്റ്റോയിനിസിന്റെ അടിക്ക് മായങ്കിന്റെ തിരിച്ചടി, ഒടുവില് ടൈ, സൂപ്പര് ഓവറില് ഡല്‍ഹിക്ക് ജയം!! - Malayalam Oneindia\nUpdated: Sun, Sep 20, 2020, 23:53 [IST]\nദുബായ്: ഐപിഎല്ലിലെ രണ്ടാം മത്സരത്തില് ഡല്‍ഹി ക്യാപിറ്റല്‍സിന് വിജയം. സൂപ്പര് ഓവറിലേക്ക് നീണ്ട ഓവറില് പഞ്ചാബിനെയാണ് ഡല്‍ഹി പരാജയപ്പെടുത്തിയത്. നേരത്തെ ഡല്‍ഹി ഉയര്‍ത്തിയ 158 റണ്‍സ് വിജയലക്ഷ്യം പിന്തുടര്‍ന്ന് ഇറങ്ങിയ പഞ്ചാബ് തകര്‍ച്ച നേരിട്ടിരുന്നു. എന്നാല് മായങ്ക് അഗര്‍വാളിന്റെ തകര്‍പ്പന് ഇന്നിംഗ്‌സാണ് സ്‌കോര് തുല്യമാക്കിയത്. 60 പന്തില് 89 റണ്‍സടിച്ച മായങ്ക് അഗര്‍വാള് പഞ്ചാബിന്റെ പോരാട്ടത്തെ മുന്നില് നിന്ന് നയിച്ചു. ഏഴ് ഫോറും നാല് ബൗണ്ടറിയും ആ ബാറ്റില് നിന്ന് പിറന്നു.\nലോകേഷ് രാഹുല് 21 റണ്‍സെടുത്തു. ഗൗതം 20 റണ്‍സുമെടുത്തു. മറ്റാര്‍ക്കും പഞ്ചാബ് നിരയില് തിളങ്ങാനായില്ല. അവസാന ഓവറുകളില് തകര്‍ത്തടിച്ചാണ് മായങ്ക് ടീം സ്‌കോര് തുല്യമാക്കിയത്. എന്നാല് തുടര്‍ച്ചയായി രണ്ട് വിക്കറ്റ് നഷ്ടപ്പെട്ട് പഞ്ചാബ് മത്സരം ടൈയിലേക്ക് വീഴ്ത്തി. ഒടുവില് സൂപ്പര് ഓവറില് തോല്‍വിയും വഴങ്ങി. രണ്ട് റണ്‍സ് മാത്രമാണ് സൂപ്പര് ഓവറില് നേടാനായത്. ലോകേഷ് രാഹുലിന്റെയും നിക്കോളാസ് പൂരാന്റെയും വിക്കറ്റുകളും നഷ്ടമായി. ഇതോടെ ഇന്നിംഗ്‌സ് അവസാനിച്ചു. ഡല്‍ഹി ഇത് രണ്ടാം പന്തില് തന്നെ നേടിയെടുത്തു.\nനേരത്തെ ഡല്‍ഹിയും സമാനമായ തകര്‍ച്ച നേരിട്ടിരുന്നു. എന്നാല് അവസാന അഞ്ച് ഓവറില് നടത്തിയ വെടിക്കെട്ടാണ് മികച്ച സ്‌കോറിലേക്ക് ഡല്‍ഹിയെ നയിച്ചത്. പതിഞ്ഞ താളത്തില് തുടങ്ങിയ കൊട്ടിക്കയറുക എന്ന് പറഞ്ഞാല് ഇതാണ്. പഞ്ചാബിന് അത് ശരിക്കും കാണിച്ച് കൊടുത്തിരിക്കുകയാണ് ഡല്‍ഹി ക്യാപിറ്റല്‍സ്. അഞ്ച് വിക്കറ്റ് നഷ്ടപ്പെട്ട് പതറി നിന്ന ടീമിനെ വമ്പന് അടികളിലൂടെ മുന്നിലെത്തിച്ചത് മാര്‍ക്കസ് സ്റ്റോയിനിസാണ്. 20 പന്തില് അര്‍ധ സെഞ്ച്വറി തികച്ച് സ്റ്റോയിനിസ് പഞ്ചാബിനെ ഞെട്ടിച്ചു.\nഅവസാന ഓവറില് മാത്രം 30 റണ്‍സാണ് പിറന്നത്. ക്രിസ് ജോര്‍ദാനാണ് ഈ ഓവര് എറിഞ്ഞത്. തുടക്കത്തില് വന് പതര്‍ച്ചയാണ് ഡല്‍ഹി നേരിട്ടത്.വേഗം കുറഞ്ഞ പിച്ചില് എങ്ങനെ കളിക്കണമെന്ന് യാതൊരു ശ്രദ്ധയും ഇല്ലാതെ ഡല്‍ഹി ക്യാപിറ്റല്‍സ്. ഒട്ടും ക്ഷമയില്ലാതെ കളിച്ചാണ് ഡല്‍ഹിയുടെ അഞ്ച് വിക്കറ്റുകളും നഷ്ടമായത്. മൂന്ന് വിക്കറ്റെടുത്ത ഷമിയുടെ പ്രകടനം ഗംഭീരമായിരുന്നു. അതിലേറെ ഡല്‍ഹി ബാറ്റ്സ്മാന്‍മാര് കളിച്ച ഷോട്ടുകളാണ് തീര്‍ത്തും അമ്പരിപ്പിച്ചത്.\nപൃഥ്വി ഷാ പതര്‍ച്ചയോടെയാണ് മത്സരം ആരംഭിച്ചത്. ശിഖര് ധവാന് നേരിട്ട രണ്ടാം പന്തില് റണ്ണൗട്ടായി. പൃഥ്വി ഷായുമായുള്ള ആശയക്കുഴപ്പമാണ് പുറത്താവലിലേക്ക് നയിച്ചത്. പിന്നാലെ തന്നെ വമ്പനടിക്ക് ശ്രമിച്ച് ഷായും പുറത്തായി. ഇത് അനാവശ്യ ഷോട്ടായിരുന്നു. മുഹമ്മദ് ഷമിയുടെ ആദ്യ വിക്കറ്റായിരുന്നു ഇത്. അതേ ഓവറില് തന്നെ ഷിമ്രോണ് ഹെറ്റ്മയറെയും ഷമി മടക്കി. സ്വംഗ് ചെയ്ത പന്തിന്റെ ബൗണ്‍സും താരത്തിന്റെ പുറത്താകലിന് കാരണമായി. പിന്നീട് ഋഷഭ് പന്തും ശ്രേയസ് അയ്യരും ചേര്‍ന്നാണ് ഇന്നിംഗ്‌സ് നേരെയാക്കിയത്. 32 പന്തില് 39 റണ്‍സടിച്ച അയ്യര് മികച്ച കളിയാണ് പുറത്തെടുത്തത്. മൂന്ന് സിക്‌സറും പറത്തി.\nഋഷഭ് പന്ത് 29 പന്തില് നാല് ബൗണ്ടറി അടക്കം 31 റണ്‍സെടുത്തു. അയ്യരെ ഷമിയും പന്തിനെ ബിഷ്‌ണോയിയുമാണ് പുറത്താക്കിയത്. എന്നാല് പിന്നീട് വന്ന മാര്‍ക്കസ് സ്റ്റോയിനിസ് അടിച്ചുതകര്‍ക്കുന്നതാണ് കണ്ടത്. 20 പന്തില് അര്‍ധ സെഞ്ച്വറി തികച്ച സ്റ്റോയിനിസാണ് ഡല്‍ഹിയുടെ സ്‌കോര് 150 കടത്തിയത്. 21 പന്തില് ഏഴ് ബൗണ്ടറിയും മൂന്ന് സിക്‌സറുമടക്കമാണ് താരത്തിന്റെ മികച്ച ഇന്നിംഗ്‌സ് പിറന്നത്. പഞ്ചാബ് നിരയില് 15 റണ്‍സ് വഴി ഷമി മൂന്ന് വിക്കറ്റെടുത്തു. കോട്രെലിന് രണ്ട് വിക്കറ്റ് ലഭിച്ചു.\nipl 2020 mohammed shami delhi cricket ഐപിഎല് മുഹമ്മദ് ഷമി ഡല്‍ഹി ക്രിക്കറ്റ്\nIPl 2020:delhi defeat kings xi punjab in super over


വിശ്വാസം നഷ്ടപ്പെട്ടു, അതുകൊണ്ട് സിനിമയിലേക്ക് ഇനിയില്ല-ദംഗല് നായിക സൈറ വസീം – celluloid\nവിശ്വാസം നഷ്ടപ്പെട്ടു, അതുകൊണ്ട് സിനിമയിലേക്ക് ഇനിയില്ല-ദംഗല് നായിക സൈറ വസീം\nദംഗല് എന്ന ചിത്രത്തിലെ ആമീര് ഖാനോടൊപ്പമുള്ള മികച്ച പ്രകടനത്തിലൂടെ പ്രേക്ഷകരുടെ ശ്രദ്ധ നേടിയെടുത്ത താരമാണ് കശ്മീരി സ്വദേശിയായ സൈറ വസീം. ചിത്രത്തിലെ അഭിനയമികവിലൂടെ താരം ദേശീയ പുരസ്‌ക്കാരത്തിനും അര്‍ഹയായിരുന്നു. എന്നാല് തന്റെ അഞ്ച് വര്‍ഷത്തെ സിനിമാ ജീവിതത്തിന് അവസാനമിടുകയാണെന്ന വെളിപ്പെടുത്തലുമായാണ് താരം ഇപ്പോള് രംഗത്തെത്തിയിരിക്കുന്നത്. മതപരമായ കാരണങ്ങള് കൊണ്ടാണ് സിനിമയില് നിന്ന് വിട്ടുനില്‍ക്കുന്നതെന്നും ജീവിതത്തില് സിനിമ കാരണം ഒരുപാട് ‘ബറക്കത്ത്’ നഷ്ടമായെന്നും സൈറ ഫേസ്ബുക്കില് കുറിച്ചു.\n”അഞ്ച് വര്‍ഷം മുമ്പ് ഞാന് ഒരു തീരുമാനമെടുത്തു, അത് എന്റെ ജീവിതത്തെ എന്നന്നേക്കുമായി മാറ്റിമറിച്ചു. ബോളിവുഡില് ഞാന് കാലെടുത്തുവച്ചപ്പോള് അത് എനിക്ക് വലിയ ജനപ്രീതിയുടെ വാതിലുകള് തുറന്നു. ഇന്ന് ഞാന് അഞ്ച് വര്‍ഷം പൂര്‍ത്തിയാക്കുമ്പോള്, ഈ വ്യക്തിത്വത്തില് ഞാന് യഥാര്‍ത്ഥത്തില് സന്തുഷ്ടയല്ലെന്ന് ഏറ്റുപറയാന് ആഗ്രഹിക്കുന്നു, അതായത് എന്റെ ജോലി. വളരെക്കാലമായി ഞാന് മറ്റൊരാളാകാന് പാടുപെടുകയാണെന്ന് തോന്നുന്നു. ഈ മേഖല എനിക്ക് സ്‌നേഹവും പിന്തുണയും കൈയ്യടിയും കൊണ്ടുവന്നു, പക്ഷേ ഇത് എന്നെ അജ്ഞതയുടെ പാതയിലേക്ക് നയിക്കുകയും ചെയ്തു. ഞാന് ഈമാനില് (വിശ്വാസം) നിന്ന് അകന്നു. എന്റെ ഈമാന് നഷ്ടപ്പെടുത്തുന്ന അന്തരീക്ഷത്തില് തുടര്‍ന്നും പ്രവര്‍ത്തിക്കുമ്പോള് മതവുമായുള്ള ബന്ധത്തിന് അത് ഭീഷണിയായി. ഞാന് ചെയ്യുന്നത് കുഴപ്പമില്ലെന്നും എന്നെ ശരിക്കും ബാധിക്കുന്നില്ലെന്നും സ്വയം ബോധ്യപ്പെടുത്താന് ശ്രമിച്ചുകൊണ്ടിരുന്നു. എന്റെ ജീവിതത്തില് നിന്ന് എല്ലാ ബറക്കത്തുകളും (അനുഗ്രഹങ്ങള്) എനിക്ക് നഷ്ടപ്പെട്ടു.\nഇമാനില് സ്ഥിരതയുണ്ടാക്കാന് ഞാന് നിരന്തരം എന്റെ ആത്മാവുമായി പോരാടുകയായിരുന്നു. ഒരു തവണയല്ല, നൂറു തവണ ഞാന് ദയനീയമായി പരാജയപ്പെട്ടു. എന്റെ സമാധാനത്തിനും ഇമാനിനും അല്ലാഹുവുമായുള്ള എന്റെ ബന്ധത്തിനും കേടുവരുത്തിയ പരിസ്ഥിതിക്ക് വഴങ്ങുന്നത് എല്ലായ്‌പ്പോഴും വളരെ എളുപ്പമായിരുന്നു. എന്റെ ബലഹീനതയെ നേരിടാന് ഞാന് ഒടുവില് തീരുമാനിച്ചു. ഖുര്‍ആനിന്റെ മഹത്തായതും ദിവ്യവുമായ ജ്ഞാനത്തില് ഞാന് സമാധാനം കണ്ടെത്തി- സൈറ ഫേസ്ബുക്കില് കുറിച്ചു.”\nകശ്മീര് സ്വദേശിയായ സൈറാ വസീം 2016ല് പുറത്തിറങ്ങിയ ആമീര് ഖാന് ചിത്രം ദംഗലിലൂടെയാണ് ബോളിവുഡിലേക്ക് പ്രവേശിക്കുന്നത്. ദംഗലിലെ പ്രകടനം സൈറക്ക് മികച്ച സഹനടിക്കുള്ള ദേശീയ അവാര്‍ഡ് നേടിക്കൊടുത്തു. 2017ല് റിലീസ് ചെയ്ത സീക്രട്ട് സൂപ്പര്‍സ്റ്റാറില് ഇന്‍സിയ മാലിക്ക് എന്ന വേഷമാണ് സൈറ ചെയ്തത്. ‘ദ സ്‌കൈ ഈസ് പിങ്ക്’ എന്ന ചിത്രമാണ് സൈറയുടെതായി ഇനി പുറത്തിറങ്ങാനിരിക്കുന്ന ചിത്രം. ഫര്‍ഹാന് അക്തറും, പ്രിയങ്കാ ചോപ്രയും സൈറയോടൊപ്പം പ്രധാനകഥാപാത്രങ്ങളായെത്തുന്ന ചിത്രം ഒക്ടോബറില് പുറത്തിറങ്ങാനിരിക്കെയാണ് സൈറ അഭിനയജീവിതം അവസാനിപ്പിക്കാന് തീരുമാനിക്കുന്നത്.\nTags: secret superstar, the sky is pink, ZAIAR WASIM QUITS FILM CARRIER FOR RELIGIOUS REASONS, ZAIRA WASIM DANGAL ROLE, zaira wasim filmography, zaira wasim films movies roles, ZAIRA WASIM RECIEVES NATIONAL AWARD FOR BEST supporting actress\nഅമ്മയുടെ ഭരണഘടന ഭേദഗതി ; എതിര്‍പ്പ് പ്രകടിപ്പിച്ച് ഡബ്ല്യുസിസി അംഗങ്ങള് ഇറങ്ങിപ്പോയി\nചാക്കോച്ചന്റെ ഇസഹാക്കിനെ കാണാന് പ്രമുഖ താരങ്ങളും


ഉനയിൽ ഗോരക്ഷക ഗുണ്ടകളുടെ ആക്രമണത്തിനിരയായ ദലിതർ രാഷ്ട്രപതിയോട് ദയാവധത്തിന് അനുമതി തേടി – Keyboard journal\nഉനയിൽ ഗോരക്ഷക ഗുണ്ടകളുടെ ആക്രമണത്തിനിരയായ ദലിതർ രാഷ്ട്രപതിയോട് ദയാവധത്തിന് അനുമതി തേടി\nBy Mrudula Bhavani on November 29, 2018 (updated November 29, 2018)\nഉനയിൽ ഗോരക്ഷകഗുണ്ടകളുടെ ആക്രമണത്തിനിരയായ ദളിതർ ദയാവധത്തിന് അനുമതി തേടി രാഷ്ട്രപതി രാംനാഥ് കോവിന്ദിന് കത്തയച്ചു. അക്രമിക്കപ്പെട്ട ദളിത് യുവാക്കളിൽ ഒരാളായ വസ്രം സർവ്വയ്യ ആണ് കത്തയച്ചത്. 2016 ജൂലെെ 11നാണ് ഇവര് ആക്രമിക്കപ്പെട്ടത്.\n“ആക്രമണം നടന്ന ശേഷം അന്നത്തെ ഗുജറാത്ത് മുഖ്യമന്ത്രി ആനന്ദിബെൻ പട്ടേൽ നിരവധി വാഗ്ദാനങ്ങൾ നൽ‍കിയിരുന്നു. പക്ഷേ അതിൽ ഒന്ന് പോലും പാലിക്കപ്പെട്ടിട്ടില്ല. ആക്രമിക്കപ്പെട്ട ഒാരോരുത്തർക്കും അഞ്ച് ഏക്കർ ഭൂമി നൽകും, അവരുടെ യോഗ്യത അനുസരിച്ചുള്ള സർക്കാർ ജോലി നൽകും, മോട്ട സമധിയലയെ ഒരു വികസിത ഗ്രാമമാക്കും എന്നീ വാഗ്ദാനങ്ങളാണ് മുഖ്യമന്ത്രി നൽകിയത്. എന്നാൽ ആക്രമണം നടന്ന് രണ്ട് വർഷവും നാല് മാസവും പിന്നിട്ടപ്പോഴും ഈ വാഗ്ദാനങ്ങൾ പൂർത്തീകരിക്കാനുള്ള ശ്രമങ്ങൾ പോലും മുഖ്യമന്ത്രി നടത്തിയിരുന്നില്ല.\nചത്ത പശുവിന്റെ തോലുരിക്കുന്ന തൊഴിൽ ആക്രമിക്കപ്പെട്ട് കഴിഞ്ഞതോടെ ഞങ്ങൾ ഉപേക്ഷിച്ചു. അതിനാൽ ഇപ്പോൾ തൊഴിലില്ലായ്മ നേരിടുകയാണ്. ജീവിക്കാൻ മറ്റ് മാർഗങ്ങളില്ല. ഭാവിയിൽ ഞങ്ങൾ വിശന്ന് മരിക്കാൻ സാധ്യതയുണ്ട്. ഞങ്ങളുടെ പ്രശ്നങ്ങളോട് ഒരു തരത്തിലും ഗുജറാത്ത് സർക്കാർ ശ്രദ്ധ നൽകിയിട്ടില്ല.\nഞങ്ങളുടെ കേസ് വെരാവലിൽ ഉള്ള ഒരു കോടതിയിൽ നടന്നുകൊണ്ടിരിക്കുകയാണ്. ഞങ്ങൾക്കും ഞങ്ങളുടെ സാക്ഷികൾക്കും സായുധ പൊലീസ് സംരക്ഷണം വേണമെന്ന് സംസ്ഥാന ആഭ്യന്തര വകുപ്പിനോട് നിരന്തരം ആവശ്യപ്പെട്ടിരുന്നു എന്നിട്ടും ഞങ്ങൾക്ക് സംരക്ഷണം ലഭിക്കുന്നില്ല. പകരം പ്രതികൾ ജാമ്യം നേടി പുറത്തിറങ്ങുകയാണ്. അവർ ജാമ്യ നിബന്ധനകൾ ലംഘിച്ചുകൊണ്ട് മറ്റു കുറ്റകൃത്യങ്ങളിൽ ഏർപ്പെടുകയാണ്. ഗവണ്മെന്റ് ഞങ്ങളുടെ ആവശ്യങ്ങൾ അംഗീകരിക്കുന്നതിൽ പരാജയപ്പെട്ടു. ഞങ്ങളുടെ ജീവിതം അത്രയേറെ കഷ്ടത്തിലായിരിക്കുകയാണ്. നമുക്ക് ഇതിൽ കൂടുതൽ ജീവിക്കണമെന്നില്ല, അതിനാൽ ദയാവധത്തിന് അനുമതി തേടുകയാണ്” ” വസ്രം സർവ്വയ്യയുടെ കത്തിൽ പറയുന്നു.\nവസ്രം സർവ്വയ്യയുടെ പിതാവ് ബാലു സർവ്വയ്യ, മാതാവ് കുൻവർ, സഹോദരൻ രമേഷ്, അശോക്, ബേചാർ എന്നീ ബന്ധുക്കൾ, കുടുംബത്തെ രക്ഷിക്കാൻ ശ്രമിച്ച ദേവർഷി ബാനു എന്നിവരും ആക്രമിക്കപ്പെട്ടിരുന്നു. രമേഷ്, വസ്രം, ബേചാർ, അശോക് എന്നിവരെ പിന്നീട് 25കിലോമീറ്റർ ദൂരം അർധനഗ്നരാക്കി കാറിൽ കെട്ടിയിട്ട് കൊണ്ടുപോകുകയും ഉന ടൗണിൽ വെച്ച് മർദ്ദിക്കുകയുമായിരുന്നു. ഉന പൊലീസ് സ്റ്റേഷനിലെ പൊലീസ് ഉദ്യോഗസ്ഥരും ഇതിന് സാക്ഷിയായി നിൽക്കുകയായിരുന്നു.\nമർദ്ദിക്കുന്ന രംഗങ്ങൾ ഗോരക്ഷക ഗുണ്ടകൾ തന്നെ പകർത്തി സാമൂഹ്യമാധ്യമങ്ങളിൽ പ്രചരിപ്പിച്ചതോടെയാണ് സംഭവം ലോകമറിഞ്ഞത്. ആക്രമണത്തിൽ പ്രതിഷേധമറിയിച്ച് കൊണ്ട് തെരുവിലിറങ്ങിയ ദളിതർക്ക് മേൽ വ്യാജകേസുകൾ ചുമത്തിയിട്ടുണ്ടെന്നും അത്തരം കേസുകൾ കാരണം പലരും വലയുകയാണെന്നും വസ്രം പറയുന്നു\nകഴിഞ്ഞ വർഷം നടന്ന ഗുജറാത്ത് നിയമസഭാ തെരഞ്ഞെടുപ്പ് വസ്രം സർ‌വ്വയ്യ ബഹിഷ്കരിച്ചിരുന്നു. തങ്ങളുടെ ആവശ്യങ്ങൾ ഇതുവരെയും അംഗീകരിക്കാത്ത ഒരു വ്യവസ്ഥയ്ക്ക് വോട്ട് നൽകില്ല എന്നായിരുന്നു വസ്രം പറഞ്ഞത്. പീന്നീട് ആയിരക്കണക്കിന് ദളിതരെ സംഘടിപ്പിച്ച് ഹിന്ദുമതം ഉപേക്ഷിച്ച് ബുദ്ധമതം സ്വീകരിച്ചിരുന്നു. ബാബാ സാഹേബ് അംബേദ്കറുടെ പാതയില് തുടരാനാണ് തങ്ങളുടെ തീരുമാനം എന്നാണ് വസ്രം ബുദ്ധമത ആശ്ലേഷണത്തെപ്പറ്റി പറഞ്ഞത്. ഏപ്രില് 29ന് മതാശ്ലേഷണ ചടങ്ങിന് വേണ്ട സാധനങ്ങള് വാങ്ങാന് പോകുന്നതിനിടെ വീണ്ടും ഇവര് ആദ്യ കേസിലെ പ്രതികളാല് ആക്രമിക്കപ്പെട്ടിരുന്നു.\nഉന കേസിൽ ജാമ്യം നേടിയ പ്രതികൾ നവംബർ 8ന് വീണ്ടും നാല് ദളിതരെ ആക്രമിച്ചിരുന്നു. അവർ ചെരിപ്പ് ധരിച്ചു എന്ന കാരണം പറഞ്ഞായിരുന്നു ആക്രമണം.\nCategory: Featured, NATIONAL, NEWS | Tags: anandiben patel, Dalits, euthanasia, ramnad kovind, una | Comments: 0\nPrevious post: മധ്യപ്രദേശിൽ ഇവിഎമ്മുമായി സർക്കാർ ഉദ്യോഗസ്ഥർ ബിജെപി നേതാവിന്റെ ഹോട്ടലിൽ; വിഡിയോ പുറത്ത്\nNext post: എച്ഐവി ബാധിതനാണെന്ന് പാർലമെന്‍റില് വെളിപ്പെടുത്തി ലേബർ പാർട്ടി എംപി ലോയ്ഡ് റസ്സൽ


കളിപ്പാട്ടങ്ങളെ കുറിച്ചല്ല, കുട്ടികളുടെ പരീക്ഷയെ കുറിച്ചാവട്ടെ ചര്‍ച്ച; മോദിയുടെ മന്‍കി ബാത്തിനെതിരെ രാഹുല് ഗാന്ധി – Chandrika Daily\nBy chandrika Sunday August 30, 2020 14:09 pm\nകളിപ്പാട്ടങ്ങളെ കുറിച്ചല്ല, കുട്ടികളുടെ പരീക്ഷയെ കുറിച്ചാവട്ടെ ചര്‍ച്ച; മോദിയുടെ മന്‍കി ബാത്തിനെതിരെ രാഹുല് ഗാന്ധി\nപ്രധാനമന്ത്രി തന്റെ പ്രതിമാസ റേഡിയോ പ്രസംഗത്തില് കളിപ്പാട്ടങ്ങള് കുട്ടികളുടെ വികസനത്തിന് വളരെ പ്രധാനമാണെന്നും ഇന്ത്യ അതിന്റെ നിര്‍മ്മാണത്തില് ആഗോള തലത്തില് ഒന്നാതമാകണമെന്നും പറഞ്ഞിരുന്നു. ദുരന്തനിവാരണത്തിലും രക്ഷാപ്രവര്‍ത്തനങ്ങളിലും നായ്ക്കള് നല്‍കുന്ന പങ്കിനെ കുറിച്ചും മോദി സംസാരിച്ചു. വീട്ടില് നായയെ വളര്‍ത്താന് പദ്ധതിയുണ്ടെങ്കില് നാടന് നായ്ക്കളെ വളര്‍ത്തണമെന്നാണ് പ്രധാനമന്ത്രി നരേന്ദ്ര മോദി പറഞ്ഞത്.\nന്യൂഡല്‍ഹി: പ്രധാനമന്ത്രി നരേന്ദ്രമോദിയുടെ ഞായറായ്ച പുറത്തുവന്ന റേഡിയോ പരിപാടിയായ മന് കി ബാത്തിനെതിരെ വിമര്‍ശനവുമായി കോണ്‍ഗ്രസ് നേതാവ് രാഹുല് ഗാന്ധി. രാജ്യം കോവിഡിലും മറ്റു ഗുരുതര പ്രതിസന്ധികളികളും അകപ്പെട്ട് ഭാവി അപകടത്തിലായിരിക്കെ പ്രധാനമന്ത്രി മോദി നടത്തുന്ന ലാഘവമായ പ്രതികരണങ്ങള്‍ക്കെതിരെയായിരുന്നു രാഹുലിന്റെ വിമര്‍ശനം.\nമന്‍കി ബാത്തില് കളിപ്പാട്ടങ്ങള് നിര്‍മ്മിക്കുന്നതിനെക്കുറിച്ച് പ്രധാനമന്ത്രി നരേന്ദ്ര മോദി സംസാരിച്ചതിനെ പരാമര്‍ശിച്ചായിരുന്നു തൊട്ടുപിന്നാലെ കോണ്‍ഗ്രസ് നേതാവ് രാഹുല് ഗാന്ധിയുടെ വിമര്‍ശനം. കളിപ്പാട്ടങ്ങള് കുട്ടികളുടെ വികസനത്തിന് വളരെ പ്രധാനമാണെന്നായിരുന്നു മോദിയുടെ വാക്കുകള്. ഇന്ത്യ ഒരു കളിപ്പാട്ട കേന്ദ്രമായി ഉയര്‍ന്നുവരാനുള്ള ആഹ്വാനവും.\nജെഇഇ-നീറ്റ് വിദ്യാര്‍ത്ഥികള്‍ക്ക് പരീക്ഷകളെ കുറിച്ചുള്ള ചര്‍ച്ചയാണ് ആവശ്യം, എന്നാല് പ്രധാനമന്ത്രി മോദി കളിപ്പാട്ടങ്ങളെ കുറിച്ചാണ് ചര്‍ച്ച ചെയ്യുന്നതെന്നായിരുന്നു, രാഹുലിന്റെ പരിഹാസ ട്വീറ്റ്.\nകോവിഡ് നിയന്ത്രണത്തില് സര്‍ക്കാരിനുണ്ടായ പരാജയം മറച്ചുവെക്കാന് JEE, NEET വിദ്യാര്‍ത്ഥികളുടെ സുരക്ഷയില് വിട്ടുവീഴ്ച ചെയ്യരുതെന്ന് കഴിഞ്ഞ ദിവസം രാഹുല് ഗാന്ധി മുന്നറിയിപ്പ് നല്‍കിയിരുന്നു.\n‘അടുത്ത തവണ ഒരു ഒരു നായയെ വളര്‍ത്തുന്ന കാര്യം ആലോചിക്കുമ്പോള് വീട്ടിലേയ്ക്ക് ഇന്ത്യന് ഇനത്തില്‍പ്പെട്ട ഒരു നായയെ കൊണ്ടുവരുന്ന കാര്യം പരിഗണിക്കുക.’ പ്രധാനമന്ത്രി പ്രസംഗത്തില് പറഞ്ഞു. ദുരന്തനിവാരണത്തിലും രക്ഷാപ്രവര്‍ത്തനങ്ങളിലും നായ്ക്കള് വലിയ പങ്കാണ് വഹിക്കുന്നത്. ഇന്ത്യയില് ദേശീയ ദുരന്ത നിവാരണ സേന ഇത്തരത്തില് പന്ത്രണ്ടോളം നായ്ക്കളെ പരിശീലിപ്പിച്ചിട്ടുണ്ട്. ഭൂകമ്പത്തിലോ കെട്ടിടം തകര്‍ന്നോ അവശിഷ്ടങ്ങള്‍ക്കിടയില് ജീവനോടെ കുടുങ്ങിയവരെ കണ്ടെത്താന് ഈ നായ്ക്കള് വിദഗ്ധരാണ്. നാടന് പട്ടികള് ഇന്ത്യന് സാഹചര്യങ്ങളില് വളര്‍ത്താന് കൂടുതല് ഇണങ്ങിയവയാണെന്നും വളര്‍ത്താന് താരതമ്യേന ചെലവ് കുറവാണെന്നും പ്രധാനമന്ത്രി പറഞ്ഞു.\nCategories: india, News Tags: JEE, man ki bath, modi, modi 2.0, Neet Exam, rahul 2.0, rahul gandhi


ബംഗാള് ഉള്‍ക്കടലില് ന്യൂനമര്‍ദം; തെക്കന് കേരളത്തില് കനത്ത മഴയ്ക്ക് സാധ്യത, ടൗട്ടെക്ക് പിന്നാലെ യാസ് ചുഴലിക്കാറ്റ് മുന്നറിയിപ്പ്\nന്യൂഡല്‍ഹി: കേരളത്തില് ഇത്തവണ കാലവര്‍ഷം നേരത്തെ എത്തുമെന്ന് കാലാവസ്ഥാ നിരീക്ഷണ കേന്ദ്രം. കാലവര്‍ഷം ആന്‍ഡമാന് ദ്വീപിലെത്തിയതായി കാലാവസ്ഥാ കേന്ദ്രം അറിയിച്ചു. അതേസമയം, ബംഗാള് ഉള്‍ക്കടലില് നാളെയോടെ രൂപപ്പെടുന്ന ന്യൂനമര്‍ദത്തെ തുടര്‍ന്ന് തെക്കന് കേരളത്തില് കനത്ത മഴയ്ക്ക് സാധ്യതയുണ്ട്. തിങ്കളാഴ്ച്ചയോടെ ന്യൂനമര്‍ദ്ദം യാസ് ചുഴലിക്കാറ്റായി മാറുമെന്നും കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്‍കി. ഈ വര്‍ഷം ബംഗാള് ഉള്‍ക്കടലില് രൂപം കൊള്ളുന്ന ആദ്യ ചുഴലിക്കാറ്റാണ് യാസ്. വടക്കുപടിഞ്ഞാറ് ദിശയില് സഞ്ചരിക്കുന്ന യാസ് ചുഴലിക്കാറ്റ് ബുധനാഴ്ചയോടെ അതിതീവ്ര ചുഴലിക്കാറ്റായി മാറി […]\n22 May 2021 4:58 AM GMT\nന്യൂഡല്‍ഹി: കേരളത്തില് ഇത്തവണ കാലവര്‍ഷം നേരത്തെ എത്തുമെന്ന് കാലാവസ്ഥാ നിരീക്ഷണ കേന്ദ്രം. കാലവര്‍ഷം ആന്‍ഡമാന് ദ്വീപിലെത്തിയതായി കാലാവസ്ഥാ കേന്ദ്രം അറിയിച്ചു. അതേസമയം, ബംഗാള് ഉള്‍ക്കടലില് നാളെയോടെ രൂപപ്പെടുന്ന ന്യൂനമര്‍ദത്തെ തുടര്‍ന്ന് തെക്കന് കേരളത്തില് കനത്ത മഴയ്ക്ക് സാധ്യതയുണ്ട്.\nതിങ്കളാഴ്ച്ചയോടെ ന്യൂനമര്‍ദ്ദം യാസ് ചുഴലിക്കാറ്റായി മാറുമെന്നും കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്‍കി. ഈ വര്‍ഷം ബംഗാള് ഉള്‍ക്കടലില് രൂപം കൊള്ളുന്ന ആദ്യ ചുഴലിക്കാറ്റാണ് യാസ്. വടക്കുപടിഞ്ഞാറ് ദിശയില് സഞ്ചരിക്കുന്ന യാസ് ചുഴലിക്കാറ്റ് ബുധനാഴ്ചയോടെ അതിതീവ്ര ചുഴലിക്കാറ്റായി മാറി ബംഗാള്, ഒഡിഷ തീരം തൊടുമെന്നാണ് അറിയിച്ചിരിക്കുന്നത്.\nഅതേസമയം, ഇന്ന് രാവിലെ മുതല് തന്നെ തിരുവനന്തപുരം, കൊല്ലം ജില്ലകളില് കനത്ത മഴ ആരംഭിച്ചു. ഒപ്പം കാറ്റിനും ഇടിമിന്നലിനും സാധ്യതയുണ്ടെന്നും മുന്നറിയിപ്പുണ്ട്. തിരുവനന്തപുരം, കൊല്ലം, ആലപ്പുഴ, പത്തനംതിട്ട, ഇടുക്കി ജില്ലകളില് യെല്ലോ അലര്‍ട്ട് പ്രഖ്യാപിച്ചു.\nALSO READ: ഗാസയിലെ മാധ്യമസ്ഥാപനങ്ങൾക്ക് നേരെ നടന്ന ആക്രമണം, ഇസ്രായേലിനെതിരെ കെട്ടിട ഉടമ അന്താരാഷ്ട്ര നീതിന്യായ കോടതിയിൽ\nതിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, ഇടുക്കി, എറണാകുളം, തൃശ്ശൂര്, കോഴിക്കോട്, കാസര്‍ഗോഡ് എന്നീ ജില്ലകളില് ഒറ്റപ്പെട്ട സ്ഥലങ്ങളില് മണിക്കൂറില് 40 കി. മീ. വരെ വേഗതയില് കാറ്റ് വീശിയടിക്കാനും ഇടിമിന്നലോട് കൂടിയ മഴയ്ക്കും സാധ്യതയുണ്ടെന്നും കേന്ദ്ര കാലാവസ്ഥ വകുപ്പ് മുന്നറിയിപ്പ് നല്‍കിയിട്ടുണ്ട്.\nALSO READ: ‘മിസ്റ്റർ പ്രധാനമന്ത്രി,ചർച്ചകൾ പുനഃരംഭിക്കാനുള്ള ബാധ്യത താങ്കൾക്കാണ്’, മെയ് 26ന് കരിദിനം ആചരിക്കാൻ കർഷകസംഘടനകൾ


വാറന്റി കാലാവധി കഴിഞ്ഞും ഉപകരണങ്ങള് നന്നാക്കണം; അവകാശ സമരം യൂറോപ്പ്യന് രാജ്യങ്ങളില് വ്യാപിക്കുന്നു - Rose Malayalam | Rose Malayalam\nവാറന്റി കാലാവധി കഴിഞ്ഞും ഉപകരണങ്ങള് നന്നാക്കണം; അവകാശ സമരം യൂറോപ്പ്യന് രാജ്യങ്ങളില് വ്യാപിക്കുന്നു\nUpdated on 10-01-2019 at 7:42 am\nഒരു വര്‍ഷമോ പരമാവധി മൂന്നു വര്‍ഷമോ വാറന്റിയോടെ നാം വാങ്ങുന്ന ഇലക്ട്രോണിക്സ് ഉല്‍പന്നങ്ങള്‍ക്ക് എത്ര നാള് ആയുസ്സുണ്ടാകും. സൗജന്യ സര്‍വിസ് കാലാവധി കഴിയുന്നതോടെ അവ പണിമുടക്കുന്നതാണ് പലപ്പോഴും അനുഭവം. വന്‍തുക നല്‍കി വീണ്ടും നന്നാക്കാന് മിനക്കെടാതെ പുതിയതൊന്നു വാങ്ങാമെന്നുവെച്ചാല്, നേരത്തേയുള്ളത് ഇ-വേസ്റ്റാകും, വഴിയില് തള്ളുന്നത് പൊല്ലാപ്പാകും. ലോകം മുഴുക്കെ വന് പ്രതിസന്ധി സൃഷ്ടിക്കുന്ന ഈ പ്രശ്നത്തിന് കമ്പനികള്‍തന്നെ പരിഹാരം കാണണമെന്നാവശ്യപ്പെട്ട് യൂറോപ്പില് കത്തിപ്പടരുന്ന സമരം ശ്രദ്ധയാകര്‍ഷിക്കുകയാണ്. കമ്പനികള് ഉല്‍പാദിപ്പിക്കുന്ന ഉപകരണങ്ങള് ദീര്‍ഘമായി നിലനില്‍ക്കുന്നവയാകണമെന്നും ആര്‍ക്കും എളുപ്പം നന്നാക്കാനാകുന്നതാകണമെന്നുമാണ് ആവശ്യം.\nസമരക്കാര് തെരുവിലിറങ്ങുമെന്നായതോടെ വിവിധ യൂറോപ്യന് രാജ്യങ്ങളില് സര്‍ക്കാറുകള് കമ്പനികള്‍ക്ക് കര്‍ശന ചട്ടങ്ങള് നടപ്പാക്കുന്നത് ആലോചിച്ചു തുടങ്ങിയതായാണ് റിപ്പോര്‍ട്ട്. ‘നന്നാക്കാനുള്ള അവകാശ’മെന്നാണ് സമരത്തിന്റെ പേര്. യു.എസില് 18 സംസ്ഥാനങ്ങളും സമാന നിയമം പ്രാബല്യത്തില് വരുത്താന് നീക്കങ്ങള് ആരംഭിച്ചിട്ടുണ്ട്. കമ്പനികള് സ്വന്തമായി പ്രഫഷനലുകളെവെച്ച് കേടുപാടുകള് തീര്‍ത്തുനല്‍കുന്നതാണ് നിലവിലെ രീതി. ഉപകരണങ്ങളുടെ നിര്‍മിതി കൂടുതല് ലളിതമാക്കിയും വിവരം കൂടുതല് പേരിലേക്ക് കൈമാറിയും ഒരു പരിധി വരെ പ്രശ്നങ്ങള്‍ക്ക് പരിഹാരമാകുമെങ്കിലും കമ്പനികള് കേള്‍ക്കുന്ന മട്ടില്ല.\nപ്രധാന വീട്ടുപകരണങ്ങള് അഞ്ചു വര്‍ഷത്തിനിടെ ഉപയോഗശൂന്യമാകുന്നത് 2004നും 2012നുമിടയില് 3.5 ശതമാനത്തില്‍നിന്ന് 8.3 ശതമാനമായി ഉയര്‍ന്നെന്ന് കണക്കുകള് പറയുന്നു. വാഷിങ് മെഷീനുകളാണ് ഇതില് ഏറെ മുന്നില്. കമ്പനികള് പുറത്തുവിടുന്ന കാര്‍ബണ് പരിസ്ഥിതിക്കുമേല് വരുത്തുന്ന ആഘാതം പിന്നെയും ഉയര്‍ത്തുന്നതാണ് നിര്‍മാണം വര്‍ധിപ്പിക്കല്. അടിയന്തരമായി ഇത് കുറച്ചുകൊണ്ടുവരണമെങ്കില് ഉപകരണങ്ങള്‍ക്ക് ദീര്‍ഘായുസ്സ് വേണമെന്നാണ് ആവശ്യം.\nയൂറോപ്പിലെയും അമേരിക്കയിലെയും സര്‍ക്കാറുകള് ആലോചിക്കുന്ന പുതിയ നിയന്ത്രണങ്ങള് ആദ്യ ഘട്ടത്തില് ടെലിവിഷന് പോലുള്ള വലിയ വീട്ടുപകരണങ്ങള്, ലൈറ്റുകള് എന്നിവയിലാണ് നടപ്പാക്കുക. എന്നാല്, വിവിധ രാജ്യങ്ങള് കൊണ്ടുവന്ന നിയമങ്ങള് കമ്പനികള്‍ക്കുമേല് അനാവശ്യ ഭാരമേല്‍പിക്കുമെന്നും പുതിയവ കണ്ടുപിടിക്കാനുള്ള ശ്രമങ്ങളെ നശിപ്പിക്കുമെന്നും ആരോപണവുമായി മറുവിഭാഗവും രംഗത്തുണ്ട്. വന്‍കിട കമ്പനികള്‍തന്നെയാണ് നിയമനിര്‍മാണത്തിനെതിരെ ചരടുവലിയുമായി സജീവമായുള്ളത്.


Emalayalee.com - കൊച്ചി വിമാനത്താവളത്തില് നവംബര് 20 മുതല് നാലു മാസം പകല് സര്‍വീസ് ഉണ്ടാവില്ല\nനെടുമ്പാശേരി: കൊച്ചി അന്താരാഷ്‌ട്ര വിമാനത്താവളത്തിൽ റണ്‍വേ നവീകരണത്തിന്‍റെ ഭാഗമായി നവംബര് 20 മുതല് നാലു മാസത്തേക്കു പകല് സര്‍വീസുകള്‍ക്കു നിയന്ത്രണം ഏര്‍പ്പെടുത്തി. ഈ കാലയളവിൽ രാവിലെ 10 മുതല് വൈകുന്നേരം ആറു വരെ വിമാന ടേക്-ഓഫ്/ലാന്‍ഡിംഗ് നടക്കില്ല.\nഈ സമയത്തുള്ള എല്ലാ സര്‍വീസുകളും വൈകുന്നേരം ആറു മുതല് രാവിലെ 10 വരെയായി പുനഃക്രമീകരിക്കാന് എയര്‍ലൈനുകളോടു സിയാല് ആവശ്യപ്പെട്ടു.\nയാത്രക്കാര് മുന്‍കൂട്ടി ടിക്കറ്റ് ബുക്ക് ചെയ്യുന്ന സാഹചര്യം പരിഗണിച്ചാണ് ഇതുസംബന്ധിച്ച നിര്‍ദേശം സിയാല് മുന്‍കൂറായി നല്കിയത്. പ്രതിദിനം ശരാശരി 240 ടേക് ഓഫ്/ലാന്‍ഡിംഗ് കൊച്ചി വിമാനത്താവളത്തില് നടക്കുന്നുണ്ട്. രാജ്യാന്തര സര്‍വീസുകളില് ഭൂരിഭാഗവും നിലവില്‍തന്നെ വൈകുന്നേരം ആറു മുതല് രാവിലെ 10 വരെയാണ്. 35 ആഭ്യന്തര സര്‍വീസുകള് പുതിയ സമയക്രമത്തിലേക്കു മാറേണ്ടിവരും.\nപത്തു വര്‍ഷം കൂടുമ്പോള് ചെയ്തിരിക്കേണ്ട റണ്‍വേ നവീകരണമാണു നവംബറിൽ ആരംഭിക്കുന്നത്. 1999ലാണു കൊച്ചി വിമാനത്താവളം ഉദ്ഘാടനം ചെയ്യപ്പെട്ടത്. 2009ല് ആദ്യ റണ്‍വേ റീ-കാര്‍പ്പറ്റിംഗ് നടന്നു. ഈവർഷം രണ്ടാം റീ-കാര്‍പ്പറ്റിംഗ് തുടങ്ങണം. 2019 നവംബര് 20 മുതല് 2020 മാര്‍ച്ച് 28 വരെയുള്ള കാലയളവിലാണ് ഈ ജോലികള് നിശ്ചയിക്കപ്പെട്ടിട്ടുള്ളത്. രാവിലെ 10 മുതല് വൈകുന്നേരം ആറുവരെയാകും നവീകരണപ്രവൃത്തികൾ.\n3400 മീറ്റര് നീളവും 60 മീറ്റര് വീതിയുമുള്ള റണ്‍വേയില് ഓരോഭാഗത്തും റീടാറിംഗ് നടത്തും. ടാറിംഗ് നടത്തിയ സ്ഥലം മണിക്കൂറുകൾക്കുള്ളില് ലാന്‍ഡിംഗിന് സജ്ജമാക്കും. നിലവില് കാറ്റഗറി-വണ് റണ്‍വേ ലൈറ്റിംഗ് സംവിധാനമാണു സിയാലിനുള്ളത്. ഇതു കാറ്റഗറി-ത്രീയിലേക്ക് ഉയര്‍ത്തും.\nറണ്‍വേയില് 30 മീറ്റര് അകലത്തിലാണു ലൈറ്റുകള് സ്ഥാപിച്ചിട്ടുള്ളത്. ലൈറ്റുകള് തമ്മിലുള്ള അകലം 15 മീറ്ററാക്കും. 1500ലധികം പുതിയ ലൈറ്റുകള് സ്ഥാപിക്കേണ്ടി വരും. 151 കോടി രൂപയാണു റണ്‍വേ നവീകരണച്ചെലവ്.


യെമനില് വ്യോമാക്രമണം:7മരണം :: Janmabhumi Daily\nയെമനില് വ്യോമാക്രമണം:7മരണം\nMonday5September 2011 5:11 pm IST\nസന: യെമനില് ജാറിലെ ഒരു പള്ളിയിലുണ്ടായ വ്യോമാക്രമണത്തില് ഏഴു പേര് കൊല്ലപ്പെട്ടു. യെമാനി യുദ്ധവിമാനമാണ് തെക്കന് മേഖലയിലെ പള്ളിയില് ബോംബു സ്ഫോടനം നടത്തിയത്. യെമനിലെ അല് ക്വയിദ ഭീകരര് ജാറില് ഇക്കഴിഞ്ഞ ഏപ്രിലിലും മെയ് മാസത്തിലും വെടിവയ്പ്പ് നടത്തിയിരുന്നു. ഞായറാഴ്ചയുണ്ടായ വ്യോമാക്രമണത്തില് 17 അല് ക്വയ്ദ തീവ്രവാദികള് കൊല്ലപ്പെട്ടതായി യെമനിലെ പ്രതിരോധമന്ത്രാലയം അറിയിച്ചിരുന്നു.\nയെമനില് വ്യോമാക്രമണം : 10 മരണം\nയെമനില് സഖ്യസേനയുടെ വ്യോമാക്രമണം\nസിറിയയില് വ്യോമാക്രമണം: 44 മരണം\nയെമനില് വ്യോമാക്രമണം തുടരുന്നു; പ്രസിഡന്റ് സൌദിയില് അഭയം പ്രാപിച്ചു\nയെമനില് ഭീകരാക്രമണം: 60 മരണം\nയെമനില് ചാവേര് ആക്രമണം; 42 മരണം\nയെമനില് ബോട്ട് മുങ്ങി 70 മരണം


ജെറേമിയ ൩൫ - വിശുദ്ധ ബൈബിൾ [മലയാളം ബൈബിൾ 1992] - (ജെറ 35)\n൩൫:൧ ൩൫:൨ ൩൫:൩ ൩൫:൪ ൩൫:൫ ൩൫:൬ ൩൫:൭ ൩൫:൮ ൩൫:൯ ൩൫:൧൦ ൩൫:൧൧ ൩൫:൧൨ ൩൫:൧൩ ൩൫:൧൪ ൩൫:൧൫ ൩൫:൧൬ ൩൫:൧൭ ൩൫:൧൮ ൩൫:൧൯ ൩൫:൨൦ ൩൫:൨൧ ൩൫:൨൨ ൩൫:൨൩ ൩൫:൨൪ ൩൫:൨൫ ൩൫:൨൬ ൩൫:൨൭ ൩൫:൨൮ ൩൫:൨൯ ൩൫:൩൦ ൩൫:൩൧ ൩൫:൩൨\nയോശീയാവിന്റെ മകനായി യെഹൂദാരാജാവായ യെഹോയാക്കീമിന്റെ നാലാം ആണ്ടില് യഹോവയിങ്കല്‍നിന്നു യിരെമ്യാവിന്നുണ്ടായ അരുളപ്പാടാവിതു\nനീ ഒരു പുസ്തകച്ചുരുള് മേടിച്ചു, ഞാന് യോശീയാവിന്റെ കാലത്തു നിന്നോടു സംസാരിച്ചുതുടങ്ങിയ നാള്‍മുതല് ഇന്നുവരെയും യിസ്രായേലിനെയും യെഹൂദയെയും സകലജാതികളെയുംകുറിച്ചു ഞാന് നിന്നോടു അരുളിച്ചെയ്ത വചനങ്ങളൊക്കെയും അതില് എഴുതുക.\nപക്ഷേ യെഹൂദാഗൃഹം ഞാന് അവര്‍ക്കും വരുത്തുവാന് വിചാരിക്കുന്ന സകല അനര്‍ത്ഥത്തെയും കുറിച്ചു കേട്ടിട്ടു ഔരോരുത്തന് താന്താന്റെ ദുര്‍മ്മാര്‍ഗ്ഗം വിട്ടുതിരിവാനും ഞാന് അവരുടെ അകൃത്യവും പാപവും ക്ഷമിപ്പാനും ഇടവരും.\nഅങ്ങനെ യിരെമ്യാവു നേര്‍യ്യാവിന്റെ മകനായ ബാരൂക്കിനെ വിളിച്ചു; യഹോവ യിരെമ്യാവോടു അരുളിച്ചെയ്ത സകലവചനങ്ങളെയും അവന്റെ വാമൊഴിപ്രകാരം ബാരൂക് ഒരു പുസ്തകച്ചുരുളില് എഴുതി.\nയിരെമ്യാവു ബാരൂക്കിനോടു കല്പിച്ചതുഞാന് അടെക്കപ്പെട്ടിരിക്കുന്നു; എനിക്കു യഹോവയുടെ ആലയത്തില് പോകുവാന് കഴിവില്ല.\nആകയാല് നീ ചെന്നു എന്റെ വാമൊഴികേട്ടു എഴുതിയ ചുരുളില്‍നിന്നു യഹോവയുടെ വചനങ്ങളെ യഹോവയുടെ ആലയത്തില് ഉപവാസദിവസത്തില് തന്നേ ജനം കേള്‍ക്കെ വായിക്ക; അതതു പട്ടണങ്ങളില്‍നിന്നു വരുന്ന എല്ലായെഹൂദയും കേള്‍ക്കെ നീ അതു വായിക്കേണം.\nപക്ഷെ അവര് യഹോവയുടെ മുമ്പില് വീണു അപേക്ഷിച്ചുകൊണ്ടു ഔരോരുത്തന് താന്താന്റെ ദുര്‍മ്മാര്‍ഗ്ഗം വിട്ടുതിരിയും; യഹോവ ഈ ജനത്തിന്നു വിധിച്ചിരിക്കുന്ന കോപവും ക്രോധവും വലിയതല്ലോ.\nയിരെമ്യാപ്രവാചകന് തന്നോടു കല്പിച്ചതുപോലെയൊക്കെയും നേര്‍യ്യാവിന്റെ മകനായ ബാരൂക് ചെയ്തു, യഹോവയുടെ ആലയത്തില് ആ പുസ്തകത്തില്‍നിന്നു യഹോവയുടെ വചനങ്ങളെ വായിച്ചു കേള്‍പ്പിച്ചു.\nയോശീയാവിന്റെ മകനായി യെഹൂദാരാജാവായ യെഹോയാക്കീമിന്റെ അഞ്ചാം ആണ്ടില്, ഒമ്പതാം മാസത്തില്, അവര് യെരൂശലേമിലെ സകല ജനത്തിന്നും യെഹൂദാപട്ടണങ്ങളില്‍നിന്നു യെരൂശലേമില് വന്ന സകലജനത്തിന്നും യഹോവയുടെ മുമ്പാകെ ഒരു ഉപവാസം പ്രസിദ്ധമാക്കി,\nഅപ്പോള് ബാരൂക് യഹോവയുടെ ആലയത്തില്, യഹോവയുടെ ആലയത്തിന്റെ പുതിയവാതിലിന്റെ പ്രവേശനത്തിങ്കല്, മേലത്തെ മുറ്റത്തു, ശാഫാന്റെ മകനായ ഗെമര്‍യ്യാരായസക്കാരന്റെ മുറിയില്‍വെച്ചു ആ പുസ്തകത്തില്‍നിന്നു യിരെമ്യാവിന്റെ വചനങ്ങളെ സകലജനത്തെയും വായിച്ചു കേള്‍പ്പിച്ചു.\nശാഫാന്റെ മകനായ ഗെമര്‍യ്യാവിന്റെ മകന് മീഖായാവു യഹോവയുടെ വചനങ്ങളൊക്കെയും പുസ്തകത്തില്‍നിന്നു വായിച്ചു കേട്ടപ്പോള്\nഅവന് രാജഗൃഹത്തില് രായസക്കാരന്റെ മുറിയില് ചെന്നു; അവിടെ സകലപ്രഭുക്കന്മാരും ഇരുന്നിരുന്നു; രായസക്കാരന് എലീശാമായും ശെമയ്യാവിന്റെ മകന് ദെലായാവും അഖ്ബോരിന്റെ മകന് എല്‍നാഥാനും ശാഫാന്റെ മകന് ഗെമര്‍യ്യാവും ഹനന്യാവിന്റെ മകന് സിദെക്കീയാവും ശേഷം പ്രഭുക്കന്മാരും തന്നേ.\nബാരൂക് ജനത്തെ പുസ്തകം വായിച്ചു കേള്‍പ്പിച്ചപ്പോള്, താന് കേട്ടിരുന്ന വചനങ്ങളൊക്കെയും മീഖായാവു അവരോടു പ്രസ്താവിച്ചു.\nഅപ്പോള് സകലപ്രഭുക്കന്മാരും കൂശിയുടെ മകനായ ശെലെമ്യാവിന്റെ മകനായ നഥന്യാവിന്റെ മകന് യെഹൂദിയെ ബാരൂക്കിന്റെ അടുക്കല് അയച്ചുനീ ജനത്തെ വായിച്ചുകേള്‍പ്പിച്ച പുസ്തകച്ചുരുള് എടുത്തുകൊണ്ടു വരിക എന്നു പറയിച്ചു; അങ്ങനെ നേര്‍യ്യാവിന്റെ മകന് ബാരൂക് പുസ്തകച്ചുരുള് എടുത്തുകൊണ്ടു അവരുടെ അടുക്കല് വന്നു.\nഅവര് അവനോടുഇവിടെ ഇരുന്നു അതു വായിച്ചുകേള്‍പ്പിക്ക എന്നു പറഞ്ഞു; ബാരൂക് വായിച്ചുകേള്‍പ്പിച്ചു.\nആ വചനങ്ങളൊക്കെയും കേട്ടപ്പോള് അവര് ഭയപ്പെട്ടു തമ്മില് തമ്മില് നോക്കി, ബാരൂക്കിനോടുഈ വചനങ്ങളൊക്കെയും ഞങ്ങള് രാജാവിനെ അറിയിക്കും എന്നു പറഞ്ഞു.\nനീ ഈ വചനങ്ങളൊക്കെയും എങ്ങനെയാകുന്നു എഴുതിയതു? അവന് പറഞ്ഞുതന്നിട്ടോ? ഞങ്ങളോടു പറക എന്നു അവര് ബാരൂക്കിനോടു ചോദിച്ചു.\nബാരൂക് അവരോടുഅവന് ഈ വചനങ്ങളൊക്കെയും പറഞ്ഞുതന്നു, ഞാന് മഷികൊണ്ടു പുസ്തകത്തില് എഴുതി എന്നുത്തരം പറഞ്ഞു.\nഅപ്പോള് പ്രഭുക്കന്മാര് ബാരൂക്കിനോടുപോയി നീയും യിരെമ്യാവും കൂടെ ഒളിച്ചുകൊള്‍വിന് ; നിങ്ങള് ഇന്നേടത്തു ഇരിക്കുന്നു എന്നു ആരും അറിയരുതു എന്നു പറഞ്ഞു.\nഅനന്തരം അവര് പുസ്തകച്ചുരുള് രായസക്കാരനായ എലീശാമയുടെ മുറിയില് വെച്ചേച്ചു, അരമനയില് രാജാവിന്റെ അടുക്കല് ചെന്നു ആ വചനങ്ങളൊക്കെയും രാജാവിനെ ബോധിപ്പിച്ചു.\nരാജാവു ചുരുള് എടുത്തുകൊണ്ടു വരുവാന് യെഹൂദിയെ അയച്ചു; അവന് രായസക്കാരനായ എലീശാമയുടെ മുറിയില്‍നിന്നു അതു എടുത്തു കൊണ്ടുവന്നു; യെഹൂദി അതു രാജാവിനെയും രാജാവിന്റെ ചുറ്റും നിലക്കുന്ന സകലപ്രഭുക്കന്മാരെയും വായിച്ചു കേള്‍പ്പിച്ചു.\nഅന്നു ഒമ്പതാം മാസത്തില് രാജാവു ഹേമന്തഗൃഹത്തില് ഇരിക്കയായിരുന്നു; അവന്റെ മുമ്പാകെ നെരിപ്പോട്ടില് തീ കത്തിക്കൊണ്ടിരുന്നു.\nയെഹൂദി മൂന്നു നാലു ഭാഗം വായിച്ചശേഷം രാജാവു എഴുത്തുകാരന്റെ ഒരു കത്തികൊണ്ടു അതു കണ്ടിച്ചു ചുരുള് മുഴുവനും നെരിപ്പോട്ടിലെ തീയില് വെന്തുപോകുംവരെ നെരിപ്പോട്ടില് ഇട്ടുകൊണ്ടിരുന്നു.\nരാജാവാകട്ടെ ആ വചനങ്ങളൊക്കെയും കേട്ട ഭൃത്യന്മാരില് ആരെങ്കിലുമാകട്ടെ ഭയപ്പെടുകയോ വസ്ത്രം കീറുകയോ ചെയ്തില്ല.\nചുരുള് ചുട്ടുകളയരുതേ എന്നു എല്‍നാഥാനും ദെലായാവും ശെമര്‍യ്യാവും രാജാവിനോടു അപേക്ഷിച്ചു എങ്കിലും അവന് അവരുടെ അപേക്ഷ കേട്ടില്ല.\nഅനന്തരം ബാരൂക് എന്ന എഴുത്തുകാരനെയും യിരെമ്യാപ്രവാചകനെയും പിടിപ്പാന് രാജാവു രാജകുമാരനായ യെരഹ്മെയേലിനോടും അസ്രീയേലിന്റെ മകനായ സെരായാവോടും അബ്ദേലിന്റെ മകനായ ശെലെമ്യാവോടും കല്പിച്ചു; എന്നാല് യഹോവ അവരെ ഒളിപ്പിച്ചു;\nചുരുളും ബാരൂക് യിരെമ്യാവിന്റെ വാമൊഴിപ്രകാരം എഴുതിയിരുന്ന വചനങ്ങളും രാജാവു ചുട്ടുകളഞ്ഞശേഷം, യഹോവയുടെ അരുളപ്പാടു യിരെമ്യാവിന്നുണ്ടായതെന്തെന്നാല്\nനീ മറ്റൊരു ചുരുള് മേടിച്ചു യെഹൂദാരാജാവായ യെഹോയാക്കീം ചുട്ടുകളഞ്ഞ മുമ്പിലത്തെ ചുരുളില് ഉണ്ടായിരുന്ന വചനങ്ങളൊക്കെയും അതില് എഴുതുക.\nഎന്നാല് യെഹൂദാരാജാവായ യെഹോയാക്കീമിനോടു നീ പറയേണ്ടതുയഹോവ ഇപ്രകാരം അരുളിച്ചെയ്യുന്നുബാബേല്‍രാജാവു വന്നു ഈ ദേശത്തെ നശിപ്പിച്ചു, മനുഷ്യനെയും മൃഗത്തെയും മുടിച്ചുകളയും എന്നു നീ അതില് എഴുതിയതു എന്തിനു എന്നു പറഞ്ഞു നീ ആ ചുരുള് ചുട്ടുകളഞ്ഞുവല്ലോ.\nഅതുകൊണ്ടു യെഹൂദാരാജാവായ യെഹോയാക്കീമിനെക്കുറിച്ചു യഹോവ ഇപ്രകാരം അരുളിച്ചെയ്യുന്നുഅവന്നു ദാവീദിന്റെ സിംഹാസനത്തില് ഇരിപ്പാന് ഒരുത്തനും ഉണ്ടാകയില്ല; അവന്റെ ശവം പകല് വെയിലും രാത്രിയില് മഞ്ഞു ഏല്പാന് എറിഞ്ഞുകളയും.\nഞാന് അവനെയും അവന്റെ സന്തതിയെയും ഭൃത്യന്മാരെയും അവരുടെ അകൃത്യംനിമിത്തം സന്ദര്‍ശിക്കും; അവര്‍ക്കും യെരൂശലേംനിവാസികള്‍ക്കും യെഹൂദാപുരുഷന്മാര്‍ക്കും വരുത്തുമെന്നു ഞാന് വിധിച്ചതും അവര് ശ്രദ്ധിക്കാത്തതുമായ അനര്‍ത്ഥമൊക്കെയും ഞാന് അവര്‍ക്കും വരുത്തും.\nഅങ്ങനെ യിരെമ്യാവു മറ്റൊരു ചുരുള് എടുത്തു നേര്‍യ്യാവിന്റെ മകന് ബാരൂക് എന്ന എഴുത്തുകാരന്റെ കയ്യില് കൊടുത്തു; അവന് യെഹൂദാരാജാവായ യെഹോയാക്കീം തീയില് ഇട്ടു ചുട്ടുകളഞ്ഞ പുസ്തകത്തിലെ വചനങ്ങളൊക്കെയും യിരെമ്യാവിന്റെ വാമൊഴിപ്രകാരം അതില് എഴുതി; അതുപോലെയുള്ള ഏറിയ വചനങ്ങളും ചേര്‍ത്തെഴുതുവാന് സംഗതിവന്നു.


ഉത്രയുടെ അമ്മ അടുത്ത മാസം വിരമിക്കുമ്പോള് 65 ലക്ഷം രൂപ ലഭിക്കും. അത് രണ്ടു മക്കളുടെ പേരിലും നല്‍കാമെന്ന് പറഞ്ഞിരുന്നു.\nസൂരജിനെ ലക്ഷങ്ങള് മുടക്കി കള്ളക്കേസില് കുടുക്കുമെന്ന് ഉത്രയുടെ പിതാവ് വിജയസേനന് പറഞ്ഞിരുന്നു എന്ന് സൂരജിന്റെ അമ്മ രേണുക. കാര് ഉള്‍പ്പെടെ ലഭിച്ച സ്ത്രീധനം തങ്ങള് തിരികെ നല്‍കിയിരുന്നു എന്നും സഞ്ചയനത്തിന്റെ അന്ന് പരസ്യമായി വിജയസേനന് ഭീഷണി മുഴക്കിയിരുന്നു എന്നും സൂരജിന്റെ അമ്മ ആരോപിച്ചു. മകന് നിരപരാധിയാണെന്നും പൊലീസ് കൊണ്ടുപൊയ്‌ക്കോട്ടെ എന്നും അവര് മാധ്യമങ്ങളോട് പ്രതികരിച്ചു.\nഉത്രയുടെ അമ്മ അടുത്ത മാസം വിരമിക്കുമ്പോള് 65 ലക്ഷം രൂപ ലഭിക്കും. അത് രണ്ടു മക്കളുടെ പേരിലും നല്‍കാമെന്ന് പറഞ്ഞിരുന്നു. അങ്ങനെയിരിക്കേ അവര് ഉത്രയെ കൊല്ലുമോയെന്നും രേണുക ചോദിച്ചു. ഉത്രയുടെ വീട്ടുകാരുടേ മൂന്നേക്കര് എവിടെയാണെന്ന് പോലും ചോദിച്ചിട്ടില്ല. അതവരുടെ പേരില് എഴുതിവക്കാത്തതെന്തെന്ന് പോലും ചോദിച്ചിട്ടില്ലെന്നും രേണുക പറയുന്നു.\nപാമ്പു കടിച്ച കാര്യം ഉത്ര പറഞ്ഞില്ല. പറയാതെ എങ്ങനെ അറിയും. രാത്രി 1 മണിയ്ക്ക് പാടുകണ്ടു, ഉടനെ ആശുപത്രിയിലെത്തിച്ചെന്നും സൂരജിന്റെ അമ്മ പറയുന്നു.\nപാമ്പ് കടിച്ച് ശസ്ത്രക്രിയ ചെയ്തതിനാല് എസിയില് കിടക്കാന് ഉത്രയ്ക്ക് ആകുമായിരുന്നില്ല, രക്തസമ്മര്‍ദ്ദം കുറയും. അതുകൊണ്ട് എസിയിട്ട് അടച്ചിട്ട മുറിയില് പാമ്പു കയറിയെന്ന ആരോപണം വിലപ്പോവില്ലെന്നും രേണുക പറഞ്ഞു.\nസഞ്ചയനത്തിന്റെ അന്ന് അവര് നല്‍കിയതെല്ലാം തിരികെ നല്‍കി. കാറുള്‍പ്പെടെയുള്ളവ അവര്‍ക്ക് കൊടുത്തു. അന്ന് അവരുടെ അച്ഛന് പറഞ്ഞത്, ലക്ഷങ്ങള് മുടക്കി സൂരജിനെ കുടുക്കുമെന്നാണ്. അങ്ങനെ എനിക്ക് വയ്യാതായി ഞാന് അഞ്ചലില് ആശുപത്രിയിലായിരുന്നു. പിറ്റേന്ന് മൂന്നു മണിക്കാണ് ഞാന് അവിടെ നിന്ന് ഡിസ്ചാര്‍ജ് ആയത്. അവന് എങ്ങനെയുള്ള ചെറുപ്പക്കാരനാണെന്ന് ഈ നാട്ടുകാരോട് ചോദിച്ചാല് അറിയാം. സൂരജിനെ കള്ളക്കേസില് കുടുക്കുമെന്ന് അന്നേ അച്ഛന് പറഞ്ഞതാണ്. എനിക്കിനി അവനെയും വേണ്ട. കൊണ്ടുപോയി ആരാണെന്ന് വെച്ചാല് കൊന്നുതിന്നട്ടെ. അവനേം വേണ്ട, അവന്റെ കുഞ്ഞിനേം വേണ്ട. ഇത്രയും നാള് കുഞ്ഞിനെ എന്റെ കൂടെ കിടത്തി ഞാന് ഉറക്കി. ഇനി എനിക്ക് അതിനെയും വേണ്ട.' രേണുക പ്രതികരിച്ചു.


നഷ്ടപ്രതാപം വീണ്ടെടുക്കാന് കരിഷ്മയെത്തുന്നു - Kerala Vision Online\nഒരു കാലത്ത് ഹീറോയുടെ ഐശ്വര്യമായിരുന്ന കരിഷ്മ നഷ്ടപ്രതാപം വീണ്ടെടുക്കാന് തിരിച്ചെത്തുന്നു. ഒരു ദശകത്തിനിപ്പുറം ഹോണ്ട VFRന്റെ ചുവടുപിടിച്ച് വിപണിയിലെത്തിയ കരിഷ്മ ഞൊടിയിടയിലാണ് യുവാക്കളുടെ ഇഷ്ടവാഹനമായി മാറിയത്. എന്നാല് ഇടക്കാലത്ത് നവീകരിച്ച് ഇറക്കിയ മോഡല് കരിഷ്മയുടെ അതുവരെയുണ്ടായിരുന്ന മുഴുവന് പ്രതാപവും തച്ചുടച്ചു.\nനീളമേറിയ ടെയില് ലാമ്പുകളും, ചെയിന് സോക്കറ്റുകളില് നേരിടുന്ന നിരന്തര പ്രശ്‌നങ്ങളുമെല്ലാം കരിഷ്മയുടെ സ്വീകാര്യത പാടെ ഇല്ലാതാക്കി. എന്നാല് നഷ്ടപ്രതാപം തിരിച്ചുപിടിക്കാന് കരിഷ്മ തിരിച്ചെത്തുകയാണ്.\nഹീറോ എക്‌സ്ട്രീം 200ആറിലുളള 200 CC എഞ്ചിനാണ് പുതിയ കരിഷ്മയിലും തുടിക്കുക. വാഹനത്തെക്കുറിച്ചുളള ഒഫിഷ്യല് വിവരങ്ങള് പുറത്തുവന്നിട്ടില്ലെങ്കിലും 2019ല് പുതിയ കരിഷ്മയെത്തുമെന്നാണ് റിപ്പോര്‍ട്ടുകള്.\n37 എംഎം ടെലിസ്‌കോപ്പിക് ഫോര്‍ക് മുന്‍പിലും, മോണോഷോക്ക് പിന്നിലും ഇടംപിടിക്കും. അടുത്ത വര്‍ഷം ഏപ്രില് മുതല് 125 സിസിക്ക് മുകളിലുളള ഇരുചക്ര വാഹനങ്ങള്‍ക്ക് ABS നിര്‍ബന്ധമാക്കിയ പശ്ചാത്തലത്തില് ABS സംവിധാനവും കരിഷ്മയില് ഇടംപിടിക്കും. സിംഗിള് ചാനല് ABS ആണ് കമ്പനി വാഗ്ദാനം ചെയ്യുന്നത്.\n200 CC എഞ്ചിന് 18 BHP കരുത്തും 17.1 NM ടോര്‍ക്കും ഉല്‍പ്പാദിപ്പിക്കും.5സ്പീഡ് ഗീയര്‍ബോക്‌സായിരിക്കും വാഹനത്തില് ഇടംപിടിക്കുക. ഡിജിറ്റല് ഇന്‍സ്ട്രമെന്റ് കണ്‍സോള്, LED ഹെഡ്‌ലൈറ്റ്‌സ്, ലിക്വിഡ് കൂള്‍ഡ് എഞ്ചിന് എന്നിവയായിരിക്കും മറ്റ് സവിശേഷതകള്.ബജാജ് പള്‍സര് RS 200, KTM RC 200, അപ്പാച്ചെ RTR 200 എന്നിവയായിരിക്കും പ്രധാന എതിരാളികള്. ഒന്നരലക്ഷമാണ് പുത്തന് കരിഷ്മയുടെ വിപണിവില പ്രതീക്ഷിക്കുന്നത്.\nRelated Items:bikes, featured, karizma


2019 ലോകകപ്പില് ഇന്ത്യ വിജയിക്കട്ടെയെന്ന് ആശംസിച്ചാണ് ഹസന് അലി കുഴപ്പത്തില് ചാടിയത്\nലോകകപ്പ് ക്രിക്കറ്റ് അതിന്റെ പ്രാഥമിക ഘട്ടം പിന്നിട്ടിട്ടില്ല. ഇന്ത്യപാക് അഭിമാന പോരാട്ടത്തില് ഇന്ത്യ വീണ്ടും വിജയിക്കുകയും ചെയ്തു. ഇതോടെ പാക് ക്രിക്കറ്റ് താരങ്ങള് ടൂര്‍ണമെന്റില് തന്നെ തോല്‍വി സമ്മതിച്ച മട്ടാണെന്ന് വിമര്‍ശനങ്ങള് ഉയരുമ്പോഴാണ് പാക് പേസര് ഹസന് അലി അബദ്ധത്തില് ആ ട്വീറ്റ് ചെയ്തത്.\n2019 ലോകകപ്പില് ഇന്ത്യ വിജയിക്കട്ടെയെന്ന് ആശംസിച്ചാണ് ഹസന് അലി കുഴപ്പത്തില് ചാടിയത്. തെറ്റ് മനസ്സിലാക്കിയതോടെ വാക്കുകള് താരത്തിന് പിന്‍വലിക്കേണ്ടിയും വന്നു. മാഞ്ചസ്റ്ററില് മഴ തടസ്സപ്പെടുത്തിയ മത്സരത്തില് 89 റണ്ണിനാണ് ഇന്ത്യ പാകിസ്ഥാനെ തോല്‍പ്പിച്ചത്.\nആജ് തക് മാധ്യമപ്രവര്‍ത്തക മുംതാസാണ് വിരാട് കോഹ്‌ലിയെയും സംഘത്തെയും പ്രശംസിച്ച് ട്വീറ്റ് ചെയ്തത്. ഇതിന് മറുപടിയായാണ് പാക് പേസര് ഹസന് അലി താങ്കളുടെ ആഗ്രഹം സഫലമാകും എന്ന് അഭിപ്രായം രേഖപ്പെടുത്തിയത്. തന്റെ അബദ്ധം തിരിച്ചറിഞ്ഞതോടെ അലി ട്വീറ്റ് പിന്‍വലിക്കുകയും ചെയ്തു.\nടൂര്‍ണമെന്റില് മോശം പ്രകടനത്തിന്റെ പേരില് ഏറെ പഴികേട്ട താരമാണ് അലി. ഇന്ത്യന് ബാറ്റ്‌സ്മാന്‍മാര്9ഓവറില് 84 റണ്ണാണ് അടിച്ചുകൂട്ടിയത്. ലോകകപ്പ് ചരിത്രത്തില് ഏതെങ്കിലും പാക് ബൗളര് വഴങ്ങിയ ഏറ്റവും ഉയര്‍ന്ന റണ്ണായിരുന്നു ഇത്.\nപാക് ക്യാപ്റ്റന് സര്‍ഫറാസ് അഹമ്മദ് ഉള്‍പ്പെടെയുള്ളവര് തോല്‍വികള്‍ക്ക് രൂക്ഷവിമര്‍ശനം നേരിടുകയാണ്. ഇതിനിടെയാണ് ഇന്ത്യ വിജയിക്കട്ടെയെന്ന് ആശംസിച്ച് ഹസന് അലി കുഴപ്പത്തില് പെട്ടത്.\nഒന്നായാലും, നൂറായാലും ഇന്ത്യയെ നയിക്കുന്നത് അഭിമാനം; രോഹിത് ശര്‍മ്മ\nലോകകപ്പിനിടെ ഇന്ത്യന് സെലക്ടര്‍മാര്‍ക്ക് ചായ നല്‍കിയത് വിരാടിന്റെ ഭാര്യയെന്ന് മുന് ക്രിക്കറ്റര് എഞ്ചിനീയര്; തന്റെ പേര് വലിച്ചിഴക്കരുതെന്ന് അനുഷ്‌ക\n#ധോണിറിട്ടയര്; സോഷ്യല് മീഡിയയില് ട്രെന്‍ഡിംഗ്; ഹാഷ്ടാഗില് കലിപ്പടിച്ച് കൂള് ക്യാപ്റ്റന് ആരാധകര്\nവാതുവെപ്പ് റിപ്പോര്‍ട്ട് ചെയ്തില്ല; ബംഗ്ലാദേശിന്റെ സൂപ്പര് താരത്തിന് വിലക്കുമായി ഐസിസി\nഫീല്‍ഡിംഗിന്റെ കാര്യത്തില് ജഡേജ സാര് തന്നെ; ദശകത്തിലെ മികച്ച ഇന്ത്യന് ഫീല്‍ഡര് പട്ടംനല്‍കി ഫീല്‍ഡിംഗ് കോച്ച് ശ്രീധര്


UK Malayalam Pathram - catholic\nചരിത്രത്തില് ആദ്യമായി ഒരു ക്രിസ്തീയ സഭാ തലവന് സൗദി സന്ദര്‍ശനത്തിന് ഒരുങ്ങുന്നു\nലെബനനിലെ കത്തോലിക്കാ സഭയുടെ പാത്രിയര്‍ക്കീസ് തലവന് കര്‍ദിനാള് ബിഷാറ അല് റായി സൗദിയുടെ ഔദ്യോഗിക ക്ഷണം ലഭിച്ചതിനെ തുടര്‍ന്ന് ഭരണാധികാരി സല്‍മാന് രാജാവിനെയും കിരീടാവകാശി മുഹമ്മദ് സല്‍മാനെയും സന്ദര്‍ശിക്കാനെത്തുന്നു.വൈകാതെ സന്ദര്‍ശനം നടന്നേക്കും.\nസൗദി സന്ദര്‍ശിക്കുന്ന ആദ്യ ക്രൈസ്തവ മേലധ്യക്ഷനാണ് അന്ത്യോക്യാ സിറിയന് മരോനൈറ്റ് സഭയുടെ (Syriac Maronite Church of Antioch) തലവനായ അല്‍റായി. പോപ്പിനെ തിരഞ്ഞെടുക്കുന്ന കര്‍ദിനാള് സംഘത്തിലെ ഏക അറബ് കര്‍ദിനാളാണ് അദ്ദേഹം.\nമതങ്ങള് തമ്മിലുള്ള സമാധാനപൂര്‍ണമായ സഹവര്‍ത്തിത്വത്തിന്റെ ഉജ്വല സന്ദേശമായിരിക്കും കര്‍ദിനാള് അല്‍റായിയുടെ സൗദി സന്ദര്‍ശനം. അതിനെ തുടര്‍ന്ന് തുടര്‍ന്ന് മതങ്ങള്‍ക്കിടയിലെ കൂടുതല് തുറന്ന സമീപനങ്ങളും സമ്പര്‍ക്കങ്ങളും ലക്ഷ്യം വെച്ചുകൊണ്ടുള്ള കൂടുതല് കാല്‍വയ്പുകള് ഉണ്ടാവുമെന്നാണ് വിലയിരുത്തല്.\nഭീകരതയെയും ഇസ്‌ലാമിനെയും വേര്‍തിരിച്ചു മനസ്സിലാക്കണമെന്ന് കര്‍ദിനാള് അല്‍റായി അമേരിക്കന് സന്ദര്‍ശന വേളയില് പറഞ്ഞിരുന്നു. മതങ്ങള് തമ്മില് സമാധാന പൂര്‍ണമായ സഹവര്‍ത്തിത്വത്തിന്റെ പുതിയ ഭാഷ രൂപപ്പെടണമെന്നും അദ്ദേഹം അഭിപ്രായപ്പെട്ടു.


bjp k surendran | സ്ത്രീകളുടെ പ്രായം പരിശോധിക്കാൻ സുരേന്ദ്രന് എന്ത് അധികാരമാണുള്ളത്? ഈ പ്രവർത്തികൾ ന്യായീകരിക്കാനാവില്ല; അക്രമ ഗൂഢാലോചന കേസ് നിലനിൽക്കുമെന്നും ഹൈക്കോടതി; സുരേന്ദ്രനെ എത്രനാൾ ഇങ്ങനെ കസ്റ്റഡിയിൽ ഇടുമെന്ന ചോദ്യവുമായി സർക്കാരിനും വിമർശനം; സുരേന്ദ്രൻ മാത്രമാണോ ആ പാർട്ടിയിൽ ഉള്ളതെന്നും ചോദ്യം; കെ സുരേന്ദ്രന്റെ ജാമ്യഹർജിയിൽ നാളെ വിധി പറയും; ഹൈക്കോടതിയുടെ ഇന്നത്തെ നിരീക്ഷണങ്ങൾ ഇങ്ങനെ - MarunadanMalayali.com\nസ്ത്രീകളുടെ പ്രായം പരിശോധിക്കാൻ സുരേന്ദ്രന് എന്ത് അധികാരമാണുള്ളത്? ഈ പ്രവർത്തികൾ ന്യായീകരിക്കാനാവില്ല; അക്രമ ഗൂഢാലോചന കേസ് നിലനിൽക്കുമെന്നും ഹൈക്കോടതി; സുരേന്ദ്രനെ എത്രനാൾ ഇങ്ങനെ കസ്റ്റഡിയിൽ ഇടുമെന്ന ചോദ്യവുമായി സർക്കാരിനും വിമർശനം; സുരേന്ദ്രൻ മാത്രമാണോ ആ പാർട്ടിയിൽ ഉള്ളതെന്നും ചോദ്യം; കെ സുരേന്ദ്രന്റെ ജാമ്യഹർജിയിൽ നാളെ വിധി പറയും; ഹൈക്കോടതിയുടെ ഇന്നത്തെ നിരീക്ഷണങ്ങൾ ഇങ്ങനെ\nDecember 06, 2018 | 11:25 AM IST | Permalink\nകൊച്ചി: ബിജെപി നേതാവ് കെ.സുരേന്ദ്രന്റെ ജാമ്യ ഹർജിയിൽ നിർണ്ണായക പരമാർശവുമായി കേരള ഹൈക്കോടതി. ശബരിമലയിലും നിലയ്ക്കലിലും സുരേന്ദ്രൻ കാണിച്ച കാര്യങ്ങൾ ന്യായീകരിക്കാനാവില്ലെന്നും ഏത് സാഹചര്യത്തിലാണ് സുരേന്ദ്രൻ അവിടെ പോയതെന്നും കോടതി ചോദിച്ചു. എന്നാൽ സുരേന്ദ്രനെ എത്രക്കാലം ജയിലിൽ അടയ്ക്കുമെന്ന ചോദ്യവും കോടതി ഉന്നയിച്ചു. മന്ത്രിമാർക്കെതിരെ കേസില്ലേ എന്ന കോടതിയുടെ പരാമർശവും നിർണ്ണായകമാണ്.\nസുരേന്ദ്രനെ പോലെ ഒരു പാർട്ടിയുടെ പ്രധാന പദവിയിലിരിക്കുന്നയാൾ ഇങ്ങനെ പെരുമാറരുതായിരുന്നുവെന്നും ഭക്തിയുടെ പേരിൽ കലാപം അഴിച്ച് വിടരുതെന്നും ഹൈക്കോടതി അഭിപ്രായപ്പെട്ടു. അതേസമയം കെ സുരേന്ദ്രന്റെ ജാമ്യാപേക്ഷയെ ശക്തമായി എതിർത്തുകൊണ്ടുള്ള നിലപാടാണ് സംസ്ഥാന സർക്കാർ കോടതിയിൽ സ്വീകരിച്ചത്. അതേസമയം സുരേന്ദ്രന്റെ ജാമ്യാപേക്ഷയിൽ ബാക്കി വാദം പൂർത്തിയാക്കി നാളെ വിധി പറയുമെന്ന് ഹൈക്കോടതി അറിയിച്ചു. സുരേന്ദ്രനെ എത്രനാൾ ഇങ്ങനെ കസ്റ്റഡിയിൽ തുടർന്നുകൊണ്ടു പോകുമെന്ന് സർക്കാരിനോട് ഹൈക്കോടതി ചോദിക്കുകയും ചെയ്തു. സുരേന്ദ്രൻ മാത്രമാണോ ആ പാർട്ടിയിൽ ഉള്ളതെന്നും മന്ത്രിമാർക്കെതിരെയും കേരളത്തിൽ കേസില്ലെയെന്ന് കോടതി ചോദിച്ചു.\nശബരിമലയിലെത്തുന്ന സ്ത്രീകളുടെ പ്രായം പരിശോധിക്കാൻ സുരേന്ദ്രന് എന്ത് അധികാരമാണുള്ളതെന്ന് കോടതി ചോദിച്ചു. ഈ പ്രവർത്തികൾ ന്യായീകരിക്കാനാവില്ല. ശബരിമലയിലെ അക്രമ ഗൂഢാലോചന കേസ് നിലനിൽക്കുമെന്നും കോടതി ചൂണ്ടിക്കാട്ടി. ശബരിമലയിലെ ചിത്തിര ആട്ട വിശേഷത്തിന് നടതുറന്ന അവസരത്തിൽ ശബരിമലയിൽ നിരോധനാജ്ഞ ഏർപ്പെടുത്തിയിരുന്നു. പേരക്കുട്ടിക്ക് ചോറൂണ് നൽകാനും ശബരിമല ദർശനത്തിനുമായി 52 വയസ്സ് പ്രായമുള്ള സ്ത്രീയെ സന്നിധാനം നടപ്പന്തലിൽ വച്ച് തടസുരേന്ദ്രന്റെ നേതൃത്വത്തിൽ പ്രതിഷേധക്കാർ സംഘടിച്ച് അന്യായമായി ഇവരെ തടഞ്ഞ് ദേഹോപദ്രവമേൽപ്പിച്ചതിനും മാനഹാനി വരുത്തുന്ന രീതിയിലുള്ള അക്രമപ്രവർത്തനങ്ങൾ നടത്തിയതിനുമാണ് കേസ്.\nസുരേന്ദ്രന്റെ പ്രവൃത്തികൾ ന്യായീകരിക്കാനാവില്ലെന്നും ഭക്തർ കാണിക്കുന്ന കാര്യങ്ങളല്ല സുരേന്ദ്രൻ ശബരിമലയിൽ കാണിച്ചതെന്നും സർക്കാർ ഹൈക്കോടതിയിൽ അറിയിച്ചിട്ടുണ്ട്. ഒരു സംഘമാളുകൾ ശബരിമലയിൽ കലാപം അഴിച്ച് വിടാൻ നിരന്തരം ശ്രമിക്കുകയാണെന്നും ഈ സംഘത്തിൽ ഉൾപ്പെട്ടയാളാണ് സുരേന്ദ്രൻ. സുരേന്ദ്രൻ സുപ്രീംകോടതി വിധിയെ മാനിച്ചില്ലെന്നും സർക്കാർ കോടതിയെ അറിയിച്ചു. സുരേന്ദ്രന്റെ പേരിൽ നിലവിൽ നിരവധി കേസുകളുണ്ട്. എട്ട് വാറന്റുകൾ സുരേന്ദ്രന്റെ പേരിൽ നിലവിലുണ്ടെന്ന് സർക്കാർ അഭിഭാഷകൻ ചൂണ്ടിക്കാണിച്ചപ്പോൾ മന്ത്രിമാർക്കെതിരെയും കേസുകളില്ലേയെന്നും എത്രകാലം സുരേന്ദ്രനെ ജയിലിലിടാൻ പറ്റുമെന്നും കോടതി തിരിച്ചു ചോദിച്ചു.\nഎന്നാൽ ചിത്തിര ആട്ട വിശേഷത്തിന് സുരേന്ദ്രന്റെ പേരിൽ വധശ്രമത്തിനാണ് കേസെടുത്തിരിക്കുന്നതെന്നും ഇതിന്റ ആവശ്യം അവിടെ ഉണ്ടായിരുന്നില്ലെന്നും സുരേന്ദ്രന്റെ അഭിഭാഷകൻ കോടതിയെ അറിയിച്ചു.


ജില്ലയില് 517 പേര്‍ക്ക് വൈറസ്ബാധ | Malappuram Life\nമലപ്പുറം ജില്ലയില് വെള്ളിയാഴ്ച (2021 ഒക്ടോബര് 22) 517 പേര്‍ക്ക് കോവിഡ് 19 വൈറസ്ബാധ സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ. കെ. സക്കീന അറിയിച്ചു. 6.63 ശതമാനമാണ് ടെസ്റ്റ് പോസിറ്റീവിറ്റി നിരക്ക്. 556 പേര് വിദഗ്ധ പരിചരണത്തിനു ശേഷം വൈറസ് വിമുക്തരായി. ഇതോടെ ജില്ലയില് കോവിഡ് വിമുക്തരായവരുടെ എണ്ണം 5,56,286 പേരായതായും ജില്ലാ മെഡിക്കല് ഓഫീസര് വ്യക്തമാക്കി.\nമലപ്പുറം ജില്ലയില് കോവിഡ് വിതരണം ചെയ്ത കോവിഡ് പ്രതിരോധ വാക്‌സിനുകളുടെ എണ്ണം 39.21 ലക്ഷം കവിഞ്ഞു. ഇതുവരെ 39,21,022 ലക്ഷം ഡോസ് വാക്‌സിനുകളാണ് വിതരണം ചെയ്തത്. ഇതില് 28,76,120 ആദ്യ ഡോസ് വാക്‌സിനുകളും 10,44,902 രണ്ട് ഡോസ് വാക്‌സിനുകളുമാണ് നല്‍കിയതെന്ന് ജില്ലാ മെഡിക്കല് ഓഫീസര് അറിയിച്ചു. 18 വയസിനു മുകളില് പ്രായമുള്ളവര്‍ക്കാണ് നിലവില് വാക്‌സിന് നല്‍കുന്നത്. 18 വയസ്സ് കഴിഞ്ഞ എല്ലാവരും എത്രയും പെട്ടെന്ന് വാക്‌സിന് സ്വീകരിച്ച് കോവിഡ് പ്രതിരോധത്തില് സ്വന്തം ഉത്തരവാദിത്തം നിറവേറ്റണമെന്നും ജില്ല മെഡിക്കല് ഓഫീസര് അഭ്യര്‍ഥിച്ചു.\nവെള്ളിയാഴ്ച (2021 ഒക്ടോബര് 22) മലപ്പുറം ജില്ലയില് രോഗബാധിതരായവരുടെ പ്രാദേശികാടിസ്ഥാനത്തിലുള്ള എണ്ണം ചുവടെ ചേര്‍ക്കുന്നു,


അമ്മ മത്സ്യകന്യക - Indian Express Malayalam\nകടൽക്കരയിലെത്തുമ്പോൾ, നനഞ്ഞ മണ്ണു വാരി തട്ടിപ്പൊത്തി വച്ച് കളിക്കാത്ത കുഞ്ഞുങ്ങളുണ്ടോ? മൺവേലകൾ നടത്തി അമ്മയെ മത്സ്യകന്യകാ രൂപത്തിലാക്കിയ കുട്ടികളുടെ കഥ പറയാം നമുക്കിന്ന്\nUpdated: April 15, 2021 4:20:49 pm\nഅസ്തമനം കാണുകയായിരുന്നു അച്ഛനും അമ്മയും അല്ലിയും ചന്തുവും.\nഉടുപ്പിലൊക്കെ മണ്ണാവും, ബീച്ചിലെ മണ്ണിലിരിക്കണ്ട, ആ പച്ച ബീച്ച് ബഞ്ചുകളിലിരുന്നാല് മതി എന്നു പറഞ്ഞു അമ്മയും അച്ഛനും, അല്ലിയോടും ചന്തുവിനോടും. കുട്ടികളുണ്ടോ അതനുസരിക്കുന്നു!\nബീച്ചില് വരുന്നതു തന്നെ മണ്ണില് കളിക്കാനല്ലേ, എന്നു പറഞ്ഞവര് നിലത്തു ചടഞ്ഞിരുന്ന് നനഞ്ഞ കടല്‍മണ്ണു കൊണ്ട കൊട്ടാരമുണ്ടാക്കാന് തുടങ്ങി.\nഅമ്മ കുറച്ചുനേരം അവരെയങ്ങനെ നോക്കി നിന്നിട്ട് പിന്നെ പോയി കടല്‍ത്തിരയിലിറങ്ങി നനഞ്ഞു കുളിച്ചു രസിച്ചു. അച്ഛനവരുടെ അടുത്തുനിന്ന് അവരുടെയും അമ്മയുടെയും ഫോട്ടോ എടത്തു കൊണ്ടിരുന്നു.\nപിന്നെ അമ്മ കടലുമായി കളിച്ച് ക്ഷീണിച്ചിട്ടാവും വന്ന് മണ്ണില് ചാഞ്ഞുകിടന്നു. അവര് മണ്‍കൊട്ടാരമുണ്ടാക്കുന്നതു നോക്കി രസിച്ചു കിടന്ന് അമ്മ ഏതോ പാട്ടുമൂളി. അവരുടെ ശ്രദ്ധ മുഴുവന് മണ്‍കൊട്ടാരമുണ്ടാക്കുന്നതിലായിരുന്നതു കൊണ്ട് അമ്മയുടെ മണ്ണില്‍കിടപ്പ് കുട്ടികളുടെ കണ്ണില് പെട്ടില്ല.\nഅച്ഛന് അതിനിടെ അവര്‍ക്ക് ചൂടുകപ്പലണ്ടി വാങ്ങാന് പോയി.\nഅമ്മേ ഇഷ്ടായോ ഞങ്ങളടെ കൊട്ടാരം എന്ന് ഇടക്ക് വിളിച്ചു ചോദിച്ചു കുട്ടികള്. അപ്പോഴാണ് അവര് അമ്മയങ്ങനെ നീളത്തില് ചാഞ്ഞുകിടക്കുന്ന കാഴ്ച കണ്ടത്.\n“കുറച്ചുമുമ്പ് അമ്മ തന്നെയല്ലേ മണ്ണില് ചടഞ്ഞിരിക്കരുത് ഉടുപ്പപ്പിടി വൃത്തികേടാവും എന്ന് ഞങ്ങളോട് പറഞ്ഞത്? എന്നിട്ടമ്പടി കള്ളീ മണ്ണില് രസിച്ചു കിടക്കുവാണല്ലേ.” എന്നു വിളിച്ചു ചോദിച്ചുകൊണ്ട് ഓടിയടുത്തുവന്നു കുട്ടികള്.\n“അമ്മമാര്‍ക്കും ചിലപ്പോള് കുട്ടിയാവാന് തോന്നും,” എന്നു പറഞ്ഞു ചിരിച്ചു അമ്മ.\n“അമ്മ മണ്ണിലിങ്ങനെ കിടക്കുന്നതു കണ്ടാല് ഒരു മത്സ്യന്യകയെപ്പോലെയുണ്ട്.” എന്നു പറഞ്ഞു ചന്തു.\n“ശരിയാണല്ലോ,” എന്നു പറഞ്ഞു കൊണ്ട് അമ്മയ മാറി നിന്ന് ചാഞ്ഞും ചരിഞ്ഞും നോക്കി അല്ലി. പിന്നെ അവളോടി വന്ന് മണ്ണില് അമ്മയുടെ അടുത്തിരുന്ന്, “മത്സ്യകന്യകയ്ക്ക് ഒരു മീന് വാലൊക്കെ വേണ്ടേ,” എന്നു ചോദിച്ചു.\n“അത് ശരിയാണല്ലോ,” എന്നു പറഞ്ഞു അമ്മയും ചന്തുവും.\nപിന്നെ ചന്തുവും അല്ലിയും നിലത്ത് പടഞ്ഞിരുന്ന് മണ്ണുവാരി അമ്മയുടെ മേലൊക്കെ പൊത്തിപ്പൊത്തി വച്ച് അമ്മയെ ഒരു മണ് മത്സ്യകന്യകയാക്കാനൊരു ശ്രമം നടത്തുന്നതില് മുഴുകി. അമ്മക്ക് മണ്ണിന്റെ നനവിന്റെ തണുപ്പു ഇഷ്ടമായതുകൊണ്ടാവും അമ്മ നല്ല സന്തോഷത്തിലായിരുന്നു.\n“അമ്മയ്ക്ക് വല്ലാതെ തണുക്കുന്നുണ്ടോ, ഉണ്ടെങ്കില് പറയണേ, അമ്മയ്ക്ക് തണുപ്പു കൊണ്ട് പനി വന്നാലോ,” എന്നൊക്കെ ചോദിച്ചു കുട്ടികള്.\nഅമ്മയുടെ കഴുത്തോളം അവര് മണ്ണു തട്ടിപ്പൊത്തി വച്ച് കഴിഞ്ഞവസാനമാണവര് അമ്മ-മത്സ്യകന്യകയ്ക്ക് വാലുണ്ടാക്കിയത്.\nഅപ്പോഴാണ് കപ്പലണ്ടിയുമായി അച്ഛന് വന്നത്. അച്ഛന് അമ്മയുടെ രൂപം കണ്ട് ചിരി വന്നു.\n“എവിടെ എന്റെ ഭാര്യ, അവളെ നിങ്ങള് മാന്ത്രിക ദണ്ഡു ചുഴറ്റി മത്സ്യകന്യകയാക്കിയത് എന്തിനാ,” എന്നു ചോദിച്ചു ചിരിച്ചു അച്ഛന്.\nമത്സ്യകന്യകയുടെ വായില് അവര് കപ്പലണ്ടിയിട്ടു കൊടുത്തു. മത്സ്യകന്യകയത് തിന്നാനും തുടങ്ങി. അച്ഛനെ കൂടാതെ വേറെ പലരും അമ്മ-മത്സ്യകന്യകയുടെയും അവരുടെയും ഫോട്ടോ എടുക്കുന്നുണ്ടായിരുന്നു.\n“എനിക്ക് മത്സകന്യകയായി ഈ കടലോരത്ത് കിടന്നാല് മതി.” എന്നു പറഞ്ഞു ചിരിച്ചു അമ്മ .\n“അയ്യോ അതു പറ്റില്ല, ഞങ്ങള്‍ക്ക് ഞങ്ങളുടെ അമ്മയെ തിരികെ വേണം. നമുക്ക് ഒളിച്ചു കളിക്കണ്ടേ? കഥ പറഞ്ഞുറങ്ങണ്ടേ രാത്രിയില്,” എന്നു ചോദിച്ചും പറഞ്ഞും അവര് അമ്മയുടെ മണ്‍പുതപ്പ് അഴിച്ചുമാറ്റാന് തുടങ്ങി. അച്ഛനും അവരെ സഹായിച്ചു.\n“ഇനി ഈ മണ്‍തരികളും വച്ച് എങ്ങനെ കാറില് കയറും,” എന്നു ചോദിച്ചു അമ്മ.\n“അതു ശരിയാണല്ലോ,” എന്നു ബേജാറായി കുട്ടികള്.\n“അതു സാരമില്ല, നമുക്കു കാര്‍വാഷിനു കൊടുക്കാം,” എന്നു ചിരിച്ചു അച്ഛന്. പക്ഷേ അമ്മവാഷിന് നമ്മളമ്മയെ എവിടെ കൊടുക്കും എന്നു ചോദിച്ച് വലിയൊരു ചിരിയായി അച്ഛന്.\nWeb Title: Kids holiday story priyaas children stories podcast audio book audible amma matsyakanyaka